ভোগবাদ আৰু অসুখী মনবোৰ ৷৷ দেৱাঞ্জন বৰঠাকুৰ৷৷ - বৌদ্ধিক বিচাৰ\nচ’ৰাঘৰ / অতিথি সম্পাদকৰ চ’ৰা / ভোগবাদ আৰু অসুখী মনবোৰ ৷৷ দেৱাঞ্জন বৰঠাকুৰ৷৷\nফেব্ৰুৱাৰী 2, 2018\tঅতিথি সম্পাদকৰ চ’ৰা, মূল্যবোধ বনাম ভোগবাদ বিশেষ মন্তব্য কৰক 353 দৰ্শন\nআজি আমেৰিকানসকলৰ হাতত পূৰ্বতকৈ দুগুণ সংখ্যক গাড়ী আছে, ধন-সম্পত্তিও বাঢ়িছে৷ কিন্তু সেই অনুপাতে সুখ বাঢ়িছেনে? কেৱল আমেৰিকা কিয়, আমাৰ অসমতো ভোগবাদী মানসিকতাই মানুহক বান্ধি পেলাইছে৷ যেন অপ্ৰয়োজনীয় সামগ্ৰী ক্ৰয় কৰিবলৈ মানুহক বাধ্য কৰা হৈছে৷ ভোগবাদৰ লগত অৱধাৰিতভাৱেই আহে বস্তুবাদৰ কথা৷ ইয়াত কাৰ্ল মাৰ্ক্সৰ ধাৰণাও উল্লেখনীয়৷ তেওঁ কৈছিল, “Commodity Fetishism“ ৰ কথা ৷ আজি দুমহলীয়া কাইলৈ তিনিমহলীয়া ঘৰ বনাম ৷ সেইখন গাড়ী কিনিম বজাৰত নতুন ব্ৰেণ্ড আহিছে মবাইল ফোনৰ, সেয়া ক্রয় কৰাটো জৰুৰী৷ মাৰ্ক্সৰ মতে, এই ফেটিছিজম বা ভোগবাদী মানসিকতাৰ বাবেই পুঁজিবাদ আগবাঢ়িছে আৰু বনুৱাক কেনেকৈ নিস্পেষণ কৰা হৈছে সেই কথা অলক্ষিতে উপেক্ষিত হৈ ৰৈছে৷\nভোগবাদে আমাক অসুখী কৰে৷ বজাৰত নতুন মবাইল এটা ওলাইছে৷ তাক কিনিবলৈ আমাৰো মন লিকলিকাব আৰু সেই মবাইলটো কিনাৰ সামৰ্থ গোটাবলৈ হয়তো আমি অহুপূৰুষাৰ্থ কৰিম৷ এই কেতিয়াও শেষ নোহোৱা প্ৰক্ৰিয়াটোত আমি হেৰুৱাই পেলাম সুখ আৰু জীয়াই থকাৰ ছন্দ৷ ’ভোগবাদ’ক জীয়াই ৰখাৰ বাবে ব্যৱসায়ী আৰু মনোবিজ্ঞানীসকলে মানুহৰ প্ৰয়োজন আৰু আকাংক্ষাবোৰক অধিক প্ৰৱল কৰাৰ চেষ্টাত ব্রতী আছিল আৰু আজিও আছে ৷\nআনহাতে অতিসূক্ষ্মবাদ বা Minimalism এক প্ৰকাৰৰ জীৱন প্ৰক্ৰিয়া, যি ভোগবাদৰ সম্পূৰ্ণ বিপৰীত দিশত অৱস্থান কৰে৷ এই কথা কোৱা হয় যে ভোগবাদী আৰু বস্তুবাদী মানুহতকৈ অতিসূক্ষ্মবাদী ব্যক্তি সকল বেছি সুখী ৷ তেনে এই মিনিমেলিজম নো কি হয় ? ই হৈছে এক প্ৰকাৰৰ জীৱন শৈলী, য’ত এজন ব্যক্তিয়ে অতি কম সংখ্যক বস্তুৰে নিজৰ প্ৰয়োজনবোৰ পূৰ কৰাৰ চেষ্টা কৰে৷ ধৰা হ’ল, পাব্লিক পৰিবহণ যিহেতু গুৱাহাটীত ভাল, সেয়ে গুৱাহাটীৰ নাগৰিকে এখন গাড়ী নিকিনাকৈও সুন্দৰ ভাৱে ইঠাইৰ পৰা সিঠাইলৈ অহা যোৱা কৰিব পাৰে৷ ঠিক তেনেকৈ অপ্ৰয়োজনীয় ভাৱে তিনি মহলীয়া অট্টালিকা সজাৰ সলনি সৰুকৈ কম খৰছতে এটা ঘৰ সজাব পৰা যায়৷ এতিয়া গাড়ীখন চুৰি হোৱাৰ চিন্তা, অট্টালিকা সাজোতে লোৱা ঋণ পৰিশোধ কৰিব নোৱাৰাৰ চিন্তাৰ পৰা আপুনি মুক্ত৷ অৰ্থাৎ এজন বস্তুবাদী, ভোগবাদী ব্যক্তিতকৈ আপুনি বেছি সুখী৷ জাপানৰ দৰে দেশত এই ‘মিনিমেলিজম’ৰ প্ৰয়োগ বহুল ভাৱে মানুহে নিজৰ জীৱনৰ লগতে কলা-সংস্কৃতি সকলোতে কৰিছে৷ জাপানৰ ’ৱাবি চাবি’ এক জীৱন দৰ্শন, য’ত নশ্বৰতা আৰু ত্রুটিপূর্ণতাক প্ৰাধান্য দিয়া হয়৷ হয়তো আপোনাৰ ড্ৰয়িং ৰুমত আপুনি ধুনীয়া ধুনীয়া মূৰ্তি কেইটামান সজাই ভাল পাব৷ কিন্তু ’ৱাবি চাবি’ দৰ্শনত হয়তো ভগা মূৰ্তিকেইটাৰ মাজতহে সৌন্দৰ্যৰ অৱস্থিতি দৰ্শকৰ পৰিলক্ষিত হ’ব৷ পশ্চিমীয়া নিৰ্ভুলতাৰ বিপৰীতে , জাপানিজ দৰ্শনত ত্রুটিপূর্ণতাৰ মাজত সৌন্দৰ্যবোধ বিচৰাৰ কথা কোৱা হৈছে৷ সেয়ে পশ্চিমীয়া ভোগবাদৰ বিপৰীতে ’মিনিমেলিজম’ক পূবত, বিশেষকৈ জাপানত প্ৰাধান্য দিয়া হৈছিল৷ যিমানেই কম সম্পত্তিৰ গৰাকী হ’ব পৰা যায় সিমানেই সুখৰ নিদ্ৰা এজন ব্যক্তিয়ে আহৰণ কৰিব পাৰে৷ আজিৰ অসমীয়া মানুহৰ গাড়ী ক্রয়, দুই তিনি মহলাৰ অট্টালিকা বনোৱাৰ প্রতিযোগিতা ভোগবাদী মানসিকতাৰেই এক নিদৰ্শন৷ অৱশ্যে “পিয়েৰ প্ৰেছাৰ“ আন এক অনুঘটক৷ “ বৰুৱাই চোন নতুন গাড়ী এখন ল’লে, আমিও এই বিহুতে এখন নিকিনিলে লাজ কাণ ক’ত থাকিব বাৰু ? বিহুৰ হেনো অফাৰো চলি আছে“ ৷ এই অফাৰ পূঁজিপতি গোষ্ঠীৰ মানুহক প্ৰলোভিত কৰাৰ এক কৌশলৰ বাদে আন একো নহয়৷ পশ্চিমীয়া দেশত গৱেষণাৰ এক বুজন অংশ কেৱল ভোগবাদে সৃষ্টি কৰা বজাৰৰ চাহিদা পূৰণৰ বাবেই সৃষ্ট৷ উদাহৰণ হিচাপে আই ফ’ন মবাইলৰ নতুন নতুন সংস্কৰণ ওলাই আহে প্ৰত্যেক বছৰেই৷ অত্যাধুনিক প্ৰযুক্তিৰ সমাহাৰেৰে মানুহৰ মন এনেকৈ ভুলোৱা হয় যে মানুহজনে কেইবাহাজাৰ টকা খৰছ কৰি মবাইলটো কিনিবলৈ মানসিক ভাৱে বাধ্য হৈ পৰে অৱচেতন ভাৱে প্ৰভাৱিত হৈ ৷ বিজ্ঞাপন বোৰো মানুহক প্ৰলোভিত কৰাৰেই এটা কৌশল ৷\nমহাত্মা গান্ধীয়ে কৈছিল, “প্ৰকৃতিয়ে মানুহৰ ’প্ৰয়োজন’ বোৰ পূৰণ কৰিবৰ বাবে যথেষ্ট দিছে, কিন্তু ’লোভ’ৰ পৰিতৃপ্তিৰ বাবে নহয়“ ৷ অৱশ্যে ম্যাগনান ম্যাকল্লফ্লিনে এনেকৈও কৈছে, “তুমি যে লুভীয়া তাৰ বাবে তুমি সুখী হোৱা, এনে নোহোৱাহ’লে দেশৰ অৰ্থনীতি ধ্বংস হ’লহেঁতেন৷“ লোভ আৰু ভোগবাদ দুয়ো যেনেকৈ মানুহৰ অসুখৰ কাৰণ, ঠিক তেনেকৈ ই যেন সামাজিক প্ৰগতিৰ বাবে প্ৰয়োজনীয় এক ঋণাত্মক আধাৰ ৷ প্রতিযোগিতা নাথাকিলে মানুহৰ কৰ্মস্পৃহাও কমি যায়৷ হয়তো ভোগবাদে অনা প্রতিযোগিতাৰ অবিহনে প্ৰযুক্তিৰ দ্ৰুত বিকাশ যেন সম্ভৱ ন’হব এনে ধাৰণা হয়৷ এই ধাৰণা অমূলক নহয় ৷ আজি প্ৰায়বোৰ দেশেই দ্ৰুত উদ্যোগিকীকৰণৰ বাবে প্ৰকল্প হাতত লৈছে৷ বিশ্বৰ বজাৰ দখল কৰাৰ বাবে এক অঘোষিত প্ৰতিযোগিতাত সকলো নামি পৰিছে ৷ “ভোগেই তৃপ্তি ” এই ধাৰণা কিমান দূৰলৈ শিপাইছে ক’ব নোৱাৰি, কিন্তু অৱধাৰিত ভাৱেই ই আমাৰ জীৱনটোক নিয়ন্ত্ৰণ কৰিছে৷ অনিয়ন্ত্ৰিত ভোগবাদে মানৱীয় মূল্যবোধৰ অৱক্ষয় আনিছে ৷ আজি পশ্চিমীয়া দেশত পূঁজিপতি মঙহৰ উদ্যোগবোৰে অপ্ৰয়োজনীয়ভাৱে লাখ লাখ জন্তুৰ হত্যা কৰিছে আৰু মানুহক সুন্দৰ বিজ্ঞাপনেৰে এই প্ৰডাক্টবোৰ কিনিবলৈ প্ৰলোভিত কৰিছে৷ ভোগবাদ লাগে নে নালাগে? এটা জটিল প্ৰশ্ন, হয়তো আমি নিজে এই বিষয়ে বিচাৰ কৰি চাব পাৰিম সময়ত৷ জীৱনত যিবোৰ বস্তু ন’হলেও আমি জীয়াই থাকিব পাৰোঁ সুন্দৰ ভাৱে সেইবোৰৰ পৰা আঁতৰি থকাটোৱেই হয়তো সুখী হোৱাৰ প্ৰধান চৰ্ত ৷ যিমানেই আমি ‘ভোগেই তৃপ্তি‘ এনে ধাৰণাৰে পৰিবেষ্টিত হৈ থাকিম, প্ৰকৃত মনৰ সুখৰ পৰা আমি আঁতৰি থাকিম৷ প্ৰলোভন চাৰিওফালে থাকিবই, মানসিক ভাৱে আমি সৱল হ’ব লাগিব যে ভোগবাদী চিন্তাধাৰাক আমি প্রশ্রয় নিদিওঁ৷ হয়তো জাপানীসকলৰ দৰে অলপতে সন্তুষ্ট হোৱাৰ এটা মানসিকতা আমি গঢ়ি তুলিব পাৰিলে, ভোগবাদী সংস্কৃতিৰ আগ্ৰাসন সত্বেও আমি হেৰুৱাই পেলোৱা সুখবোৰ আকৌ বিচাৰি পাম ৷\nটেগবস্তুবাদ বিজ্ঞাপন ভোগবাদ\nপূৰ্বৱৰ্তী লেখা ভোগবাদ : এক প্রহসন ৷৷ বিদ্যুৎ বিকাশ চিৰিং৷৷\nপৰৱৰ্তী লেখা ব্ৰেণ্ডেড সামগ্ৰী ৷৷ প্ৰাঞ্জল অনুভৱী ৷৷


মন্দিৰত প্ৰাৰ্থনা কৰি আছিল কিশোৰীয়ে, চোপ লৈ আছিল লম্পট পুৰোহিতে, তাৰ পাছত এই ভয়ংকৰ ঘটনা -\nHome ৰাষ্ট্ৰীয় মন্দিৰত প্ৰাৰ্থনা কৰি আছিল কিশোৰীয়ে, চোপ লৈ আছিল লম্পট পুৰোহিতে, তাৰ পাছত...\nমন্দিৰত প্ৰাৰ্থনা কৰি আছিল কিশোৰীয়ে, চোপ লৈ আছিল লম্পট পুৰোহিতে, তাৰ পাছত এই ভয়ংকৰ ঘটনা\nডিজিটেল ডেস্ক : মন্দিৰতকৈ নিৰাপদ স্থান আৰু কিনো আছে? সকলো অপায়-অমংগল মন্দিৰৰ বাহিৰতে ৰৈ যায় বুলিয়েই বিশ্বাস কৰা হয়। কিন্তু মন্দিৰৰ ভিতৰতেই আছে যদি ছদ্মৱেশত লুকাই থাকে অশুভ শক্তি তেন্তে কাৰ কি কৰাৰ উপায় থাকে? ঠিক এনে এটা ঘটনাই সংঘটিত হৈছে পবিত্ৰ মন্দিৰত। মাক-দেউতাকৰ হাতত ধৰি মন্দিৰ দৰ্শন কৰিবলৈ যোৱা এগৰাকী ১২বছৰীয়া কিশোৰী যৌন নিৰ্যাতনৰ বলি হ’ল এটা মন্দিৰৰ ভিতৰত। তাকো এই দুষ্কাৰ্য সংঘটিত কৰিছে এগৰাকী পুৰোহিতে।\nশুকুৰবাৰে ৰাতি এই ভয়ংকৰ ঘটনা সংঘটিত হয়। এই দুষ্কাৰ্য সংঘটিত হৈছে পুৰীৰ পবিত্ৰ জগন্নাথ মন্দিৰত। এই ঘটনাত জড়িত সংগ্ৰাম দাস নামৰ এজন পুৰোহিত। পুৰীৰ জগন্নাথ মন্দিৰৰ ভিতৰৰ বামন মন্দিৰত এই ঘটনা সংঘটিত হৈছে। পুৰীৰ মন্দিৰৰ ভিতৰত আছে ১৩৬টা সৰু সৰু মন্দিৰ। এইসমূহক কোৱা হয় বামন মন্দিৰ বুলি।\nজানিব পৰা মতে এটা মন্দিৰৰ ভিতৰত সোমাই প্ৰাৰ্থনা কৰি আছিল কিশোৰীগৰাকীয়ে। সেই সময়ত তেওঁৰ পিতৃ-মাতৃ কাষত নাছিল। যাৰ সুযোগ গ্ৰহণ কৰি পুৰোহিতজনে যৌন নিৰ্যাতন চলায় কিশোৰীগৰাকীক।\nকিশোৰীগৰাকীয়ে পুৰোহিতজনৰ কৱলৰ পৰা মুক্ত হৈ কোনোমতে পিতৃ-মাতৃৰ কাষলৈ আহে আৰু সমস্ত ঘটনাৰ কথা বিৱৰি কয়। তাৰ পাছতে কিশোৰীগৰাকীৰ পিতৃ-মাতৃয়ে ঘটনা সম্পৰ্কত আৰক্ষীৰ আগত অভিযোগ দাখিল কৰে আৰু আৰক্ষীয়ে তাতক্ষণিকভাৱে পুৰোহিতজনক আটক কৰে আৰু তাৰপাছত গ্ৰেপ্তাৰ কৰা হয়।\nPrevious articleগুৱাহাটী বিমানবন্দৰৰ পাছত এইবাৰ জয়পুৰ আন্তঃৰাষ্ট্ৰীয় বিমানবন্দৰ আদানীৰ হাতলৈ\nNext articleআকৌ মাধমাৰ! পুনৰ বৃদ্ধি পালে পেট্ৰ’ল-ডিজেলৰ মূল্য


কোনো এটা পৰিকল্পনাৰ সৈতে আপোনাৰ হেমাহি জড়িত হৈ থাকে নেকি?\nঅথবা ই (হেমাহি) এটা অভ্যাস নেকি?\n১) এটা সাধাৰণ পৰিকল্পনাহাতত লওঁক\n২) তলত দিয়া প্রাথমিক প্রশ্নবোৰৰ সমাধান দিয়ক\n৩) অগ্রগতিৰ ( পৰিকল্পনাটোৰ) খতিয়ান লোৱাৰ আগতে সমাধানবোৰ প্রস্তুত কৰি ৰাখক ।\nআপুনি কি কৰিব বিচাৰে ?\nতালৈ অর্থা ৎ মুখ্য উদ্দেশ্য অভিমুখে যোৱাৰ প্রধান উপায়বোৰ কি কি?\nতন্নতন্নকৈ জানিবৰ প্রয়োজন নাই; অৱশ্যে দৃষ্টি প্রসাৰিত হ’ব লাগে\nআপুনি কিমানদূৰ অতিক্রম কৰিলে?\nস্বীকাৰ কৰিব যে আপুনি কামটো আৰম্ভ কৰিছেই, যদিও ইয়াক ভবাহে হৈছে। যিহেতু এটা সুদীর্ঘ ভ্রমণ প্রথমটো খোজৰ পৰাহে আৰম্ভ হয়।\nএয়া আপুনি কিয় কৰিবলৈ বিচাৰে?\nআপোনাৰ অনুপ্রেৰণাৰ কাৰক কি?\nযদি আপোনাৰ অনুপ্রেৰণাৰ কাৰক নেতিবাচক হয়, তেনে হ’লেও আপুনি চিন্তা নকৰিব এয়াই সৎ আৰু শুভ আৰম্ভনি। যি কি নহওক, যদি আপোনাৰ অনুপ্রেৰণাৰ কাৰক নেতিবাচক হয়; ই ইতিবাচক নোহোৱাকৈ পুনঃসম্পাদন কৰক, পুনঃনির্মান কৰক।\nআপোনাৰ লক্ষ্যপ্রাপ্তিৰ পিছত অন্য কেনেধৰণৰ ইতিবাচক ফলাফলে দেখা দিব পাৰে ?\nএইবোৰৰ চিনাক্তকৰণে আপোনাৰসন্মুখত সেইবোৰৰ লাভালাভৰ সম্ভাৱনাক উন্মুক্ত কৰিব যিবোৰৰ পৰা আপুনি আঁতৰি আছিল। সপোন দেখিবলৈ সাহস কৰক\nএতিয়া আপোনাৰ পথত কি কি বাধা-বিঘিনিয়ে দেখা দিব পাৰে তাৰ এখন তালিকা কৰক। ;\nআপোনাৰ উদ্দেশ্যক বাস্তৱায়িত কৰিবলৈ আপোনাৰ দক্ষতা/ ক্ষমতা কেনেধৰণৰ?\nআপোনাৰ নিজৰ যিখিনি ক্ষমতা বা দক্ষতা আছে সেইখিনিৰ বাহিৰেও আপুনি কেনেধৰণৰ সুযোগ সুবিধা বিচাৰে ?\nসুবিধাবোৰ যে কেৱল শাৰীৰিক (physical) হ’ব ( যেনে সা-সৰঞ্জাম আৰু টকা-পইচা) তেনে নহয়; সময়, ব্যক্তি/ বিত্তিধাৰী বা জ্যষ্ঠ সহযোগী, আনকি অৱস্থাও ইয়াৰ অন্তর্ভূক্ত হ’ব পাৰে ।\nযদি আপুনি অগ্রগতি লাভ নকৰে ,তেন্তে কি হ’ব?\nএনে আশংকাই আপোনাক কিঞ্চিতমানো আতংকিত কৰা উচিৎ নহ’ব।\n‘কৰিবলগীয়া কাম’’ৰ (To do list) তালিকা এখন প্রস্তুত কৰি উলিয়াওক।\nএই সৰু কার্যক্রমণিকাখনে আপোনাক কিছু কামৰ চিনাক্তকৰণ, সেইবোৰ কৰিবলগাৰ কাৰণ আৰু সেইবোৰ নিয়াৰিকৈ কৰিবলৈ এক সময়সূচী নির্ধাৰণত সহায় কৰিব। তাৰ পাছত এই সাধাৰণ তালিকাখন ছপা কৰি এক স্মাৰকৰূপে প্রস্তুত কৰি ৰাখক।\nএতিয়া আপোনাৰ আঁচনি বা কৰিবলগা কামৰ তালিকাখনৰ উত্তৰণ ঘটাওক।\nপ্রধান, বাস্তৱধর্মী আৰম্ভণি\nএটা পৰিকল্পনা সফল হয়, যেতিয়া ইয়াক পর্যায়ক্রমে আৰম্ভ কৰা হয়। সৰু কামেৰেই আৰম্ভ কৰক।\nআগবাঢ়ি যোৱাৰ লহে লগে লাভ কৰা তথ্য আৰু জটিলতাবোৰ যোগ কৰক। ৰৈ নাযাব, গৈ থাকক আগলৈ।\nপ্রতিটোৱে কিমান সময় লয়।\nএখন কার্যক্রমণিকা বা নির্ঘন্টই আপোনাক অগ্রগতিৰ খতিয়ান ৰখাত আৰু আপোনাৰ গতিপথ নির্ধাৰণত সহায় কৰে।\nআপুনি কাম কৰিবলৈ দিনটোৰ কোনোখিনি সময়, দিন, বাৰ , সপ্তাহ আদি স্থিৰ কৰিছে। ই আপোনাক এনেধৰণৰ সহায় কৰিব—\nকাম কৰাৰ এটা নতুন অভ্যাস গঢ়ি তোলক । কর্মময় পৰিবেশ এটা গঢ়ি তোলক অন্যমনস্কতাক আসৈ নিদিব। (অন্যমনস্কতাক প্রশ্রয় নিদিলে, আপোনাৰ পৰিকল্পনাটো সহজভাৱে ৰূপায়ন কৰিবলৈ সক্ষম হ’ব।)\nফলস্বৰূপে আপুনি অগ্রগতিৰ প্রতিটো পদক্ষেপতে প্রাপ্তিৰ আনন্দ উপলব্ধি কৰিব।\nআৰু একে সময়তে আপুনি বহুতখিনি কৰিব নোৱাৰাৰ অসন্তুষ্টিও অনুভৱ কৰিব।\nপর্যালোচনাৰ বাবে এটা সময় নির্ধাৰণ কৰক\nআপুনি আপোনাক উৎসাহিত অথবা প্রেৰণা যোগাবপৰা এজন বিশ্বাসী, জ্যষ্ঠ বা দক্ষ বন্ধু বিচাৰি লঁওক।\nশিকন অভিজ্ঞতাৰ মিছা আৰম্ভনি আৰু ভুলবোৰ।\nএইবোৰ সাফল্যতকৈ বেছি গুৰুত্বপূর্ণ আৰু ‘অভিজ্ঞতা’ক প্রকৃত অর্থত সমৃদ্ধ কৰে।\nবাধা-বিঘিনি আৰু পলায়নবাদী মনঃ\nএইবোৰৰ অস্তিত্ব অস্বীকাৰ নকৰিব, কিন্তু এইবোৰৰ ওচৰত পৰাজয়ো স্বীকাৰ নকৰিব।\nলক্ষ্যস্থানৰ পৰা বিচলিত হোৱা যেন দেখিলে হতাশাৰ অস্তিত্বক স্বীকাৰ কৰক। স্বীকাৰ কৰক যে আপোনাৰ এটা সমস্যা আছিল, কিন্তু আপুনি এই বিষয়েই কিবা এটা কৰিও আছে।\nকল্পনা কৰক যে আপুনি সফল হ’লেই।\nউপসংহাৰঃ যদিহে হেমাহি আপোনাৰ এটা অভ্যাস—তাৎক্ষণিক কর্ম আৰু পৰিকল্পনাবোৰ হাতত লওক আৰু তাৰপৰাই পুনৰ আৰম্ভ কৰি দিয়ক। যিহেতু, প্রথমটো খোজৰ পৰাই এটা যাত্রা আৰম্ভ হয়।


কেঁকুৰি - ডেইজী দাস বৰুৱা - সাহিত্য ডট অৰ্গ\nতেতিয়াৰ পৰাই তাই সংসাৰৰ বাঘজৰীডাল অকলেই টানি আছে; অসীম সাহস আৰু ধৈৰ্যৰে। শুভ্ৰনীল লগত থাকিও যেন নাই। একেখন ছাতৰ তলত, অথচ কিমান দূৰত্ব!\nটিউমাৰৰ বাবে ওফোৰেক্ট’মী অস্ত্ৰোপছাৰৰ জড়িয়তে পাঞ্চালীৰ ওভাৰী আঁতৰোৱাৰ পিছৰ কথা। অকালতে তাইৰ মেন’প’জ হ’ল। তেতিয়া শতাব্দী মেট্ৰিক পৰীক্ষাৰ্থী। ভাল ফলাফল দেখুৱাই তাই দিল্লীলৈ পঢ়িবলৈ গুচি গ’ল। তাৰ পিছত ছাৰ্বিয়ালৈ। সৰুৰে পৰা মাক-দেউতাকৰ মাজৰ অকৃত্ৰিম মৰমৰ কটকটীয়া বান্ধোন দেখি অহা ছোৱালীজনীয়ে আজিলৈ নাজানিলে যে তাই ঘৰৰ পৰা ওলাই যোৱাৰ দিনৰ পৰা আজি দহ বছৰে শুভ্ৰ আৰু পাঞ্চালী এখন নদীৰ দুটি ঘাট হৈ পৰি ৰৈছে।\n: তোমাৰ পাঞ্চালী নাম কোনে ৰাখিছিল? এজন পতিকেই সন্তুষ্ট কৰিব নোৱাৰিলা!\nমৰি যাব খুজিছিল তাই। কি ভাষ্য তাৰ! ইমান বছৰৰ প্ৰেম আৰু বৈবাহিক বান্ধোনক বুঢ়া আঙুলি দেখুৱাই অভিযোগত মাতাল হৈ উঠিছিল সি। ধাৰাষাৰ চকুলো বৈছিল তাইৰ। আজি ইমান বছৰ পিছতো বয়। মেন’প’জে তাইক শুকুৱাই পেলাইছিল। শাৰীৰিক সুখেৰে শুভ্ৰক আহ্লাদিত কৰিবলৈ তাই অক্ষম হৈ গৈছিল। সেয়াই তাইৰ দোষ।\n“তুমি আকৌ বিয়া পাতা। মই আঁতৰি যাম।”\nতাইৰ কাতৰ অনুৰোধ সি ৰাখিব খুজিও নোৱাৰিলে। মৃত্যুৰ দুৱাৰদলিত তাৰ মাকে তাক শপত দি গৈছিল–“তাইক তই নেৰিবি। অকলে তাই জীয়াই থাকিব নোৱাৰিব। তাইৰ সাহস হ’বি।”\nতাইক এৰি নগ’লেও তাইৰ সাহস সি হ’ব নোৱাৰিলে। মনেৰে বহুদূৰ আঁতৰি গ’ল।\nকি বুলি মাতিছিল তাই তাক? আজি মনত নাই। ‘শুনাচোন’, ‘তুমি’ত আৱদ্ধ হৈ ৰ’ল পতি-পত্নীৰ সম্বন্ধটো। সিওবা কি মাতিছিল তাইক! ‘পাঞ্চু’ নেকি!\nনাই, আজি সেইবোৰৰ প্ৰাসংগিকতা নাই। আৰু পাঁচটা বছৰ। অৱসৰৰ পিছত তাই এইখন ঘৰ এৰি গুচি যাব। তাইৰ বান্ধৱী মুন্মীয়ে চলোৱা বৃদ্ধাশ্ৰমখনতে মূৰ গুজি ল’ব। লগতে সমাজসেৱাত মনোনিৱেশ কৰিব।\nঘৰখনত দুয়োৰে লৰা-ঢপৰাত উখল-মাখল লাগিছে। শতাব্দী আহিব পূৰা এমাহৰ বাবে। লগত আহিব তাইৰ লিভ্- ইন্ পাৰ্টনাৰ ইভান। বিয়া হওক নহওক, মাক দেউতাকৰ মানত সি সিঁহতৰ জোঁৱাই। সম্পৰ্কৰ ডাঙৰ ফাঁট জী-জোঁৱাইক দেখুৱাবতো নোৱাৰি!\nগতিকে কোঠাকেইটা নতুনকে সজোৱা হৈছে। দহ বছৰ আগৰ মাষ্টাৰ বেডৰুমে প্ৰাণ পাই উঠিছে। ইমান বছৰে বেলেগে বেলেগে শোৱা মানুহহালে জীয়েকক দেখুৱাই একেটা কোঠাতে শুব লাগিব। অভিনয় কৰিব লাগিব প্ৰগাঢ় বন্ধুত্বৰ। শতাব্দীয়ে চিনি পোৱা মাক-দেউতাকহাল হ’বলৈ দুয়ো আখৰাত ব্ৰতী হ’ল। মৌনতাৰেই দুয়ো অলিখিত চুক্তিপত্ৰত চহী কৰি দুয়োকে শুভেচ্ছা জনালে সফল হোৱাৰ!\nতাই আহিল সম্পূৰ্ণ তিনি বছৰৰ মূৰত। লগত মৰমলগা ইভান। প্ৰথম নজৰতেই আপোন কৰি ল’ব পৰা ছাৰ্বিয়ান অভিযন্তা।\n: মা তোমাৰ ভিডিও কেইটা খুব হিট্ হৈছে জানা। এতিয়াৰ পৰা সপ্তাহত দুটা লাগিব।\n: বা:! ভাল কথা!\nপাঞ্চালীয়ে কি ভিডিও পঠিয়ায় নজনাকে শুভ্ৰই প্ৰতিক্ৰিয়া দেখুৱালে।\n: জানা দেতা, মোৰ ক্লাছত এতিয়া ছাত্ৰ-ছাত্ৰী দুশ। অসমীয়া ভাষাক মই তাত জনপ্ৰিয় কৰিহে এৰিম।\nইভানৰ অসমীয়া শুনিছা নহয়? তাৰ বন্ধু আছে দহজন। মোৰ ছাত্ৰ।\nপাঞ্চালীৰ মন ভাল লাগি গ’ল। কলেজলৈ অহা যোৱাৰ ব্যস্ততাখিনিৰ বাহিৰে তাইৰ অৱসৰ কটোৱাৰ এটা সুন্দৰ উপায় হ’ল শতাব্দীৰ অসমীয়া ভাষাৰ অনুষ্ঠানটোত মাজে মাজে ভিডিও পোষ্ট কৰা। কেতিয়াবা অনলাইন্ ভিডিও ক্লাছো কৰে। ছাৰ্বিয়াত থকা অসমীয়া ল’ৰা-ছোৱালীৰ লগতে তাৰে স্থানীয় মানুহেও শিকি আছে। লগতে বিহু নৃত্যও। পাঞ্চালীয়ে ভাৱি আচৰিত হয়, শতাব্দীয়ে কেনেকে ইমান ডাঙৰ দায়িত্ব বহন কৰি আছে। তায়ো তাত কলেজ এখনত ইংৰাজী ভাষাৰ অধ্যাপিকা হিচাপে কৰ্মৰত।\n:তই বিহু অলপহে শিকিছিলি। তাকেই সৰোগত কৰি স্কুলেই খুলি পেলালি!\n: দিল্লীত নাচিছিলোঁ ন’। আমাৰ দেখোন দল এটাই আছিল।\n: তুমি পাহৰিছা, তাই বিহু নাচিব নিদিলে পঢ়া বাদ দিয়াৰ হুমকি দিছিল যে!\nশুভ্ৰৰ কথাষাৰে পাঞ্চালীৰ বুকু জুৰ পেলালে। জীয়েকৰ সৰু সুৰা কথাবোৰ যে পাহৰা নাই! তাইৰ সন্তুষ্টিখিনি খোলা হাঁহি এটাত মুকলি হৈ গ’ল।\nশতাব্দীৰ লগতে ইভানেও এপাক বিহু মাৰিলে। ঘৰখন গীতে-মাতে মুখৰ হৈ উঠিল।\nশতাব্দীৰ ঘূৰা ফুৰাৰ তালিকাখনে শুভ্ৰ-পাঞ্চালীৰ ৰুটিনত খেলিমেলি লগাই দিলে। পাঞ্চালীয়ে ছুটি ল’লে তিনিদিন, কাজিৰঙা যাবলৈ। শুভ্ৰৰ ওকালতি চৰ্চা; সিও মিলাই ল’লে। শুভ্ৰৰ গাঁওৰ ঘৰলৈও গ’ল দেওবাৰ এটাত। চাহবাগানৰ মোহনীয়া সৌন্দৰ্যত ইভান আত্মহাৰা হৈ পৰিল। আপোন মাটিৰ সুবাস বুটলি ফুৰা শতাব্দীক ইভানে ছাঁ হৈ লগ দি থাকিল। পাঞ্চালী-শুভ্ৰই পাৰেমানে সংগ দিলে। হাঁহে- মাহে পাৰ্যমানে খুৱালে পাঞ্চালীয়ে দুয়োকে।\nআজি তাই যাব। তাইলৈ এযোৰ মুগাৰ কাপোৰ আনিছে পাঞ্চালীয়ে। ইভানলৈ মুগাৰ কামিজ এটা, এৰীৰ জেকেট এটা। সি খুব আনন্দিত।\nদুয়ো বহিছে তাইৰ লগত লনত। হাতে হাতে বাগানৰ সতেজ চাহ।\n:আপুনি আমাৰ লগত থাকিব লাগিব ৰিটায়াৰমেণ্টৰ পিছত।\nজুখি জুখি কথাকেইটা ইভানে উচ্চাৰণ কৰিলে।\n:শুভ্ৰৰ কি হ’ব মই গ’লে?\n:এতিয়ানো কি হৈছে তুমি থকা স্বত্বেও?\nশতাব্দীৰ প্ৰশ্নত পাঞ্চালী সচকিত হ’ল। তাই কিবা গম পালে নেকি!\n: অভিনয় অভিনয়েই মা। ইভানে মোক কেতিয়াবাই বুজাই দিলে তোমালোকৰ অৱস্থাটো। কিমান বছৰে মা? কিমান বছৰ তুমি সহিলা?\nচকুপানীবোৰো যে! লুকাই থাকিব নাজানে। ইভানে তাইৰ হাত দুখন সাৱটি ধৰি সাহস দিলে। তাই কৈ গ’ল। শুভ্ৰৰ সেই হৃদয় বিদীৰ্ণ কৰা কথাষাৰো বাদ নিদিলে। লাজত তলমূৰ কৰি ৰ’ল শতাব্দী।\n: ফ’ৰগিভ্ এন্ড ফ’ৰগেট্।\nইভানে শান্তস্বৰত ক’লে।\n: তুমি ভলন্টাৰী ৰিটায়াৰমেণ্ট লোৱা। আমি আহি লৈ যাম তোমাক। মানুহজনক এৰি যোৱাটোৱেই তেওঁৰ শাস্তি হ’ব।\nকঠোৰ শতাব্দীৰ ঘোষণা।\n: মই ইমান বছৰে পাৰিলোঁ যেতিয়া আগলৈও পাৰিম। প্ৰয়োজনত খবৰ দিম বাৰু তহঁতক।\nশতাব্দীহঁত গ’লগৈ। দেউতাকৰ প্ৰতি এবুকু ক্ষোভ লৈ। যোৱাৰ সময়ত তাইৰ আচৰণে শুভ্ৰক বুজাই গ’ল কথাটো।\nআকৌ আগৰ অৱস্থাটোলৈ ঘূৰি যাব লাগিব। বেডৰুমৰ পৰা পাঞ্চালীৰ বস্তুবোৰ আঁতৰোৱাত তাই ব্যস্ত। হঠাতে শুভ্ৰ সোমাই আহি বিছনাত বহিল।\n:আমি ইয়াতেই থাকিম পাঞ্চু, একেলগে।\nপাঞ্চালীৰ একো প্ৰতিক্ৰিয়া নহ’ল। তাই বস্তু সামৰাত ব্যস্ত থাকিল।\n: মোক এৰি নাযাবা।\n: একেলগেনো কেতিয়া আছিলো? দহ বছৰ আগত? সেয়া বহুত পূৰণি কথা।\n:ফৰগিভ্ এন্ড ফৰগেট্ পাঞ্চু।\n: ইভানে কৈ গ’ল নেকি?\nদুহাতেৰে তাইৰ কঁকালত মেৰিয়াই ধৰি সি উচুপি উঠিল।\n: অল আই চে ইজ ছৰি..ছৰি, ছৰি, ছৰি\nকিবা এটা গলিবলৈ ধৰিছে তাইৰ ভিতৰত। অভিমান, অভিযোগ, আবেগ, অনুভূতি, বেদনা….\nতাক বুকুত সামৰি ল’লে তাই। ফৰগিভ্ এন্ড ফৰগেট্। সচাঁই অনন্য!!!\n← মাজ নিশাৰ হাঁহি — যাদৱ বৰা\nকাইলৈৰ দিনটো আমাৰ হ’ব- তৃপ্তি দাস →\nধান: হিমাংশু ভাগৱতী


পলকতে আজিৰ সকলো সুখৰ খবৰঃ ২৫ আগষ্ট ২০১৩ - অসমীয়াৰ সুখ-দুখ\nHome goodnews পলকতে আজিৰ সকলো সুখৰ খবৰঃ ২৫ আগষ্ট ২০১৩\nxukhdukh.com August 25, 2013 goodnews,\n১. উচ্চতম ন্যায়ালয়ৰ ন্যায়াধীশ ৰঞ্জন গগৈয়ে খগেন মহন্ত, অৰ্চনা মহন্তক প্ৰদান কৰিলে ডঃ বি পি চাৰাফ বঁটাঃ দেশত প্ৰায় ৭৫ হাজাৰ বিভিন্ন পৰ্যায়ৰ ন্যায়ালয়ৰ প্ৰয়োজনীয়তাৰ কথা দোহাৰিলে ন্যায়াধীশ গৰাকীয়ে৷\nমাটি নাই....গছৰ ওপৰতে\nবাস কৰে পৰিয়াল\nলখিমপুৰৰ জহিংৰ ছবি\n২. আজি দিল্লীত মামণি ৰয়ছম গোস্বামী স্মৃতিৰক্ষা ন্যাসৰ উদোগত প্ৰথম স্মাৰক বক্তানুষ্ঠানঃ বক্তৃতা প্ৰদান কৰিলে "টাইমচ নাও"ৰ মুখ্য সম্পাদক ৰূপে কৰ্মৰত অসমীয়া অৰ্ণৱ গোস্বামীয়ে, বিষয় আছিল "আজিৰ সমাজ গঠনত সংবাদ মাধ্যমৰ ভূমিকা"৷\n৩. মামণি ৰয়ছম গোস্বামী স্মাৰক বক্তৃতানুষ্ঠানৰ সতে সংগতি ৰাখি ভাষা সাহিত্য সন্মিলনীৰ, অসমৰ উদ্যোগত "ইমান ইমান পানী" নামৰ নাটক হ’ল মঞ্চস্থঃ দিল্লীৰ চিৰি ফৰ্ট প্ৰেক্ষাগৃহ নং দুইত৷\n৪. সাহিত্যৰথী লক্ষ্মীনাথ বেজবৰুৱাদেৱৰ ১৫০তম জন্মজয়ন্তী উদযাপন উপলক্ষে "মামণি ৰয়চম গোস্বামী মেম'ৰিয়েল ট্ৰাষ্ট, দিল্লী"ৰ সহযোগত "ভাষা সাহিত্য সন্মিলনী, অসম"ৰ তৰফৰ পৰা বক্তৃতা অনুষ্ঠানৰ আয়োজনঃ বক্তা: কৰ্ণেল (অ) জীতেন হাজৰিকা আৰু ড° অমৃতজ্যোতি মহন্ত, সময়: ২৭ আগষ্ট, ২০১৩, দিনৰ ২বজাৰ পৰা ৪:৩০ বজালৈ, স্থান: কোঠালি নং F-8, চেমিনাৰ ৰুম, আধুনিক ভাৰতীয় ভাষা আৰু সাহিত্য অধ্যয়ন বিভাগ, দিল্লী বিশ্ববিদ্যালয়৷\n৫. ৰাজ্যৰ ১৬খন জিলাৰ ২৮২ গৰাকী প্ৰতিযোগীৰ অংশগ্ৰহণেৰে ১৮ আগষ্টৰ পৰা চলি থকা আন্তঃজিলা মুকলি বেডমিণ্টন প্ৰতিযোগিতাৰ সফল সামৰণি তেজপুৰতঃ ডিব্ৰুগড় জিলাৰ দল হ’ল শ্ৰেষ্ঠ৷\n৬. মহাপুৰুষ শ্ৰীমন্ত শংকৰদেৱৰ ৫৬৫তম গুৰুজয়ন্তী উৎসৱ কলিয়াবৰত উদযাপিত হব অহা ১২-১৪ অক্টোবৰলৈ, বনগয়াগিৰি আতা শাখা সমাজৰ উদ্যোগতঃ প্ৰকাশিত হব "কৰতল কমল" শীৰ্ষক এখন স্মৃতিগ্ৰন্থও৷\n৭. লোকসংস্কৃতিৰ বিশিষ্ট গৱেষক প্ৰয়াত ৰামচন্দ্ৰ দাসৰ সোঁৱৰণত মিডিয়া ট্ৰাষ্ট আয়োজন কৰা স্মাৰক বক্ততা প্ৰদান আজি অনুষ্ঠিত হ’ল গুৱাহাটী প্ৰেছ ক্লাৱতঃ "লোক-সংস্কৃতি আৰু ভূগোল" শীৰ্ষক দ্বি-বাৰ্ষিক বক্তৃতা প্ৰদান কৰিলে অধ্যাপক ডঃ নবীন চন্দ্ৰ শৰ্মাই৷\n৮. নিখিল ৰাভা সাহিত্য সভাই দুধনৈত প্ৰতিষ্ঠা কৰিবলৈ লৈছে কেন্দ্ৰীয় ৰাভা পুথিভঁৰালঃ ৰাভা ভাষা সাহিত্য, কৃষ্টি-স্ংস্কৃতি আৰু গৱেষণা মূলক পুথি সংৰক্ষণ কৰিবলৈ গ্ৰহণ কৰিছে আঁচনি৷\n৯. আমাৰ চুবুৰীয়া ৰাজ্য মেঘালয়ৰ ভিতৰুৱা এখন খাছীয়া গাওঁৰ লোক সকলে আজিও অসমীয়া পৰম্পৰা ৰক্ষা কৰি আহিছেঃ শংকৰদেৱ মাধৱদেৱৰ কীতৰ্ন ;নামঘোষা আদি ৰোমান লিপিৰে লিখি নামঘৰত নামপ্ৰসংগ কৰাৰ খবৰ পোহৰলৈ আনিলে ডিৱাই-৩৬৫ নামৰ সংবাদ মাধ্যমে৷\n১০. যোৰহাটত অৰ্ধশতাধিক সংগঠনে সম্বৰ্ধনা জনালে বিশিষ্ট গীতিকাৰ নুৰুল হককঃ তেখেতে ক’লে-"মোৰ আদৰ্শৰ বুনিয়াদ জ্যোতিপ্ৰসাদ"৷\nBy xukhdukh.com on August 25, 2013


Appatim in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Appatim ar byavahar, ppali, parshwakriya, upkaar, kriya-pratikriya aaru satarkatabani\nAppatim के सारे विकल्प देखें\nAppatim ৰ লাভ আৰু ব্যৱহাৰসমূহ- Appatim Benefits & Uses in Assamese- Appatim ar laabh aaru byavaharsamuh\nAppatim ৰ পালি আৰু সেয়া কেনেদৰে ল'ব- Appatim Dosage & How to Take in Assamese - Appatim ar paali aaru xeya kenedore lobo\nAppatim ৰ পাৰ্শ্চক্ৰিয়াসমূহ- Appatim Side Effects in Assamese- Appatim ar parshwakriyasamuh\nAppatim সংক্ৰান্ত সতৰ্কতাবাণীসমূহ- Appatim Related Warnings in Assamese- Appatim xonkranta xatarkatabanisamuh\nঅইন দৰৱৰ সৈতে Appatimৰ গুৰুতৰ ক্ৰিয়া-প্ৰতিক্ৰিয়া- Severe Interaction of Appatim with Other Drugs in Assamese- Oinor xoite Appatim ar gurutor kriya-pratikriya\nAppatim মতভেদসমূহ- Appatim Contraindications in Assamese- Appatim nishedhsamuh\nAppatim ৰ বিষয়ে সততে সোধা প্ৰশ্নসমূহ- Frequently asked Questions about Appatim in Assamese- Appatim ar bikhoye satate xodha prashnasamuh\nখাদ্য আৰু মদৰ সৈতে Appatim ক্ৰিয়া-প্ৰতিক্ৰিয়া- Appatim Interactions with Food and Alcohol in Assamese- khadya aaru modor xoite Appatim kriya-pratikriya\nAppatim ৰ লাভ আৰু ব্যৱহাৰসমূহ - Appatim Benefits & Uses in Assamese - Appatim ar laabh aaru byavaharsamuh\nAppatim তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAppatim ৰ পালি আৰু সেয়া কেনেদৰে ল'ব - Appatim Dosage & How to Take in Assamese - Appatim ar paali aaru xeya kenedore lobo\nAppatim-ৰ উপাদানসমূহ - Appatim Active Ingredients in Assamese - Appatim-ar upadaansamuh\nAppatim ৰ পাৰ্শ্চক্ৰিয়াসমূহ - Appatim Side Effects in Assamese - Appatim ar parshwakriyasamuh\nগৱেষণাৰ ভিত্তিত, Appatim ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAppatim সংক্ৰান্ত সতৰ্কতাবাণীসমূহ - Appatim Related Warnings in Assamese - Appatim xonkranta xatarkatabanisamuh\nAppatim-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nAppatim এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Appatim খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nAppatim-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nAppatim এ স্তন্যপায়ী মহিলাৰ ক্ষেত্ৰত মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ পাৰ্শ্ব-প্ৰতিক্ৰিয়া অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক, আৰু আপোনাৰ চিকিতসকৰ পৰামৰ্শ গ্ৰহণ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nবৃক্কত Appatim কি প্ৰভাৱ দেখা গৈছে?\nAppatimৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Appatim কি প্ৰভাৱ দেখা গৈছে?\nAppatimৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Appatim ৰ কি প্ৰভাৱ দেখা গৈছে?\nহৃদয় ৰ বাবে Appatim কেতিয়াবাহে ক্ষতিকাৰক।\nঅইন দৰৱৰ সৈতে Appatimৰ গুৰুতৰ ক্ৰিয়া-প্ৰতিক্ৰিয়া - Severe Interaction of Appatim with Other Drugs in Assamese - Oinor xoite Appatim ar gurutor kriya-pratikriya\nAppatim তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAppatim মতভেদসমূহ - Appatim Contraindications in Assamese - Appatim nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Appatim লোৱা অনুচিত যাতে -\nAppatim ৰ বিষয়ে সততে সোধা প্ৰশ্নসমূহ - Frequently asked Questions about Appatim in Assamese - Appatim ar bikhoye satate xodha prashnasamuh\nএই Appatim-এ অভ্য়াস বা নিচাৰ সৃষ্টি কৰে নেকি?\nনহয়, Appatim আসক্তি সৃষ্টি কাৰক বুলি কোনো সাক্ষ্য নাই।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Appatim লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, কিন্তু ডাক্তৰৰ পৰামৰ্শ মতেহে Appatim লওক।\nনহয়, মানসিক ৰোগৰ চিকিত্সাৰ ক্ষেত্ৰত Appatimৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Appatim ক্ৰিয়া-প্ৰতিক্ৰিয়া - Appatim Interactions with Food and Alcohol in Assamese - khadya aaru modor xoite Appatim kriya-pratikriya\nখাদ্য আৰু Appatimৰ ক্ৰিয়া-প্ৰতিক্ৰিয়া\nখাদ্যৰ সৈতে Appatimৰ ক্ৰিয়া-প্ৰতিক্ৰিয়াৰ কোনো তথ্য নাই, এইবিষয়ত গৱেষণাৰ অভাৱৰ হেতু।\nমদ আৰু Appatimৰ মাজৰ প্ৰতিক্ৰিয়া\nমদৰ সৈতে Appatim সেৱন কৰাটো বিপজ্জনক হ'ব পাৰে।


ভয়ৰ পৰা আপুনি কেনেকৈ মুক্ত হ’ব? | News Next One\nভয়ৰ পৰা আপুনি কেনেকৈ মুক্ত হ’ব?\nমহামুনি চাণক্যই কি কৈছিল এই বিষয়ে ?\nআজিৰ ৰাষ্ট্ৰৰ যি দুৰ্ভিক্ষ আৰম্ভ হৈছে মাৰি-মৰককে ধৰি তাৰ বাবে ৰাষ্ট্ৰ বিপ্লৱৰ সুচনা হ'বলৈ ওলাইছে ৷ ২০১৯ বৰ্ষৰ ডিচেম্বৰ মাহত আৰম্ভ হোৱা ক'ভিড-১৯ আৰু তাৰ পাছত সেই ভাইৰাছে সমগ্ৰ বিশ্বতেই তোলপাৰ কৰি পেলাইছে ৷ ধনী-দুখীয়া,উচ্চ-নীচ জাত-পাতৰ কোনো বাচ বিচাৰ নকৰাকৈ মানৱ জাতিৰ ওপৰত সংহাৰী ৰূপ ধাৰণ কৰি আহিছে ৷\nএইবছৰো ব'হাগ বিহুৰ পাছতেই আৰম্ভ হৈ গ'ল ক'ভিড-১৯ ৰ সংহাৰী ৰূপ ৷ ভূতৰ ওপৰত দানব পৰা দি সৌ সিদিনা সমগ্ৰ অসম পুণৰ বৰ ভুঁইকপে জোকাৰি গ'ল ৷ কোনো কোনো ঠাইত ধৰিত্ৰীৰ বুকু ফাটি জলধাৰাৰ উৎপত্তি পৰ্যন্ত হৈছে ৷ প্ৰকাণ্ড অট্টালিকাতো ফাঁট মেলিছে ৷ গতিকে এইবোৰে ৰাষ্ট্ৰত দুৰ্ভিক্ষ, মহামাৰী,সংহাৰী ৰূপ গ্ৰহণ কৰি মানৱ জাতিক এমূৰৰ পৰা গ্ৰাস কৰি গৈছে ৷ ৰাষ্ট্ৰৰ এনে বিপদ সম্পৰ্কে মহামুনি চাণক্যই বহু হাজাৰ বছৰ পূৰ্বে কৈ গৈছে তেখেতৰ নীতিশাস্ত্ৰত ৷৷৷\nউপসৰ্গেঅ' ন্যাচক্ৰে চ দুৰ্ভিক্ষে চ ভয়াবহে ৷\nঅসাধুদন সম্পৰ্কে পলায়তি স: জীৱতি ৷৷\nঅৰ্থাৎ শত্ৰুৰ আক্ৰমণ, ৰাষ্ট্ৰৰ বিপ্লৱ, দুৰ্ভিক্ষ, মহামাৰী আদি বিপজ্জনক পৰিস্থিতিত যিয়ে প্ৰাণ বচাই চলিব পাৰে তেওঁ বাচিব আৰু যিয়ে প্ৰাণৰ মমতা ৰ কাতৰ আহ্বান নুশুনে তাৰ মৃত্যু অনিবাৰ্য ৷ ভূমিকম্প, অতিবৃষ্টি, অনাবৃষ্টি, শত্ৰুৰ আক্ৰমণ, দুৰ্ভিক্ষ, মহামাৰী আতংককাৰী উৎপাত আদিৰ সময়োছোৱাত যদি নিজকে বিপজ্জনক স্থানৰ পৰা আঁতৰাই ৰাখিব পাৰে তেওঁৱেই সকলো ভোগ কৰিব আৰু যিয়ে এনে পৰিস্থিতিত এনে সিদ্ধান্ত গ্ৰহণ নকৰিব সেই লোকৰ বিপদ অনিবাৰ্য ৷ লগতে নীতি শাস্ত্ৰ পঞ্চম অধ্যায়ৰ তৃতীয় শ্লোকত মহামুনি গৰাকীয়ে নিজেই কৈছে -\nতাৱদ ভয়েষু ভেতব্যং য়াবদ ভয়ামনাগতম্ ৷\nআগতং তু ভয়ং বীক্ষ্যাপ্ৰহৰ্তব্যমশংকয়া ৷৷\nঅৰ্থাৎ যেতিয়া লৈকে ভয় সমুখত থিয় নিদিয়ে আমি কেতিয়াও বিচলিত হ'ব নালাগে ৷ বিচলিত হলেই ভয়েই সকলে শেষ কৰি দিয়ে ৷ বিপদত ধৈৰ্য ৰ দৰকাৰ ৷ ভয়ৰ সৈতে মুখামুখি হ'ব লাগে যদি প্ৰয়োজন হয় আৰু সেই ভয়ৰ ওপৰত আক্ৰমণ কৰিব লাগে ৷ কাৰণ পাছলৈ ভয় কৰিম বা পাছত ভয়ে আক্ৰমণ কৰিব বুলি ৰৈ থাকিবও নালাগে ৷ কিন্তু বিপদ আহিব বুলি ভয়ো কৰিব নালাগে ৷ কেনেকৈ সেই সংকটক ওফৰাই পেলাব পাৰি তাৰ বাবে সিদ্ধান্ত গ্ৰহণ কৰা উচিত ৷ কাৰণ বিপদ আহিলেতো আহিবই, ৰৈ নাথাকে সেয়ে সেই বিপদ অহাৰ সময়সৈকে নিজকে সাজু কৰিব লাগিব ৷\nপ্ৰথমতে আমি জানি লব লাগিব যে ভয়ৰ কাৰণ প্ৰকৃততে কি ৷ কেনেকৈ এই ভয়ৰ সৈতে মুখামুখি হ'ম ৷ এই ভয়ৰ উৎস কি আৰু ক'ত ৷ তাৰ ৰহস্য ভেদ কৰা উচিত ৷ নিজৰ ওপৰত সম্পূৰ্ণ আস্থা ৰাখক ৷ নিজৰ ওপৰত বিশ্বাস ৰাখক ৷ ভয়ক প্ৰত্যাহ্বান ৰূপে গ্ৰহণ কৰক ৷ কাৰণ যদি ভয় আহিছে তেনেহলে আপোনাক বা মোক ই সাৱটিয়েই ধৰিব ৷ প্ৰত্যাহ্বান জনালেহে ভয়ে পলাই পত্ৰং দিব ৷ ভয়ক অৱশ্যে জয় কৰিব খুজিলে প্ৰাৰ্থনাৰ আশ্ৰয় লব পাৰে আৰু দুৰ্ভাৱনাক জয় কৰিবলৈ ঈশ্বৰেই আপোনাৰ সহায়ক হ'ব ৷\nলিখকঃ অলকেশ চক্ৰবৰ্ত্তী


ৰাজ্যত অবাধে সৰবৰাহ হৈ আছে লালি গুৰ, VIDEO - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nঅসমীয়া প্ৰতিদিন ৰ দ্বাৰা\t Feb 26, 2020 ত শেষ সম্পাদনা কৰা হৈছে\nডিজিটেল সংবাদ, টীয়কঃ গোলাঘাটৰ চুলাই মদৰ ট্ৰেজেডিৰ পাছতে অসম চৰকাৰে কঠোৰ সিদ্ধান্ত গ্ৰহণ কৰি চুলাই প্ৰস্তুত কৰাত ব্যৱহাৰ কৰা লালি গুৰ সৰবৰাহ, বিক্ৰী নিষিদ্ধ কৰিছিল। কিন্তু চৰকাৰৰ এনে কঠোৰ নিৰ্দেশনাৰ পাছত প্ৰকৃততে বন্ধ হ’ল জানো লালি গুৰৰ সৰবৰাহ! যোৰহাট জিলাৰ টীয়কৰ জাঁজীৰ সমীপত মঙলবাৰে নিশা দুৰ্ঘটনাত পতিত হোৱা এএছ-০২-চিচি-৩৪২৩ নম্বৰৰ বলেৰ’ পিক আপ গাড়ীখনত লালিগুৰ উদ্ধাৰ হোৱা ঘটনাই প্ৰমাণিত কৰিলে কি দৰে ৰাজ্যখনত অবাধে চলি আছে লালিগুৰৰ ৰমৰমীয়া বেহা।\nজানিব পৰা মতে নথিপত্ৰ বিহীন ভাৱে সৰবৰাহ কৰিছিল এই লালিগুৰ সমূহ। ইপিনে দুৰ্ঘটনাত পতিত হোৱা গাড়ীখনৰ চালকে প্ৰথমে লালিগুৰ খিনি নগাঁৱৰ লংকাৰ পৰা শিৱসাগৰ জিলাৰ জনৈক কোঁ‌ৱৰ নামৰ এগৰাকী ব্যৱসায়ীৰ ব্যৱসায়িক প্ৰতিষ্ঠানলৈ আনিছিল বুলি জানিবলৈ দিছিল যদিও পৰবৰ্তী সময়ত তেওঁ পুনৰ ডিব্ৰুগড়লৈ অনা বুলি ভাষ্য প্ৰদান কৰাত ৰহস্যৰ সৃষ্টি হৈছে।\nদিল্লীত অব্যাহত উত্তেজনা! মৃত্যু হোৱা লোকৰ সংখ্যা ১৩লৈ বৃদ্ধি…


পৰিদৰ্শন/DISCIPLINE - ৱিকিউৎস\n[ //৩৫// ]\n[কলেজত আজি উখল-মাখল। মহাত্মা গান্ধীৰ জন্ম দিন। ছাত্ৰবিলাক আহি হোষ্টেলে হোষ্টেলে আৰু নগৰৰ ঠায়ে ঠায়ে বহা লৈছে। ঘৰ এটাত বহুত পাৰই বহা ললে যেনেকৈ ঘৰটো খলক লগাই থাকে, চহৰ খনকো ল’ৰাবিলাকে সেইদৰে ‘সৰগৰম’ কৰি ৰাখিছে। ৰমানাথ, ভূদেৱ, কালিদত্ত, চমচেৰ, হীৰাচিং আৰু তেওঁলোকৰ লগৰ অনেক ল’ৰা— চল্লিশ-পঞ্চাশজন মান হব। হাষ্টেলৰ পৰা প্ৰিন্সিপালৰ ঘৰৰ ফালে যাব ধৰিছে। কলেজ কম্পাউণ্ডৰ ‘ভিতৰুৱা’ বাট। সিফালৰ পৰা প্ৰিন্সিপাল ওলাই আহিছে।]\nৰমানাথ— সৌ প্ৰিন্সিপাল যেখোন এই ফালেই আহিছে। আজি ন নৌ বাজোঁতেই ওলালনে?\nচমচেৰ— ভাল হ’ল ব’লা। ইয়াতেই দেখোন ধৰিলে হয়। আমাৰ দুঃখ কমিল।\n[এনেতে Principal ওচৰ চাপিল—ল’ৰাবিলাকে যোৰ হাত কৰি নমস্কাৰ কৰিলে।]\nপ্ৰিন্সিপাল— Good morning, my young friends. Why have you left the hostel so early, and in suchalarge body? It is not yet nine.\n[ ৩৬ ] ভূদেৱ— ছাৰ, আমি আপোনাক দেখা কৰিবলৈ হে আহিছিলোঁ।\nপ্ৰিন্সিপাল— Why? What can I do for you?\nহীৰাচিং— Sir, to-day is Mahatma Gandhi’s birthday. We want to celebrate it. And first we want your permission to fly the National Flag over the College buildings.\nপ্ৰিন্সিপাল— Oh, Mr. Gandhi has my greatest respects. Nobody can appreciate him better than I do. In fact, I try to conduct my life according to his teachings.\nৰমানাথ— So far so good, Sir. এতিয়া আমাক National flag fly কৰিবলৈ permission দিয়ক, Sir.\nপ্ৰিন্সিপাল— National flag! কি National flag? You mean the congress flag? কিন্তু মুছলমানেতো Congress flag স্বীকাৰ নকৰে। তেতিয়া Muslim League flagও উৰাব লাগিব।\nকালিদত্ত— Quite right, sir,— আজি আপুনি আমাক মহাত্মা গান্ধীৰ জন্মদিনত Congress flag উৰাবলৈ দিয়ক। Mr. Jinnahৰ জন্মদিনৰ দিনা Muslim League flag তাৰ ওচৰতে আঁৰি দিম।\n[ ৩৭ ] প্ৰিন্সিপাল— (কিছু সময় বিমোৰত পৰে) তোমালোকৰ College class আছে নহয়। গভৰ্ণমেণ্টৰ হুকুম নহলেতো মই College class cancel কৰিব নোৱাৰোঁ।\nভূদেৱ— পণ্ডিত জৱহৰলাল নেহৰু আহোঁতে cancel কৰিছিল নহয়। সুভাষ বসু আহোঁতেও কৰিছিল। তেতিয়া জানো গৱৰ্ণমেণ্টে হুকুম দিছিল?\nপ্ৰিন্সিপাল— I am sorry, friends, that you want to argue. It is not for the Principal ofabig College to argue with his unruly students.\nহীৰাচিং— That Sir, it should be for the Principal, to listen to the wishes of his obedient students.\nপ্ৰিন্সিপাল— I am willing to do that.\nহীৰাচিং— Then let us have the permission we want.\nপ্ৰিন্সিপাল— Not in the attitude you are demanding it. I am afraid I cannot give you the permission. You better go back to your hostel and attend your classes. There will be no flag-flying in my College.\nহীৰাচিং— Why not, Sir? You allowed us [ ৩৮ ] flag-flying all right while the Congress Government was in office. Why not now?\nপ্ৰিন্সিপাল— I cannot argue with you. You better go back. The consequences of disobedience may be serious, I warn you.\n(প্ৰিন্সিপালে ল’ৰাবিলাকক তাতে এৰি হন্ হন্ কৰি গুচি যায়।)\nৰমানাথ— লাগিল লেঠা; লাগিব জানিছোঁৱেই। পাচে এতিয়া কি কৰা? সৌ Principal চাহাবলৈ চোৱা। তেওঁ ডিপুটি কমিছনাৰৰ বঙলাৰ ফালে লৰ ধৰিছে। কি কৰিবা?\nবহুতে— কি কৰিবৰ আছে! আমি flag উৰামেই। Principal আমাৰ জাতিক অপমান কৰিবৰ কোন?\nচমচেৰ— বা আমাকেই বা অপমান কিয়?\nৰমানাথ— তেনেহলে সেয়ে ঠিক!\nবহুতে— ঠিক! আলবৎ ঠিক!\nৰমানাথ— Flag আঁৰি দিব কোনে? (সকলোবোৰ নিমাত) কোৱা কোনে volunteer কৰিবা? নে মই দিব লাগে?\nহীৰাচিং— মই volunteer কৰিছোঁ।\n(তেতিয়া আন অনেকে ‘মইও volunteer কৰিছোঁ’ বুলি আগবাঢ়ি আহিল।)\n[ ৩৯ ] ৰমানাথ— বাৰু! ইমানবোৰ নালাগে। হীৰাচিঙৰ লগত আৰু চাৰিজন হলে হব। কিন্তু সাৱধান, জান গলেও flag আঁৰি দিহে আহিব লাগিব।\nহীৰাচিং— বাৰু। (ই বিলাকেও ‘বাৰু’, ‘খুব পাৰিম’ এইদৰে শলাগিলে। হীৰাচিঙৰ সহকাৰী চাৰিজন তাতে বছা হ’ল)\n[ইয়াৰ এঘণ্টা মানৰ পাচত। College buildingsৰ Administrative Blockৰ ওপৰত তিনি ৰঙৰ National flag জল্-জল্ কৰি জ্বলিছে আৰু বতাহত ফট্ ফট্ কৰি শব্দ কৰিছে। ৰমানাথকে আদি কৰি কিছুমান ল’ৰা Flag সম্মুখ কৰি লৈ শাৰী বান্ধি ৰৈ আছে। কিছুমানে দূৰৰ পৰা চাইছে। আলি-বাটততা কিছু মানুহ গোট খাইছে। আৰু প্ৰফেছৰ বিলাকৰ এজন দুজন চকু মুদি ঘপ ঘপ্ কৰি কলেজৰ অফিচলৈ সোমাই গৈছে। এজন-দুজন ভিতৰৰ পৰা সেমেনা-সিমেনি কৰি চোৱা-চুই কৰিছে। এনেতে কলেজৰ ঘণ্টা পৰিল। দহোটা বাজিল। লৰালৰি কৰি Professor সকল নিজৰ নিজৰ শ্ৰেণীলৈ গ’ল। দেখে দুই-এজন ল’ৰাৰ বাহিৰে class বোৰ শূন্য। Vice-Principalৰ ৰুমত telephone ৰিং ৰিং কৰি বাজি উঠিল। Vice-Principalএ খৰধৰ কৰি phone ধৰিলে।]\nভাইচ-প্ৰিন্সিপাল— Yes, the Vice-Principal is speaking... yes, Sir. good morning, Sir... No, [ ৪০ ] there are about halfadozen boys in the classes... Oh, Professors, they are in their rooms... Their attitude seems to be peaceful... I do not know what they intend to do... It would be better if you come, Sir, they will certainly respond much better to your— the Principal's appeal. Oh, all right, if you want me to speak to them I will... yes I shall take the senior professor with me. Are you not coming to College then? Oh, indisposed? I did not know that... Good morning, Sir.\n(ইয়াৰ পাচত কেইজনমান ছিনিয়ৰ প্ৰফেছৰক লগত লৈ Vice-Principal ল’ৰাবিলাকৰ আগলৈ গ’ল।)\n(ল’ৰাবিলাকক) Good morning, boys. তোমালোকে class লৈ নোযোৱা কিয়? বাহিৰত এইদৰে থকা discipline ৰ against এ গৈছে।\nৰমানাথ— Sir, class লৈ যাবলৈ সাজু আছোঁ। তাৰ আগেয়ে আমাৰ National flag salute কৰিব লাগে। আপনালোকেও আহক। আমি Principal লৈ বাট চাই আছোঁ।\nভাইচ-প্ৰিন্সিপাল— Oh, Principal is indisposed— তেখেতে আহিব নোৱাৰে।\n[ ৪১ ] চমচেৰ— Indisposed কেতিয়া হ’ল? Sir, অলপ আগতে আমি তেওঁক ডিপুটি কমিচনাৰ চাহাবৰ বঙলাৰ ফালে যোৱা লগ পাইছোঁ।\n(ল’ৰাৰিলাকৰ মাজৰ পৰা ‘coward’ এই শব্দ শুনা গ'ল।)\nএজন Senior Prof.— Well boys, I will put it to you straight. মহাত্মা গান্ধীৰ প্ৰতি আমাৰ সকলোৰে ভক্তি আৰু শ্ৰদ্ধা আছে। কিন্তু বৰ্ত্তমান অৱস্থাত আমি একো কৰিব নোৱাৰোঁ। আমি গৱৰ্ণমেন্টৰ চাকৰ, সেইমতে চলিব লাগে।\nভূদেব— মানিলোঁ ছাৰ। যোৱা বেলি দেখোন এই কলেজত এইবোৰ উৎসৱ পাতিবলৈ উদ্গনি দিছিল?\nSenior Prof.— Things change my friends! তোমালোকক সৰল ভাৱেৰে কৈছো we are helpless।\nৰমানাথ— তেনেহলে Sir, আপোনালোকে যাওক। আমি Flag-salute কৰিহে যাম। Principal যদি নাহে, তেওঁক আনিবলৈ যত্ন কৰোঁ।\nকালিদত্ত— ঠিক! ব’লা Principalক লৈ আহোঁগৈ।\nহীৰাচিং— Yes; এইটো ভাল কথা। (প্ৰফেছৰসকললৈ) হয় sir, আপোনালোক ভিতৰলৈ যাওক। আমি Flag salute কৰিহে কি কৰোঁ। বলাহঁক।\n(এইবুলি দুকুৰিমান ছাত্ৰ উত্তেজিত হৈ Principalৰ বঙলাৰ ফালে যায়।)\n[ইয়াৰ দহ মিনিট মানৰ পাচত। প্ৰিন্সিপালৰ বঙলা। তেওঁৰ ঘৈনীয়েকে টেলিফোনটো লৈ আছে। ওচৰতে Principal বিমৰিষ মনেৰে বহি আছে।]\nMrs. Principal— (টেলিফোন হাতত লৈ) কি কলে? ল’ৰাবোৰ উত্তেজিত হৈ আমাৰ বঙলাৰ ফালে আহিছে? আপোনালোকে কি কৰিছিল? ... তাহঁতক বুজাব নোৱাৰিলে এতিয়া আপোনালোকে মজা কৰক। আমাৰ সৰ্ব্বনাশ। ... ইমানবিলাক ল’ৰাই আমাক কাটেই নে মাৰেই! তৎক্ষণাৎ চকীদাৰ-চাপ্ৰাছীবিলাকক পঠাই দিয়ক .... হয় বঙলালৈ। তাহাঁতৰ ঘৰলৈ পঠাবলৈ কৈছো নেকি? ভাল বুদ্ধি আপোনালোকৰ!\nPrincipal— চাওঁ, চাওঁ, মোক দিয়াচোন। (Telephoneটো ধৰে) Yes Good morning... why could you not manage the situation... ম‌ই যে indisposed... Absolutely not, এদিন এঘন্টা Principal নহলে কলেজখন নচলে। Crisisটো হয়েই। সেইবুলি আপোনালোকে কি কৰিলে?..... ঘৰলৈ যাব বিচাৰে Professor সকলে? বাৰু তেনে। সকলোবিলাক nervous হলে কেনেকৈ হব..... All must stay in the college. That [ ৪৩ ] is the order...... whoever leaves, does so at his risk, yes, yes, that is final. [এনেতে বাহিৰত ল’ৰাবিলাক আহি পোৱা গণ্ডগোল লাগে। ল’ৰাবিলাক ডাঙৰ ডাঙৰ কৰি কথা পাতে, কিন্তু একো অভদ্ৰ আচৰণ কৰা নাই।]\nMrs, Principal— (টেলিফোনটো কাঢ়ি নিয়ে আৰু কয়) আৰু আন connection অৱশ্যে নাই। আপুনি বাহিৰলৈ যাব নোৱাৰে। মই D.C.লৈ phone কৰো পুলিচ পঠাবলৈ। আপুনি বহি থাকক।\nPrincipal— পুলিচ আনিলে হাঙ্গামা হ’ব, ৰ’বা।\nMrs. Principal— আপুনি বহি থাকক। পুলিচ আহিলে যদি হাঙ্গামা হয়, হাঙ্গামা নিমিটালে কিয়? মই গুণ্ডাবোৰৰ হাতত ল’ৰা-ছোৱালীৰে মৰিব নোৱাৰোঁ। (টেলিফোন বাজি উঠে) হয় প্ৰিন্সিপালৰ বঙলাৰ পৰা...... হয় পুলিচ লাগে। যিমান পাৰে তিমান পঠাওক। তুৰন্তে। বহুত ল’ৰা আছে। হাতত দা, লাঠী, জোং, যাঠি এইবোৰ আছে, নাই, আপুনি অকলে নাহিব। পুলিচ পঠাওক। শীঘ্ৰে... ভয় নাই কি কৰোঁ? বৰ বিপদ আমাৰ। ৰক্ষা কৰক... তেওঁ ইয়াত বহি আছে। তেওঁ ভয়তে অৱশ... বাৰু thank you, যিমান সোনকালে পাৰে (টেলিফোন থৈ দিয়ে।)\n[ ৪৪ ] Principal— তুমি ভাল নকৰিলা। বাৰু যি হয় হব। মই এবাৰ বাহিৰলৈ যাওঁচোন।\nMrs. Principal— (‘এ নাযাব নাযাব’ বুলি হাক দিয়ে। এনেতে দহ বাৰ জন মান ল’ৰা বাৰাণ্ডালৈ উঠি আহি Principal ক মাতে— ‘Sir, আমাক মাত এষাৰ দিয়ক’।) কি গুণ্ডা ল’ৰা তোমালোকে! Principalৰ অসুখ। তোমালোকে তেও নেৰা।\nছাত্ৰ— আপুনিয়ে মাত দিয়ক তেনেহলে।\n[এনেতে কলেজৰ চকীদাৰ, চাপ্ৰাছী আঠ-দহজন মান আৰু দহ বাৰটা মান পুলিচ আহি প্ৰিন্সিপালৰ বঙলাৰ সমুখত থিয় হ’লহি।]\nMrs. Principal— (বাৰাণ্ডালৈ আহি) ধৰা ধৰা ইহঁতক। আমাক মাৰি সাং কৰিলে। ধৰা ধৰা (Principalও বঙলাৰ বাৰাণ্ডালৈ আহিল। ছাত্ৰ, চকীদাৰ, পুলিচ সকলোৰে মাজত এটা হাহাকাৰ লাগিল। কিছুমানে ইফালে সিফালে দৌৰিলে। মৰামৰি খুন্দিয়া-খুন্দি লাগিল। এঘাৰ মান বজাৰ আগতে এই কাণ্ড ঘটিল। কেইটামান ল’ৰাৰ মূৰত, ভৰিত, পিঠিত, বুকত আঘাত লাগিল। দুটামান পুলিচৰ তেনে হ’ল। এজন চকীদাৰ আৰু এজন ছাত্ৰ মাটিত পৰি গ’ল। ছাত্ৰজন চমচেৰ। অলপ পাচতে চমচেৰ, ৰমানাথ, হীৰাচিং প্ৰভৃতি দহ-বাৰজন মান ছাত্ৰক হাতকেৰেয়া দি পুলিচে ধৰিলে। [ ৪৫ ] অলপ পাচতে ডিপুটী কমিছনাৰ চাহাব মটৰেৰে Principalৰ বঙলা পালেহি। আৰু কাণ্ড দেখি ঘপ্ ঘপ্ কৰি বঙলাৰ ওপৰলৈ উঠি গ’ল।\nD. C.— Oh, whatamess!\n[ছিলং চহৰ। শিক্ষা মন্ত্ৰীৰ ঘৰ। সময় গধুলি। সাত মান বাজে। শিক্ষা মন্ত্ৰী নিজৰ Drawing Roomত বহি আছে। তেওঁৰ লগত দুগৰাকী মহিলা। সাজপাৰ গম্ভীৰ, অথচ নতুন ধৰণৰ। এজনী হীৰাচিঙৰ মাক। আৰু এজনী চমচেৰৰ সম্বন্ধত পেহীয়েক। হীৰাচিঙৰ মাক তলৰ পৰা ছিলঙলৈ আহিছে। ই গৰাকী ছিলঙতে থাকে। তাৰ বিশিষ্ট লোক এজনৰ ঘৈণী।]\nশিক্ষা মন্ত্ৰী— আজি নে?\nহীৰাচিঙৰ মাক— হয় আজি, এঘাৰ বজাত। মই আবেলিৰ সময়ত মটৰত আহিলোঁ।\nশিঃ মঃ— বৰ বেয়া কথা। মোলৈ একো ৰিপোৰ্ট অহা নাই।\nহীঃ মাঃ— ৰিপোৰ্ট কৰ পৰা আহিব? ডি. চি.ৰ লগত পৰামৰ্শ কৰিহে আপোনাৰ Principal এ ৰিপোৰ্ট পঠিয়াব। ইতিমধ্যে ল’ৰাবোৰ কি হব? আৰু চমচেৰৰ অৱস্থা বৰ বেয়া। [ ৪৬ ] চমচেৰৰ পেহীয়েক— হয়, জোনাব। ইমান পুলিচৰ অত্যাচাৰ সহিব নোৱাৰি।\nহীঃ মাঃ— পুলিচৰ গাত কি দোষ দিব? সকলো বিলাকৰে মূল এখেত সকলৰ ভীৰু অকৰ্ম্মণ্য Principal টোহে। তেওঁৰ যে ঘৈণীজনী? সিজনী আৰু একাঠী চৰা। তেওঁক নোকোৱাকৈতো Principal এ একোকে কৰিব নোৱাৰে।\nশিঃ মঃ— পিচে, একো ৰিপোৰ্ট নোপোৱাকৈ মই কি কৰিম? (হীঃ মাকক) আপুনি দুই-এদিন থাকক। বৰ মস্কিল হ’ল। ইফালে পৰহিৰ পৰা Assembly বহিব। বৰ দিগদাৰ কৰিলে এই কলেজৰ দুষ্ট ল’ৰাবোৰে।\nচঃ পেঃ— দুদিন ৰব নোৱাৰি, জোনাব। আজিয়েই কিবা এটা কৰক। লাগিলে Premier ক সোধক।\nহীঃ মাঃ— মই উধাতু খাই লৰি আহিলোঁ। আপুনি, আমাৰ Premier এইসকল ইয়াত থাকোঁতেনো আমাৰ ল’ৰাৰ এইবোৰ দুৰ্গতি হব লাগে নে?\nশিঃ মঃ— ৰব বাৰু অলপ। (এইবুলি telephoneটো লৈ, ‘Double two 0, please’। অলপ পৰৰ পাচত telephone বাজি উঠে) মই শিক্ষা মন্ত্ৰী ... ভাল। অসময়ত আমনিতে কৰিছোঁ। পাচে কলেজৰ ঘটনাটো শুনিছে নে? ... চমচেৰৰ পেহীয়েক মোৰ ইয়াত বহি আছে... কলেজৰ ঠাইৰ পৰা আপুনি phone পালে নেকি? ... হয়, হীৰাচিঙৰ মাক [ ৪৭ ] মোৰ খুলশালী। তেৱোঁ ইয়াতে... ময়ো তাকে ভাবিছোঁ। Assembly বহাৰ আগতে কিবা এটা কৰিব লাগিব... আজি হাজতত থাকিব লাগিব কিজানি। এতিয়াতো ৰাতি হলেই। Supdt. কোৱা জানো ভাল হব? ...ভাল আপুনি কৈছে যেতিয়া মই সেইদৰে কাম কৰিম... বাৰু মই Principal আৰু D. C. দুয়োকে সোধোঁ। আৰু কওঁ যেন কালি পুৰাই এই কামৰ এটা শেষ মীমাংসা কৰি দিয়া হয়। আপোনাক পৰামৰ্শ কৰা বুলি কম জানো... হয়’ আপোনাৰ কথা কলে ভাল হয়... কলেজৰ লগত connection হওঁতে বা কতপৰ লাগে? দহ বজাৰ পাচত আপোনাক আমনি নকৰোঁ, কাইলৈ পুৱা ন মান বজাত মই নিজে আপোনাৰ গুৰিলৈ যাম... বাৰু, মই তেওঁলোকক আপোনাৰ কথা কৈ সান্ত্বনা দিম। (মহিলা দুগৰাকীৰ প্ৰতি) Premierৰ লগত কথা পাতিলোঁ। দেখিলেই। তেখেতে হয় বুলিছে যেতিয়া কিবা এটা কৰা যাব। মই বাৰু Collegeলৈ connection বিচাৰোঁ। (এই বুলি শিক্ষা মন্ত্ৰীয়ে কলেজৰ লগত connection দিবলৈ Exchangeক নিৰ্দ্দেশ দিলে। এনেতে চাহ আৰু তাৰ লগতে অলপীয়া জলপান লৈ চাপ্ৰাছী এটা আহিল। তাৰ পাচতে মন্ত্ৰীয়নী বহিল। সকলোৱে চাহ খোৱাত লাগিল।)\nমন্ত্ৰীয়নী— হীৰাচিঙৰ মূৰত দুখ পোৱা বুলি শুনিলোঁ। হয়নে?\n[ ৪৮ ] হীঃ মাঃ— দুখ তিমান পোৱা নাই। পাচে তাক হাতকেৰেয়া মাৰি নিলে পুলিচে। চাওকচোন বাইদেও।\nমন্ত্ৰীয়নী— চমচেৰ একা?\nহীঃ মাঃ— সি অজ্ঞান হৈ পৰিছিল। তেজ-চেজ সিমান হলে ওলোৱা নাই।\nচঃ পেঃ— চাওকচোন বাৰু! আমাৰ ল’ৰা কেইটাকেনো আপদে পাব পায়নে?\nশিঃ মঃ— কলেজৰপৰা connection আহোঁতে কিমান সময় লাগে ঠিক নাই। আৰু আপুনি (চমচেৰৰ পেহীয়েকৰ প্ৰতি) কথা-বতৰা পাতি চাওকগৈ। মই অলপ আহিছোঁ। এওঁবিলাকে কথা পাতক। ফোন কল আহিলেই মোক কব। মই আহিছোঁ। (বাহিৰলৈ ওলাই যায়)\nচঃ পেঃ— (মন্ত্ৰীয়নীৰ প্ৰতি) বাইদেউ, আপুনি নেৰিব। আজি ৰাতিৰ ভিতৰতে কিবা এটা কৰিব লাগে। আমাৰ Preimier এ কলেই নহয়।\nমন্ত্ৰীয়নী— বাৰু, মই নেৰিছোঁ। (চঃ পেঃ অলপ পৰৰ পাচত যায়। এওঁবিলাক যাবৰ মন কৰিছে, এনেতে টিলিং টিলিং কৰি ফোন বাজে— মন্ত্ৰীও সোমাই আহে)\nশিঃ মঃ— (Telephone লৈ) Education Minister is speaking... Good Evening... What is all these about the College? Could none of you avoida[ ৪৯ ] scene like this? ...Excuseতো বহুতো দিব পাৰি। কিন্তু আমাক কি difficulty ত land কৰাইছে জানিছে নে? Ministry may fall for this... দোষ আপোনালোকৰ নহয়, কাৰ? ...মোৰ নে Hon’ble Premierৰ? ...নাই খং কৰা নাই; কিন্তু really speaking we are worried and the Premier is annoyed too... settle তো কৰিবই লাগে। কি কৰি settle কৰিব? ...They are already suspended and sent away from the hostel... দহজন জেলত? বৰ কেলেঙ্কাৰিখন হ’ল। কি কৰিব খুজিছে?... হয় D. C.ক দেখা কৰি কওক যে গৱৰ্ণমেন্টৰ ইচ্ছা আজি ৰাতিৰ ভিতৰতে কিবা নিষ্পত্তি হব লাগে। Premierৰ কথাও কব পাৰে। লাগে যদি মই Jail Supdt. আৰু D.C.লৈ Phone কৰিব পাৰোঁ। কিন্তু ৰাতি Jailৰ পৰা মানুহ অনা টান। কালি পুৱা আঠ-নটাৰ ভিতৰত নিষ্পত্তি কৰি আমাক জনাব... বাৰু খং নকৰে, মই Premierক কম। Good night.\n[কলেজ থকা নগৰ। সময় গধূলি আঠমান বাজে। Assemblyৰ Opposition Leaderৰ ঘৰ। তেওঁ আৰু দুই-তিনিজনমান M.L.A. ডেকা আৰু কেইজনমান ছাত্ৰ।]\nএজন M. L. A.— আজি এতিয়া special timing আছে নে নাই?\n[ ৫০ ] এজন ডেকা— আজি আৰু নাই। কালিলৈ পুৱাই চাৰে চাৰি বজাত যাব পাৰি। সাত বাজোতে ছিলং পাবগৈ।\nM. L. A.— সেয়ে ভাল। সেই সময়ত যাব লাগে। পাচে গাড়ী যাব কাৰ আৰু খবৰ দিব কোনে?\nডেকা— গাড়ী-পেট্ৰোল বাৰু আমি যোগাৰ কৰি দিম। কিন্তু গৈ কি কৰিব তাকে ঠিক কৰক।\nM. L. A.— No. confidence motion দিব লাগে। Assembly adjourn motion দিব লাগে। ল’ৰাহঁতক gailৰ পৰা আনিব লাগে।\nOpposition Leader— এঃ এইবোৰতো কৰিব পাৰিবাই। কিন্তু ফল কি হব? European Block টোতো তেনেই Govt.ৰ ফালে। আমাৰ groupৰো পাঁচ-ছয়জনৰ একো ঠিক নাই। যিফালে লাভ যেন দেখে সেই ফালেই যাব। কিন্তু আচল কথা হৈছে, এই কুকাণ্ডখন কৰালে কোনে? প্ৰিন্সিপালক দেখোন এনেই সৰল মানুহ যেন দেখি। তেৱেঁনো পুলিচ মতাই ছাত্ৰক মৰালে নে?\nভূদেৱ— Coward, Sir, coward! বোধ কৰোঁ তেওঁতকৈও Mrs. Principal এহে বেছি ভয় খালে।\nM. L. A.— তোমালোকেনো কি কৰিছিলা?\nভূদেৱ— আমি একো কৰা নাছিলোঁ ছাৰ। We meant to be peaceful and obedient, পাচে আমি কথা পাতি [ ৫১ ] থাকোঁতেই পুলিচ আহিল, চকীদাৰ আহিল আৰু পুলিচ আহিয়েই মাৰিবলৈ লাগিল। তেতিয়া আমিও দুই-এটা মাৰ সোধালোঁ কিন্তু চমচেৰৰ বৰ সাংঘাতিক। তাৰ Brain concussion হৈছে। মৰে নে জীয়ে ঠিকেই নাই।\nএজন M. L. A.— ভাগ্যে হিন্দু-মুছলমানৰ কাজিয়া বুলি গৱৰ্ণমেণ্ট will not be able to makeacapital out of it!\nOpp. Leader— বৰ দুখৰ কথা। Very bad. যেতিয়ালৈকে গোলাম জাতি হৈ আছোঁ তেতিয়ালৈকে আছে এই নিৰ্যাতনবোৰ।\nভূদেৱ— পিচে, Sir, কি কৰা ঠিক হ’ল?\nএজন M. L. A.— বাৰু গাড়ী ঠিক কৰাগৈ; আমি দুজন কালি পুৱাতে ছিলঙলৈ যাম। গৈয়ে কালি afternoonত ল’ৰাবোৰ কেনেকৈ খালাচ কৰিব পাৰি তাৰ দিহা কৰিম। আৰু পৰহিৰ Assemblyত no-confidence motion আৰু House adjourn কৰিবলৈ motion দিম।\nভূদেৱ— আমি হলে ল’ৰাবিলাক জেলত থাকে মানে strike কৰিবলৈ ঠিক কৰিছোঁ। তেতিয়া আমাক নুদূষিব।\nOpp. Leader— Strike কৰা যুগুত হ’ব asaprotest। কিন্তু যাতে violence অলপো নহয় তাৰ বাবে [ ৫২ ] সাৱধান হবা। আজিকালিৰ দিনত আৰু এখন মৰামৰি লগাই পুলিচৰ কিল খাবৰ কোনো আৱশ্যক নাই।\nভূদেৱ— খাব লাগিলে কিল খাবই লাগিব, Sir।\nM. L. A.— আপুনি ছিলঙলৈ কেতিয়া যাব Sir?\nOpp. Leader— কাইলৈ ভাটিবেলা। তোমালোকে গৈ motion তেনে table কৰিবাগৈ।\n[কলেজ থকা নগৰ। গধুলি ৮ মান বাজে। ডিপুটি কমিছনাৰ চাহাবৰ ঘৰ। ডিঃ কঃ, প্ৰিন্সিপাল, পুলিচ চাহাব, Jail Supdt. বহি থাকে]\nD. C.— Altogetheramess. (Principalৰ প্ৰতি) আপোনালোকেনো পুলিচক ইমান urgently মাতি পঠাইছিলে কিয়?\nপুলিচ চাহাব— Well, well— যি হবলগীয়া তো হলেই। But don’t you see the fun of the thing? গোটেই সোপা দায় জগৰ, বদ্‌নাম হব পুলিচৰ। (Principalৰ প্ৰতি) I envy you, Principal. আপুনিতো report এটা দিয়েই খালাচ।\nPrincipal— I admit, rather an awkward situation. But what could I do? আমাৰ প্ৰফেছৰসকলো বিৰোধী। তেওঁলোকেতো একো সহায় নকৰিলে।\n[ ৫৩ ] পুঃ চাঃ— Is it not your business to see that the Professors obey you?\nD. C.— আপোনাৰ প্ৰফেছৰবিলাক! All of them are backboneless cowards. আমিওতো ছাত্ৰ আছিলোঁ। আমাৰ প্ৰফেছৰবিলাকক দেখিলে দেখোন আমি বাঘৰ নিচিনা ভয় কৰিছিলোঁ। Let that go. But what to do now, Doctor? (জেলৰ ছুপাৰিণ্টেণ্ডেন্টৰ প্ৰতি) you have heard the হুকুম?\nজেল ছুপাঃ— হুকুম or no হুকুম; you know the rules. They are strict. কিন্তু আপুনি যদি written order দিয়ে মই সেই মতে কাম কৰিম। Ministerএ phoneৰে কলে কি হ’ব? Let him send an order in proper form. ৰাতি কি কাৰণে কয়দী উলিয়াই দিব পাৰি ভাবি চাওক।\nDy. Commissioner— Right. I am not going to take the responsibility. After all what does it matter ifafew headstrong youngsters are kept in jail foranight? They deserve it fully, perhaps more.\nPrincipal— কিন্তু তাৰে দুজনমান ল’ৰা যে very influentially connected.\n[ ৫৪ ] পুঃ চাঃ— They therefore deserve severe punishment. আপোনালোকৰ policyৰ ফল এনে হে।\nD. C.— What’s the use of discussing these things now? I wish I were not connected with it. Now let us inform the minister. আমি তেনেহলে ঠিক কৰিলোঁ যে, জেলৰ পৰা ৰাতি ল’ৰাবোক এৰি দিব নোৱাৰি। কিন্তু কালি পুৱা সকলোকে এৰি দি matter টো drop কৰা যাব, we agree?\nD. C.— বাৰু, তেনেহলে মই এতিয়াই phone কৰি Ministerক জনাওঁ। Thank you gentlemen, Good night.\n[ইয়াৰ পাচদিনা। কলেজ হল আৰু কম্পাউণ্ড। সময় ১১ মান বাজিছে। চাৰিওফালে বহুত ল’ৰা। প্ৰফেছৰসকলৰ কোনোজনে ইফাল-লিফাল কৰি ফুৰিছে। বেছি ভাগেই Common Roomত বহি আছে।\nProf. Bora— That’s the sample of new discipline. আৰু তিনি মাহ সাত দিন আছে— for my retirement. এইকে’টা গ’লে ৰক্ষা পৰোঁ।\n[ ৫৫ ] ডেকা প্ৰফেছাৰ— আপুনিতো ৰক্ষা পৰে, Sir, আমাৰ বাখ্‌না কি হব?\nআন Senior Prof.— তোমালোকে চলিবা আৰু নতুন Regime ত। এতিয়া Politically influential হলেই হ’ল। আন কি লাগে?\n(এনেতে বহুত ল’ৰা হৈ-চৈ কৰি Common Roomৰ বাৰাণ্ডাত থিয় হৈ “জয় মহাত্মা গান্ধীৰ জয়” দিয়ে।)\nProf. Bora— (ওলাই আহি) তোমালোকে গোলমাল কৰিয়ে থাকিবানেকি? Class নকৰা?\nএজন ছাত্ৰ— আজি class নাই, Sir. Principal এ class cancel কৰিছে। তাকেহে আপোনালোক জনাবলৈ আহিলোঁ। “জয় মহাত্মা গান্ধীৰ জয়!” “জয় অসমৰ জয়।”\nProf. Bora— Thank you, my dear boys. I wish you all well.\n"https://as.wikisource.org/w/index.php?title=পৰিদৰ্শন/DISCIPLINE&oldid=92051"ৰ পৰা অনা হৈছে


লখিমপুৰৰ সন্ত্ৰাস, আৰক্ষীৰ মূৰৰ কামুৰণি গেৰজাই ক'ত পলাল? কিছুদিন পূৰ্বে এনকাউণ্টাৰৰ জৰিয়তে কৰিছিল আটক..... dacoit-gerjai-escaped-from-lakhimpur-medical-college-hb– News18 assam\nলখিমপুৰৰ সন্ত্ৰাস, আৰক্ষীৰ মূৰৰ কামুৰণি গেৰজাই ক'ত পলাল? কিছুদিন পূৰ্বে এনকাউণ্টাৰৰ জৰিয়তে কৰিছিল আটক...\nশনিবাৰে পুৱতি নিশা আৰক্ষীৰ বেহু ফালি মেডিকেল কলেজৰ পৰাই পলায়ন কৰে ৰাজু বৰুৱাই।\nLast Updated : January 22, 2022, 13:47 IST\nসমগ্ৰ ঢকুৱাখনাৰ বাবে সন্ত্ৰাসৰ আন এটা নাম গেৰজাই। চুৰি, ডকাইতিৰ পৰা আৰম্ভ কৰি বহু অপৰাধজনিত ঘটনাত জড়িত গেৰজাই ওৰফে ৰাজু বৰুৱাক যোৱা ছেপ্তেম্বৰ মাহত আৰক্ষীয়ে এনকাউণ্টাৰ কৰি আটক কৰিছিল। পৰৱৰ্তী সময়ত ডিব্ৰুগড় চিকিৎসা মহাবিদ্যালয়ত চিকিৎসাধীন কৰা হৈছিল ডকাইতটো।\nসম্প্ৰতি লখিমপুৰ জিলা কাৰাগাৰত ৰখা গেৰজাইক কিছুদিনৰ পৰা চিকিৎসা প্ৰদান কৰি থকা হৈছিল লখিমপুৰ চিকিৎসা মহাবিদ্যালয়ৰ Covid Ward ত। কিন্তু শনিবাৰে পুৱতি নিশা আৰক্ষীৰ বেহু ফালি মেডিকেল কলেজৰ পৰাই পলায়ন কৰে ৰাজু বৰুৱাই।\nলখিমপুৰ আৰক্ষীৰ বাবে মূৰৰ কামূৰণি তথা ঢকুৱাখনাৰ সন্ত্ৰাস গেৰজাই এনেদৰে হাস্পতালৰ পৰা পলায়ন কৰাৰ পিছতে সমগ্ৰ জিলাখনতে তীব্ৰ প্ৰতিক্ৰিয়াৰ সৃষ্টি হৈছে।আৰক্ষীৰ বেহুত চিকিৎসাধীন হৈ থকা ডকাইত কিদৰে পলায়ন কৰিবলৈ পালে, ই এক ৰহস্যৰ কাৰণ হৈ পৰিছে।\nইফালে এই ঘটনা সংঘটিত হোৱাৰ পিছতে লখিমপুৰ আৰক্ষীৰ সোপাধিলা স্বৰূপ উন্মোচিত হৈ পৰিছে বুলি বহুতে মন্তব্য কৰিছে।\nFirst published: January 22, 2022, 13:42 IST\nCrimeEncounterLakhimpur Medical CollegeThief


স্বপ্নৰ যাত্ৰাত NE8 Startup - NE FOCUS\nHome উদ্যমী স্বপ্নৰ যাত্ৰাত NE8 Startup\nস্বপ্নৰ যাত্ৰাত NE8 Startup\nন উদ্যমী বাটত বহু হেঙাৰ থাকে । ন-উদ্যমী(startup) সকলে প্ৰাৰম্ভিক সময়ছোৱাত ব্যৱসায় পৰিকল্পনাৰ প্ৰস্তুতিৰ পৰা আদি কৰি পুঁজি গঠন, সহ প্ৰতিষ্ঠাপক তথা বজাৰ দখলৰ বাবে উপযুক্ত ৰণকৌশল বাছনিৰ দৰে অলেখ সমস্যাৰ মাজত পৰে । দেশৰ অন্যান্য প্ৰান্তত ন-উদ্যমী সকলক এই ক্ষেত্ৰত সহায় হাত আগবঢ়াই আহিছে বিভিন্ন startup accelerator আৰু startup incubator সমুহে । সেয়েহে হয়তো এই অঞ্চল সমূহৰ পৰা আমি বহুতো ন-উদ্যমীৰ সৃষ্টি আৰু সফলতাৰ কাহিনী শুনিবলৈ পাও । কিন্তু উত্তৰ-পূৰ্বাঞ্চলৰ পৰা খুব কমহে এনে ন-উদ্যমী(startup)ৰ সৃষ্টি হয় । অথচ উত্তৰ-পূৰ্বাঞ্চলৰ যুৱক – যুৱতী সকল সৃষ্টিশীলতা অথবা মেধাত কোনোগুণেই অন্যতকৈ কম নহয় । প্ৰয়োজন মাথো সঠিক দিশ নিৰ্দেশনাৰ । এই ন-উদ্যমী(startup)ৰ বাবে বহু প্ৰয়োজনীয় এনেধৰণৰ startup accelerator আৰু startup incubator সমূহৰ অভাৱেই উত্তৰ-পূৰ্বাঞ্চলত ন-উদ্যমী সৃষ্টিৰ শামুকীয়া গতিৰ মূল কাৰণ ।\nকিন্তু সৌভাগ্যৰ কথা দীৰ্ঘদিনৰ এই প্ৰয়োজনীয়তাৰ ওৰ পেলাই আগবাঢ়ি আহিছে NE8Startup । ঋদ্ধিনীল ৰয়, স্বপ্ননীল তালুকদাৰ আৰু অমন বাজাজ নামৰ তিনিজন অতিশয় প্ৰতিভাৱান মেধাৱী যুৱক । তিনিও startupৰ অভিজ্ঞতাৰে পৰিপক্ক ।\nNE8Startup ৰ যোগেদি তেওলোকে এই অভিজ্ঞতালব্ধ জ্ঞান সমূহেৰে অসমৰ ন-উদ্যমী (startup) সকলক সহায় কৰিব বিচাৰে ।\nCreate , Innovate , Inspire ৰ মন্ত্ৰৰে তৰুণসকলৰ উদ্যমশীলতাক উজ্জীৱিত কৰাৰ প্ৰয়াস কৰিছে NE8Startup এ । উদ্যমীতাৰ সপোন দেখা উত্তৰ-পূৰ্বাঞ্চলৰ প্ৰতিজন তৰুণৰ স্বপ্নক বাস্তৱায়িত কৰাই তেওঁলোকৰ লক্ষ্য আৰু উদ্দেশ্য । NE8Startup ৰ হৈ ঋদ্ধিনীল ৰয়ে আমাক জনাই যে উত্তৰ পূৰ্বাঞ্চলৰ বিভিন্ন ক্ষেত্ৰত ব্যৱসায়ৰ প্ৰচুৰ সম্ভাৱনা আছে । কিন্তু দুখৰ বিষয় সম্ভাৱনাৰ অনুপাতে এই অঞ্চলত তেনে উদ্যোগ গঢ়ি উঠা নাই । NE8Startupৰ সৰ্বপ্ৰথম প্ৰয়াস হ’ব বিভিন্ন আলোচনা চক্ৰ, তথা বিশেষজ্ঞ সকলৰ সতে মত বিনিময় অনুষ্ঠান কৰা ।ইতিমধ্যে তেওঁলোকে NE8Startup Saturday Talks নামেৰে বহুকেইখন মনোজ্ঞ আলোচনা চক্ৰ সফলতাৰে অনুষ্ঠিত কৰিছে ।উল্লেখযোগ্য যে এই অঞ্চলৰ যাতায়াতৰ দুৰাৱস্থাৰ প্ৰতি লক্ষ্য ৰাখি তেওঁলোকে বহুসময়ত অনলাইন আলোচনা চক্ৰ অনুষ্ঠিত কৰে ।ইচ্ছুক উদ্যমী সকলে এই সন্দৰ্ভে ঋদ্ধিনীল ৰয়ৰ সৈতে যোগাযোগ কৰিব পাৰে ।\nNE8Startupএ উত্তৰ-পূৰ্বাঞ্চলক গঢ়ি তুলিব বিচাৰে ন-উদ্যমীৰ অন্যতম জন্মস্থান হিচাবে । NE8Startupৰ এই প্ৰয়াসৰ প্ৰতি Nefocus ৰ সৰ্বদা অকুণ্ঠ সহায় সহযোগ আৰু শুভেচ্ছা থাকিব ।\nBISWAJIT DEKA October 11, 2016 at 7:50 PM\nঅামাৰ দৰে ন উদ্যমীসকলৰ বাবে যথেষ্ট উপকাৰী হব অাপোনাৰ এই লেখাটি।অসমৰ বৃহৎ খূচুৰা ব্যৱসায়ৰ ক্ষেত্ৰখনৰ যোগেদি অসমৰ থলুৱা শিক্ষিত নিবনুৱা সকল উপকৃত হোৱাকৈ অামি তিনিজন অসমীয়া যুৱকে একত্ৰিত হৈ SMART INDIA MARKETING PVT. LTD নামেৰে এক প্ৰতিষ্ঠানৰ অাৰম্ভণি কৰিছো।অামাৰ বিশেষ পৰিকল্পনা “SMART STORE” জৰিয়তে অসমৰ প্ৰতিখন জিলাৰে নূন্যতম ২০০ জন যুৱক -যুৱতীক স্থায়ী ব্যবসায়ৰ লগত জড়িত কৰোৱা।লগতে অসমৰ সাম্ভাব্য থলুৱা উদ্যোগ সমুহৰ বিকাশ সাধন কৰা ।নতুন ক্ষূদ্ৰ ক্ষুদ্ৰ উদ্যোগ স্থাপন কৰি অসমত উৎপাদিত সামগ্ৰীৰ জৰিয়তে বজাৰ দখল কৰা।\nইত্যাদি ইত্যাদি পৰিকল্পনাৰে অামি কাম কৰি যাব বিছাৰিছো।গতিকে এইক্ষেত্ৰত অাপোনালোকৰ দৰে অভিজ্ঞ সকলৰ পৰামৰ্শই অামাৰ উপকৃত কৰিব।\nDhruba Jyoti Arjuna October 19, 2016 at 10:46 AM\nsure Biwajit. You can contact me through facebook


মৃত্যু এক চিৰন্তন সত্য যদিও কেতিয়াবা বিশ্বাস কৰিব নোৱাৰি - কনমনি নাথ\nমানুহ মৰণশীল,আমি সকলোৱে জানো বা বুজো! মানুহ জন্ম হলে এদিন মৃত্যু অনিবাৰ্য,ই প্ৰকৃতিৰ নিয়ম। কিন্তু এই মৃত্যু আমি কেতিয়াবা হঠাৎ সংঘটিত হোৱা কৰুণ ঘটনা সহজ ভাৱে ল'বলৈ অমান্তি বা বিশ্বাস কৰিব নোৱাৰা যেন অনুভৱ কৰোঁ। কিয়নো ফুল কুমলীয়া বা সুস্থ সবল ব্যক্তি এজন কেতিয়াবা হঠাৎ সংঘটিত হোৱা কৰুণ ঘটনাত মৃত্যুক আঁকোৱালি এই মায়াময় সংসাৰৰ পৰা চিৰবিদায় মাগিবলগীয়া হ'য় তেতিয়া পৰিয়ালৰ লগতে প্ৰত্যেক জন নাগৰিকে সেই মৃত্যু সহজ ভাৱে ল'বলৈ অমান্তি হও যদিও মৃত্যু হোৱা ব্যক্তি জন পুনঃজীৱন ঘুৰাই পাব নোৱাৰি বা পোৱা অসম্ভৱ। সেই কৰুণ ঘটনাত সমগ্র অঞ্চল বাসী শোকত ভাগি পৰা দেখিবলৈ পোৱা যায়। আমি কাৰ কেতিয়া কেনেকৈ কোন মুহূৰ্তত মৃত্যুক আঁকোৱালি লবলগীয়া হয় কোনেও নাজানো! ই হঠাৎ সংঘটিত হোৱা এক দুঃখবৰ। মৃত্যুৰ কোনো সংবাদ বা আগজাননী নাপাওঁ! যদি বয়জ্যেষ্ঠ ব্যক্তি এজনৰ যেতিয়া মৃত্যু ঘটে তেতিয়া সেই ব্যক্তি জনৰ মৃত্যুৰ কিছু আগজাননী বা অনুমান কৰিলে বুজিব পৰা হয় আৰু যেতিয়া কোনো ফুলকুমলীয়া ল'ৰা বা ছোৱালী এজনী হঠাৎ আগজাননী নোপোৱাকৈ আমাৰ মাজৰ পৰা চিৰবিদায় মাগে তেতিয়া সেই মৃত্যু আমি সহজে মানি লবলৈ অমান্তি হওঁ। সকলোৰে মুখুত মাথোঁ এটা কথাই হে ভগৱান, ব্যক্তি জনক ইমান সোনকালে কম বয়সতে আমাৰ মাজৰ পৰা লৈ গ'লা! ভগৱান ইমান নিৰ্দয়,নিষ্ঠুৰ হ'ব পাৰে নে?\nসঁচাকৈ ডেকা বা গাভৰু কোনো এজন ব্যক্তি দুৰ্ঘটনা বা আন কাৰণ বশত অকাল মৃত্যুক আঁকোৱালি লবলগীয়া হয় তেতিয়া সকলোয়ে দুখ বা শোকত ভাগি পৰা দেখিবলৈ পোৱা যায়। অকাল মৃত্যুক সাৱটি লোৱা ব্যক্তি জনৰ কিমান আশা বুকুত বান্ধি বাস্তৱ ৰূপায়িত কৰাৰ ক্ষেত্ৰত দিন ৰাতি একাকাৰ কৰি নিজৰ পঢ়া পাতি আদিকে ধৰি দৈনন্দিন কাৰ্য সমূহ সুন্দৰকৈ চলাই যায়! কিন্তু সেই কলা দিনটোত নিজে দোষ নকৰিলেও আনৰ ভুলৰ দ্বাৰা পৰিচালিত হৈ হ'লেও বা আন বিশেষ কাৰণ বশত দুৰ্ঘটনা সংঘটিত হৈ একো গম নোপোৱাকৈ হঠাৎ এই সংসাৰৰ পৰা চিৰবিদায় লয়। এক কৰুণ দৃশ্য, বুজাব নোৱাৰা অনুভূতি! ভগৱান ইমান নিষ্ঠুৰ হব পাৰে নে? সেই ফুলকুমলীয়া ব্যক্তি জনৰ মৃত্যু হোৱাত কৈ কোনো বৃদ্ধ বা বৃদ্ধা এগৰাকী দুখ,কষ্ট যন্ত্ৰণাত চটফটাই থকা ব্যক্তি এজনৰ মৃত্যু হ'লহেঁতেন তেতিয়া সেই ফুলকুমলীয় ব্যক্তি জনৰ গোটেই জীৱন কাল সুন্দৰকৈ বৰ্তাই আশা বোৰ বাস্তৱ ৰূপায়িত কৰি চলি থাকিব পাৰিলেহেঁতেন! কিন্তু সেয়া কেতিয়াও সম্ভৱ হৈ নুঠে। কথাত কোৱা আছে যে "জন্ম, মৃত্যু, বিবাহ কপালৰ লিখন, ই কেতিয়াও নাযায় খণ্ডন"\nকিন্তু উক্ত কথাষাৰ সঁচা যেন লাগিলেও আমি কেতিয়াবা বিশ্বাস কৰিব নোৱাৰো যেন অনুভৱ কৰোঁ! কিয়নো এনে কিছুমান ঘটনা সংঘটিত হয় যে কল্পনাই কৰিব নোৱাৰি।\nনিজৰ ৰুগীয়া ককা,আইতা বা মাক,দেউতাক থাকিলেও ফুলকুমলীয়া সন্তান জনৰ হঠাৎ অকালতে মৃত্যুবৰণ কৰি আমাৰ মাজৰ পৰা চিৰবিদায় লয়! তেতিয়া সেই ঘটনাটো বুজাব নোৱাৰা এক কৰুণ দৃশ্য যাক সহজে মানি ল'বলৈ অমান্তি হবলগীয়া হয়! কিয়নো বয়জ্যেষ্ঠ লোক থকা সত্ত্বেও যেতিয়া একে পৰিয়ালৰ ফুলকুমলীয়া জনে দুৰ্ঘটনাজনিত বা আন কাৰণ বসত অকাল মৃত্যুক আঁকোৱালি লবলগীয়া হয় তেতিয়া নিশ্চিত ভাৱে সমগ্ৰ পৰিবেশটো এক বুজাব নোৱাৰা পৰিবেশৰ সৃষ্টি হোৱা স্বাভাৱিক। গতিকে আমি সকলোৱে মাথোঁ ভাগ্যৰ দ্বাৰা পৰিচালিত একো একোজন চক্ৰ সদৃশ মানৱ জাতি।সেই জীৱন চক্ৰ ক'ত কেতিয়া স্থবিৰ হৈ পৰে আমি অনুমান কৰিব নোৱাৰোঁ। মানৱৰ জাতি,ধৰ্ম, মাথো বিভাজিত একো একোটা ৰূপ। ধৰ্ম কৰিলে মানৱ জাতিৰ দীৰ্ঘ আয়ুস বাঢ়ে, মনৰ আশা, কল্পনা বাস্তৱ ৰূপায়িত হয় বুলি আমি বিশ্বাস কৰি আহিছোঁ বা ভগৱান আছে বুলি মানি আহিছো বা মানি থকাটো নিত্যান্তই প্ৰয়োজন বোধ কৰোঁ। কিন্তু যেতিয়া আমি কিছুমান ঘটনা বা দৃশ্য চকুৰে দেখো বা বুজো তেতিয়া ম'নলৈ কিছু প্ৰশ্ন উদয় হোৱা স্বাভাৱিক।\nসৌ সিদিনা অইন দিনৰ দৰে ব্যস্ত পৰিবেশৰ মাজত সিদিনাও যোৰহাট,নিমাতী ঘাটৰ পৰা মাজুলী, কমলাবাৰী অভিমুখে ফেৰীৰে যাত্ৰা আৰম্ভ কৰিছিল আৰু বিপৰীত দিশৰ পৰা আন এখন ফেৰী মাজুলী, কমলাবাৰীৰ পৰা নিমাতী ঘাটলৈ আহি থকাৰ সময়ত ফেৰী দুখনৰ মাজত মুখামুখি সংঘৰ্ষ হোৱাৰ ফল স্বৰূপে নিমাতী ঘাটৰ পৰা যোৱা ফেৰী খন সম্পূৰ্ণ ভাৱে নিমাতী ঘাটতে ব্ৰহ্মপুত্ৰৰ গভীৰ পানীত ডুব গৈছিল আৰু তেতিয়া সেই ফেৰীখনৰ যাত্ৰী সকলৰ মাজত হাহাকাৰ লাগি কান্দোন,চিঞৰ বাখৰ এক বুজাব নোৱাৰা পৰিবেশেৰ সৃষ্টি হৈ যেনেকৈ পাৰে তেনেকৈ প্ৰত্যেকে নিজৰ প্ৰাণ ৰক্ষা কৰাৰ আপ্ৰান চেষ্টা, কোনোৱে সাঁতুৰি, আন কোনোৱে আনৰ সহায় লৈ মৃত্যুৰ মুখৰ পৰা হাত সাৰিবলৈ সক্ষম হৈছিল। যি সকলে সাঁতুৰিবলৈ সুবিধা কন নাপালে বা সাঁতোৰাৰ আভ্যাস নাই সেই কেইজনে অকাল মৃত্যুক আঁকোৱালি ল'বলগীয়া হৈছেল। আৰু কোনোৱে আনক বচাবলৈ গৈ নিজেই পানীৰ তীব্ৰ সোঁতত আবদ্ধ হৈ দুৰ দিগন্তলৈ বোৱাই নি মৃত্যু বৰণ কৰিলে। এক বুজাব নোৱাৰা পৰিস্থিতি, বুকু সিহঁৰিত উঠা দৃশ্য। সেই সংঘটিত হোৱা দৃশ্যই নিজকে বুজি উঠিছিল যে মৃত্যু হঠাৎ এনেকৈ হয়! আজি মোৰ মৃত্যু হ'ব। কি যে কৰুণ ছবি। নিজকে সুৰক্ষিত কৰি বচাবলৈ কিমান যে চেষ্টা কৰি বিফল হৈ পৰি চটফটাই মৃত্যুক সাৱটি লৈছিল ! ভাবিলেই বেয়া লাগি যোৱা কৰুণ ঘটনা। সেই দুৰ্ঘটনাত প্ৰায় তিনি/চাৰি জনৰ মৃত্যুৰ খবৰ পোৱা গৈছে যদিও তাৰ ভিতৰত বিশেষকৈ সেই কৰুণ ঘটনাত প্ৰাণ হেৰুৱা ২৫ বছৰীয়া পৰিমিতা দাস গুৱাহাটীস্থিত কাহিলীপাৰাৰ আছিল। কৰ্মসূত্ৰে মাজুলী, ৰঙাচাহী মহাবিদ্যালয়ৰ অসমীয়া বিভাগৰ প্ৰবক্তা হিচাপে প্ৰায় সাত মাহ আগতে কৰ্মত যোগদান কৰিছিল। পৰিমিতা ধীৰ, স্থিৰ,গম্ভীৰ অমায়িক স্বভাৱৰ আছিল ছাত্ৰ-ছাত্ৰী তথা সহকৰ্মীৰ লগতে সকলোৰে মৰমৰ আছিল। তীক্ষ্ণ বুদ্ধি, চোকা প্ৰায় সকলো দিশতে পাৰ্গত আছিল। দুৰ্ভাগ্যবশতঃ সেই ক'লা দিনটোত মাক আৰু সহকৰ্মীৰ সৈতে যোৰহাটৰ আঠখেলীয়া নামঘৰ দৰ্শন কৰি আবেলি নিজৰ মাকে পৰিমিতাক "মা কমলা" নামে নাওঁত (ফেৰী) খনত উঠাই মাজুলীলৈ নিজৰ কৰ্মস্থলীলৈ পঠাই দিছিল আৰু ফেৰী চলাই যাত্রা আৰম্ভ হোৱাৰ লগে লগে মাকক হাতেৰে বিদায় সম্ভাষণ জনায় কিছু দূৰত্ব অতিক্ৰম কৰাৰ পিছতে নাওঁ (ফেৰী) খনৰ দুৰ্ঘটনা সংঘটিত হয় আৰু সেই সমগ্র দৃশ্য মাকৰ নিজৰ চকুত আবদ্ধ হৈ থাকিল! সকলোৰে মাজত হাহাকাৰ লাগি গ'ল! এক বুজাব নোৱাৰা পৰিবেশ! মাথোঁ বচোৱা, বচোৱা! ক্ৰমে নাওঁখন সম্পূৰ্ণ ডুবি গ'ল। কিছুসময় পিছত হঠাৎ পৰিমিতাৰ শৰীৰৰ ভিতৰলৈ পানী প্ৰবেশ কৰি উশাহ নিশাহ স্তব্ধ কৰি তুলিছিল, লগে লগে হস্পিতাললৈ নিয়া হয় যদিও পৰিমিতাৰ ইতিমধ্যে মৃত্যু হৈছিল। মাকে নিজৰ ফুলকুমলীয়া ছোৱালী জনীৰ অনাকাংক্ষিতভাৱে মৃত্যু হোৱা সমগ্র ঘটনা নিজৰ চকুৰে দেখা পোৱা দৃশ্য কিমান দুখদায়ক আৰু মৰ্মান্তিক সেয়া ভাষাৰে বুজাব নোৱাৰা!\nকি দোষ আছিল পৰিমিতাৰ? সুন্দৰ অনুভৱৰ সৈতে নামঘৰ দৰ্শন কৰিছিল বান্ধৱী আৰু মাতৃৰ সৈতে। মনৰ আশা, কল্পনা বাস্তৱত ৰূপায়িত কৰাৰ অৰ্থে ভগৱানক প্ৰাৰ্থনা জনাইছিল কিন্তু এইয়া কি সম্পূৰ্ণ বিপৰীত ছবি হঠাৎ মৃত্যুক আঁকোৱালি লবলগীয়া হ'ল! এই সমগ্র ঘটনা মাজুলীৰ লগতে সমগ্ৰ অসমত ঐতিহাসিক সাক্ষী হিচাপে ৰৈ থাকিব। পৰিমিতা যতেই থাকে যেন শান্তিত থাকে তাৰেই সহস্ৰ কামনা কৰি পৰিমিতালৈ গভীৰ শ্ৰদ্ধাঞ্জলি অৰ্পণ কৰিলোঁ।\nওম শান্তি !!!\nএই মায়াময় সংসাৰৰ মানৱ জাতিৰ কোনো অস্তিত্ব নাই বুলি অনুভৱ কৰোঁ কিয়নো সুস্থিৰ মন, চিন্তাৰ অধিকাৰী হৈ ৰং-ধেমালিৰ মাজেৰে জীৱনটো সুন্দৰকৈ অতিবাহিত কৰি হঠাৎ মৃত্যুক সাৱটি লবলগীয়া হয় তেতিয়া সেই মুহূৰ্তৰ পৰা কেতিয়াও সেই ব্যক্তি গৰাকীক ঘূৰাই পাব নোৱাৰি। পৰিয়াল তথা বন্ধু বৰ্গ, আত্মীয় সকলোৰে মাজত ৰং- ধেমালিৰ সমাপ্তি ঘটাই চিৰবিদায় মাগে। কিয়নো মৃত্যু এক অনিবাৰ্য!. হয়তো কাৰোবাৰ এদিন আগত আৰু কাৰোবাৰ কিছুদিন পিছত মৃত্যু হ'বই।\nযাক যেনেকৈ পৰিচালনা কৰি মানৱ সমাজলৈ পঠিয়াই দিছে সেই খিনি সম্পূৰ্ণ হ'লেই সেই ব্যক্তি গৰাকীকক সৃষ্টি কৰ্তাই লৈ যায়। কিন্তু আমি আত্মীয়ই সেই পৰিবেশ বা দুৰ্ঘটনা সহজ ভাৱে মানি ল'বলৈ অসম্ভৱ হৈ উঠে। কিয়নো সেই ব্যক্তি জনে সমাজ তথা সকলোৰে হৃদয়ত গভীৰ ভাবে সোমাই আকৃষ্ট কৰি জনপ্ৰিয় হৈ পৰে। সেয়ে আমি এই মায়াময় সংসাৰত থকা সময় খিনিত সদায় ভাল কাম কৰিবলৈ চেষ্টা অব্যাহত ৰখাৰ মানসিকতা থকা উচিত বুলি ভাবো। এই দুদিনীয়া জীৱন কালত\n"মানুহে মানুহৰ বাবে"\nউক্ত কথাষাৰ সঠিক ধৰণেৰে প্ৰয়োগ কৰি হাঁহি, ৰং-ধেমালিৰ মাজেৰে জীৱনটো সুন্দৰকৈ অতিবাহিত কৰি গ'লে মৃত্যুৰ পিছটো আমি অমৰ হৈ থাকিব পাৰিম বুলি বিশ্বাস কৰিব পাৰি।\nTags: কনমনি নাথ প্ৰবন্ধ


অসমৰ নদ-নদী || Chapter7|| Class 8 Social Science || Assamese Medium - Estudent-corner-Your Online Home Tutor\nঅসমৰ নদ-নদী || Chapter7|| Class 8 Social Science || Assamese Medium\nRohit Chetry June 25, 2021 SCERT Class 8 Social Science ,0Comments\nClass 8 Social Science in Assamese Medium\nঅষ্টম শ্ৰেণীৰ সমাজ বিজ্ঞানৰ সমাধান\n১। চমু উত্তৰ দিয়া-\nক। ব্ৰহ্মপুত্ৰ নৈৰ উৎসৰ হিমবাহটোৰ নাম কি?\nউত্তৰ:- চেমা-য়ুং-দুং হিমবাহ।\nখ। ব্ৰহ্মপুত্ৰ নৈৰ মুঠ দৈৰ্ঘ্য কিমান?\nউত্তৰ:- ২,৯০৬ কিলোমিটাৰ।\nগ। ব্ৰহ্মপুত্ৰৰ উৎস কোন ৰাষ্ট্ৰত আছে?\nঘ।উচ্চগতি অঞ্চলত নদীৰ গতিপথৰ আকৃতি কেনেকুৱা?\nউত্তৰ:- ইংৰাজী V আকৃতিৰ দৰে হয়।\nঙ। ব্ৰহ্মপুত্ৰ নৈ কি কি ৰাষ্ট্ৰৰ মাজেৰে বৈ গৈছে?\nউত্তৰ:- তিব্বত,চীন, ভাৰত আৰু বাংলাদেশ।\n২। শুদ্ধ উত্তৰটো লিখা-\nক। গিৰিখাত নিম্নভূমি/ মোহনা/ উচ্চভূমি অঞ্চলৰ ভূ-আকৃতি।\nখ। নৈৰ গুম্ফিত ৰূপ সাধাৰণতে পৰ্বত/ সমভূমি/ মালভূমিত দেখা যায়।\nগ। প্লাৱনভূমিত থকা চৰ-চাপৰি নৈৰ খনন/পৰিবহণ/অৱক্ষেপণৰ ফলত সৃষ্টি হয়।\nঘ। বৰাক নৈ অসমৰ ২/৩/৪খন জিলাৰ মাজেৰে বৈ গৈছে।\nউত্তৰ:- ৩ খন।\n৩। সোঁফালৰ লগত বাওঁফাল মিলোৱা-\nক। চাংপো ক। একা বেঁকা গতি পথ\nখ।অৰুণাচল প্ৰদেশ খ।মাজুলী\nগ।সৰ্পিল গ। চিয়াং\nউত্তৰ:- ক আৰু ঘ।\nখ আৰু গ।\nগ আৰু ক।\nঘ আৰু ঙ।\nঙ আৰু খ।\nক। নৈৰ উচ্চগতি অংশৰ কাৰ্য।\nউত্তৰ:- নদী এখন পাহাৰ বা পৰ্বতৰ পৰা নামি বা বৈ অহা অংশক উচ্চগতি বুলিব পাৰি। পাহাৰ পৰ্বতৰ থিয় ঢালেদি বৈ আহোঁতে নদীৰ গতীবেগ বেছি হয় আৰু নদীৰ তলীখনত বেছি হয়।এই অংশত নদীয়ে শিল,বালি আৰু মাটি কঢ়িয়াই আনে।\nখ। নৈৰ মধ্য গতিঅংশৰ খনন কাৰ্য\nউত্তৰ:- কম ঢালৰ ভূমিভাগেৰে বৈ যোৱা বাবে এই অংশত নদীৰ গতি ধীৰ ।এই অংশৰ নদীৰ গেত পৰিবহন ক্ষমতা কম হয়।ফলত পাহাৰ বা পৰ্বতৰ পৰা সোঁতত কঢ়িয়াই অনা শিল,বালি,মাটি নদীয়ে সমভূমি অঞ্চলত জমা কৰে। নদীৰ খনন ক্ষমতা কম হয়।\nগ। নৈৰ নিম্নগতি অংশৰ কাৰ্য\nউত্তৰ:- নিম্নগতিত নৈখন সাগৰ বা মহাসাগৰত পৰেগৈ। নিম্নগতিত নদীৰ গতি অতি ধীৰ হয় নদীখনৰ শাখা প্ৰশাখা বেছি হয়। নদীয়ে লৈ যোৱা সোঁতত লৈ যোৱা বালি,মাটি আৰু বোকা ইয়াৰ মোহনাত অৱক্ষেপন কৰে। ইয়াৰ ফলত অসমীয়া ব আকৃতিৰ দৰে দ্বীপৰ সৃষ্টি হয়। এই দ্বীপবোৰকব দ্বীপ বোলে।\nঘ।বৰাক নৈৰ গতিপথ\nউত্তৰ:- বৰাক নৈখন মণিপুৰৰ মৰাম অঞ্চলৰ পৰা উৎপত্তি হৈ অসমত প্ৰৱেশ কৰি বাংলাদেশ হৈ বংগোপসাগৰত পৰিছেগৈ।নৈখন অসম আৰু মণিপুৰত অতি সৰ্পিল গতিপথেৰে গতি কৰিছে। কাছাৰ অংশত নৈখনৰ দূয়োফালে অসংখ্য জলাহ দেখা যায়।\n৫।উৎসৰে পৰা মোহনালৈকে ব্ৰহ্মপুত্ৰ নৈৰ কোন কোন অংশত বৰ্তমান কি নামেৰে জনা যায়।\nউত্তৰ:- তিব্বত- চেমা-য়ুং-দুং হিমবাহ(উৎপত্তি স্থল)\nঅৰুণাচল প্ৰদেশ (উত্তৰ অংশ)-চিয়াং\nঅৰুণাচল প্ৰদেশ (পাছিঘাট)-দিহিং\nবাংলাদেশ-পদ্মা(গংগা নদীৰ লগত মিলি)\n৬। ভাৰতৰ উত্তৰ পূব অঞ্চলৰ এখন নক্সা মানচিত্ৰ অংকন কৰি ভূ-চিত্ৰাৱলীৰ সহায়ত লৈ তলত দিয়া অবয়ৱসমূহ বহুওৱা।\n১। অৰুণাচল হিমালয়\n২। বৰাইল পৰ্বত\n৩। কাৰ্বি মালভূমি\n৪। খাছীয়া-জয়ন্তীয়া পাহাৰ\nউত্তৰ:- চিত্ৰ ৭.২ চোৱা।\n৭।নৈ বা উপনৈৰ দাঁতি কাষৰীয়া অঞ্চলত বাস কৰা লোকৰ সেই নৈ বা উপনৈৰ লগত সম্বন্ধ কেনেধৰণৰ হয় লিখা।\nউত্তৰ:- নৈ বা উপনৈৰ দাঁতি কাষৰীয়া অঞ্চলত বাস কৰা লোকৰ সেই নৈ বা উপনৈৰ লগত এক নিবিড় সম্বন্ধ গঢ়ি উঠে। নদ-নদীৰ পানী মানুহে নিজৰ বিভিন্ন প্ৰয়োজন পুৰাববলৈ ব্যৱহাৰ কৰে। যেনে- খাদ্যৰ বাবে, খোৱা ধোৱা,কৃষি কাৰ্য বিভিন্ন উদ্যোগত ব্যৱহাৰ কৰিবলৈ নদীৰ পানীৰ প্ৰয়োজন হয়।বাৰিষাকালত নদীবোৰে প্ৰতি বছৰে এৰি থৈ যোৱা পলসৰ পৰা সৃষ্টি হোৱা প্লাৱভূমিসমূহ কৃষিকাৰ্যৰ লগত উপযোগী। খৰালি পানী কম হ'লেও নদ নদ-নদীৰ কাষত থাকিলে তাৰ পৰা পানী যোগান ধৰি কৃষি কাৰ্য সুকলমে সমাধা কৰিব পাৰি।\n৮। গুৱাহাটীৰ পৰা ডিব্ৰুগড়লৈ ব্ৰহ্মপুত্ৰৰ দক্ষিণ পাৰে থকা উপনৈসমূহৰ নাম লিখা। প্ৰয়োজনবোধে শিক্ষক আৰু ভূ-চিত্ৰাৱলীৰ সহায় ল'বা।\nউত্তৰ:- বুঢ়ীদিহিং,দিখৌ,ভোগদি,জাজী, ধনশিৰি,কলং, কপিলী, যমুনা আৰু ভৰলু।\nBy Rohit Chetry at June 25, 2021\nLabels: SCERT Class 8 Social Science


ছেপ্তেম্বৰৰ শেষৰ ফালেও গৰমে দহিছে ৰাজ্যক। আজি নিশাৰ পৰা ৰাজ্যত প্ৰৱল বৃষ্টিপাতৰ আগজাননী! - অসম newsbazar24\nHome » ছেপ্তেম্বৰৰ শেষৰ ফালেও গৰমে দহিছে ৰাজ্যক। আজি নিশাৰ পৰা ৰাজ্যত প্ৰৱল বৃষ্টিপাতৰ আগজাননী!\nby admin September 26, 2021 53 views\nnews bazar24: প্ৰচণ্ড গৰমৰ পৰা সকাহ পাব ৰাজ্যবাসীয়ে। আজি নিশাৰ পৰাই গুৱাহাটী মহানগৰীৰ লগতে ৰাজ্যৰ বিভিন্ন প্ৰান্তত প্ৰৱল বৃষ্টিপাত হোৱাৰ সম্ভাৱনা আছে। বতৰ বিজ্ঞান কেন্দ্ৰৰ তথ্য অনুসৰি আগন্তুক ৫ দিনলৈ অসমৰ লগতে উত্তৰ-পূৱৰ প্ৰায় ৰাজ্যতে অব্যাহত থাকিব কম বেছি পৰিমাণে বৰষুণ।\nসোমবাৰ আৰু মঙলবাৰে গুৱাহাটী মহানগৰীত প্ৰৱল বৃষ্টিপাত হোৱাৰ সম্ভাৱনা আছে। সেইদৰে অহা শনিবাৰ পৰ্যন্ত বৰষুণ অব্যাহত থাকিব। কিন্তু উজনি অসমৰ প্ৰায়বোৰ জিলাচে অহা বুধবাৰৰ পৰাহে বৰষুণ অহাৰ আজাননী দিছে বতৰ বিজ্ঞান কেন্দ্ৰই।\nঅহা দেওবাৰ পৰ্যন্ত অসমৰ উপৰিও নাগালেণ্ড, মণিপুৰ, মেঘালয় আৰু ছিকিমত ধাৰাসাৰ বৰষুণ হ’ব বুলি জানিবলৈ দিছে বতৰ বিজ্ঞান কেন্দ্ৰই। আনহাতে উক্ত দিনকেইটাত গুৱাহাটী মহানগৰীত প্ৰায় ২৬ ডিগ্ৰী ছেলচিয়াচলৈ নামিব পাৰে তাপমাত্ৰা।\nগোলাঘাট নগৰৰ পৰা সন্ধানহীন ২০ বছৰীয়া এজন যুৱক । একমাত্ৰ পুত্ৰৰ সন্ধান বিছাৰি অসহায় দৰিদ্ৰ পিতৃ-মাতৃৰ হাহাকাৰ অবস্থা


গণনা পুস্তক 14 - पवित्र बाइबिल [ইণ্ডিয়ান ৰিভাইচ ভাৰচন] - (গণপুস্ 14)\nগণনা পুস্তক 14\nপাছত গোটেই সমাজে বৰকৈ ক্রন্দন কৰিলে; সেই ৰাতি তেওঁলোকে সকলোৱে চকুলো টুকিলে।\nআৰু ইস্ৰায়েলৰ সন্তান সকলৰ সকলোৱে মোচি আৰু হাৰোণৰ অহিতে নিন্দা কৰিবলৈ ধৰিলে। আৰু গোটেই সমাজে তেওঁলোকৰ আগতে ক’লে, “হায় হায়, আমি এই মৰুভূমিত মৰাতকৈ মিচৰ দেশতেই মৰা হ’লে কেনে ভাল আছিল!\nযিহোৱাই আমাক তৰোৱালৰ আগত পেলাবলৈ আৰু আমাৰ পত্নীসকল আৰু আমাৰ কনমানি সকলক লুট কৰাবলৈ এই দেশলৈ আমাক কিয় আনিছে? মিচৰ দেশলৈ উলটি যোৱা জানো আমাৰ পক্ষে ভাল নহয়?”\nপাছত তেওঁলোকে ইজনে সিজনক ক’লে, “আহাঁ, আমি কোনো এজনক প্ৰধান কৰি লৈ মিচৰ দেশলৈ উলটি যাওঁ ব’লা।”\nতেতিয়া মোচি আৰু হাৰোণে ইস্ৰায়েলৰ সন্তান সকলৰ সমাজৰ, আৰু তেওঁলোকৰ গোটেই গোট খোৱা সমাজৰ আগত উবুৰি হৈ পৰিল।\nদেশ গুপুতে চাই অহাসকলৰ মাজত নুনৰ পুত্ৰ যিহোচূৱা আৰু যিফুন্নিৰ পুত্ৰ কালেবে নিজ নিজ কাপোৰ ফালিলে।\nইস্ৰায়েলৰ সন্তান সকলৰ গোটেই সমাজক ক’লে, “আমি যি দেশ চাবলৈ দেশৰ মাজেদি গৈছিলোঁ সেয়ে যাৰ পাৰ নাই উত্তম দেশ।\nযিহোৱাই যদি আমাত সন্তোষ পায়, তেন্তে তেওঁ আমাক সেই দেশলৈ নিব, গাখীৰ আৰু মৌজোল বোৱা সেই দেশ আমাক দিব।\nকেৱল তোমালোকে কোনো ধৰণৰ যিহোৱাৰ বিৰুদ্ধে বিদ্ৰোহ আচৰণ নকৰিবা, সেই দেশৰ লোকসকললৈ ভয়ো নকৰিবা। কিয়নো তেওঁলোক আমাৰ ভক্ষ্যনস্বৰূপ। সিহঁতৰ আশ্ৰয় সিহঁতৰ পৰা গুচিল, কাৰণ যিহোৱা আমাৰ সঙ্গত আছে; তেওঁলোকলৈ ভয় নকৰিবা।”\nকিন্তু গোটেই সমাজে তেওঁলোকক শিল দলিয়াই বধ কৰিবলৈ ক’লে, তাতে সাক্ষাৎ কৰা তম্বুত যিহোৱাৰ প্ৰতাপ ইস্ৰায়েলৰ সন্তান সকলৰ আগত প্ৰকাশিত হ’ল।\nপাছত যিহোৱাই মোচিক ক’লে, “এই লোকসকলে কিমান দিন মোক হেয়জ্ঞান কৰিব? আৰু তেওঁলোকৰ মাজত মই দেখুউৱা আটাইবোৰ চিন দেখিও, তেওঁলোকে কিমান কাল মোত অবিশ্বাস কৰি থাকিব?\nমই মহামাৰীৰ দ্বাৰাই তেওঁলোকক আঘাত কৰিম আৰু তেওঁলোকৰ আধিপত্য গুচাম আৰু তেওঁলোকতকৈ তোমাকেই ডাঙৰ আৰু বলৱান জাতি কৰিম।”\nমোচিয়ে যিহোৱাক ক’লে, “তেনে কৰিলে, মিচৰীয়াসকলে তাক শুনিবলৈ পাব; কিয়নো সিহঁতৰেই মাজৰ পৰা তুমি নিজ শক্তিৰ দ্বাৰাই এই লোকসকলক উলিয়াই আনিলা।\nআৰু তেওঁলোকে এই দেশ নিবাসীসকলকো সম্বাদ দিব। তেওঁলোকে শুনিছে, যে, তুমি যিহোৱা এই লোকসকলৰ মাজত আছা, তুমি যিহোৱাই সন্মুখা-সন্মুখিকৈ তেওঁলোকক দৰ্শন দি থাকা, তোমাৰ মেঘ তেওঁলোকৰ ওপৰত আছে আৰু তুমি দিনত মেঘ-স্তম্ভ আৰু ৰাতি অগ্নি স্তম্ভত তেওঁলোকৰ আগে আগে যোৱা।\nএতিয়া যদি তুমি এই লোকসকলক এজনক মৰাৰ দৰে মাৰা, তেন্তে এই যি আন জাতি সমূহে তোমাৰ যশস্যাৰ কথা শুনিছে, সিহঁতে ক’ব,\n‘যিহোৱাই এই লোকসকলক যি দেশ দিবলৈ শপত কৰিছিল, সেই দেশলৈ তেওঁলোকক নিবলৈ তেওঁ অসমৰ্থ হ’ল, এই কাৰণে অৰণ্যত তেওঁলোকক মাৰিলে।\nএতিয়া মই এই নিবেদন কৰোঁ, যে, যিহোৱা ক্ৰোধত ধীৰ আৰু দয়াতো মহান, অপৰাধ আৰু আজ্ঞা-লঙ্ঘন ক্ষমা কৰোঁতা, তথাপি তেওঁ অৱশ্যে দোষীক নিৰ্দ্দোষী নকৰে আৰু তৃতীয় চতুৰ্থ পুৰুষলৈকে সন্তান সকলক পিতৃসকলৰ অপৰাধৰ প্ৰতিফল দিওঁতা,\nতুমি এই কথা কোৱামতে প্ৰভুৰ মহৎ প্ৰভাৱ দেখা যাওঁক।\nবিনয় কৰোঁ, তুমি মিচৰ দেশৰ পৰা এতিয়ালৈকে এই লোকসকলক যেনেকৈ ক্ষমা কৰি আহিছা, তেনেকৈ তোমাৰ মহৎ কৃপাৰ দৰে তেওঁলোকৰ এই অপৰাধ ক্ষমা কৰা।”\nতেতিয়া যিহোৱাই ক’লে, “তোমাৰ বাক্যমতে মই তেওঁলোকক ক্ষমা কৰিলোঁ।\nতথাপি মই যদি সঁচাকৈ জীৱন্ত ঈশ্বৰ হওঁ আৰু গোটেই পৃথিৱী যদি যিহোৱাৰ প্ৰতাপেৰে পৰিপূৰ্ণ হয়,\nতেন্তে তেওঁলোকৰ মাজত যিমান লোকে মোৰ প্ৰতাপ আৰু মিচৰত ও মৰুভূমিত দেখুউৱা মোৰ চিন দেখিও, এই দহবাৰ মোক পৰীক্ষা কৰিছে আৰু মোৰ বাক্যলৈ কাণ নকৰা হৈছে।\nতেওঁলোকৰ পূৰ্বপুৰুষ সকলক মই যি দেশ দিবলৈ শপত কৰিছিলোঁ, তেওঁলোকৰ কোনেও সেই দেশ দেখিবলৈ নাপাব, মোক হেয়জ্ঞান কৰা সকলৰ কোনেও তাক দেখা নাপাব,\nকিন্তু মোৰ দাস কালেবৰ মন বেলেগ, তেওঁ সম্পূৰ্ণকৈ মোৰ আজ্ঞামতে চলিলে; এতেকে কেৱল তেওঁ যি দেশত সোমাল, সেই দেশৰ ভিতৰলৈ মই তেওঁক নিম আৰু তেওঁৰ বংশই তাক অধিকাৰ কৰিব।\nঅমালেকীয়া আৰু কনানীয়া লোকসকলে উপত্যকাত বাস কৰিছে; কাইলৈ তোমালোকে মুখ ঘূৰাই চূফ সাগৰৰ বাটেদি মৰুভূমিলৈ যাবা।”\nপাছত যিহোৱাই মোচি আৰু হাৰোণক ক’লে। তেওঁ ক’লে,\n“মোৰ বিৰুদ্ধে নিন্দা কৰি থকা এই দুষ্ট সমাজৰ ভাৰ মই কিমান কাল সহিম? ইস্ৰায়েলৰ সন্তান সকলে মোৰ বিৰুদ্ধে যি যি বকিছিল, তাক মই শুনিলোঁ।\nতুমি তেওঁলোকক কোৱা, যিহোৱাই এই কথা কৈছে, ‘মোৰ জীৱনৰ শপত’, ‘তোমালোকে মোৰ কাণত যি ক’লা, অৱশ্যে মই তোমালোকলৈ তাক কৰিম\nতোমালোকৰ সম্পূৰ্ণ সংখ্যা অনুসাৰে গণিত হোৱা বিশ বছৰ আৰু তাতকৈয়ো অধিক বয়সীয়া তোমালোকৰ যি সকলো লোকে মোৰ অহিতে বকিছিল, তোমালোকৰ সেই সকলোৰ শৱ এই মৰুভূমিত পতিত হ’ব।\nমই তোমালোকক যি দেশত বাস কৰাবলৈ শপত কৰিছিলোঁ, সেই দেশত তোমালোকে সোমাবলৈ নাপাবা; কেৱল যিফুন্নিৰ পুত্ৰ কালেব আৰু নুনৰ পুত্ৰ যিহোচূৱা সোমাব।\nকিন্তু তোমালোকে নিজৰ যি ল’ৰা-ছোৱালীবোৰৰ বিষয়ে লুটদ্ৰব্য হ’ব বুলি কৈছিলা, মই তেওঁলোকক তাত সোমোৱাম; আৰু তোমালোকে যি দেশ অগ্ৰাহ্য কৰিলা, তেওঁলোকে তাৰ পৰিচয় পাব।\nকিন্তু তোমালোকৰ বিষয়ে হ’লে, তোমালোকৰ শৱ এই মৰুভূমিত পতিত হ’ব।\nআৰু তোমালোকৰ সন্তান সকলে চল্লিশ বছৰ এই মৰুভূমিত ভ্ৰমি ফুৰি, মৰুভূমিত তোমালোকৰ শৱৰ সংখ্যা পূৰ নহয়মানলৈকে তোমালোকৰ ব্যভিচাৰৰ ফল সিহঁতে ভোগ কৰিব।\nতোমালোকে যি চল্লিশ দিন দেশ চাই ফুৰিছিলা সেই দিনৰ লেখ অনুসাৰে চল্লিশ বছৰ অৰ্থাৎ এক এক বছৰ তোমালোকে নিজ নিজ অপৰাধৰ ফল ভোগ কৰিবা; আৰু মোৰ বিপক্ষতা কেনে তাক জানিবলৈ পাবা।\nমই যিহোৱাই ইয়াক ক’লোঁ। মোৰ বিপৰীতে গোট খোৱা এই গোটেই দুষ্ট সমাজলৈ মই ইয়াক অৱশ্যে কৰিম; এই অৰণ্যত তেওঁলোক নিচেইকৈ বিনষ্ট হ’ব, এই ঠাইতে তেওঁলোক মৰিব’।”\nপাছত দেশ চাবলৈ মোচিয়ে পঠোৱা যি লোকসকলে উলটি আহি সেই দেশৰ কুযশ কৰি তেওঁৰ অহিতে গোটেই সমাজক বকাইছিল,\nদেশৰ কুযশ কৰা সেই লোকসকল যিহোৱাৰ আগত মহামাৰীৰ দ্বাৰাই মৰিল।\nদেশ চাবলৈ যোৱা সেই লোক সকলৰ মাজত কেৱল নুনৰ পুত্ৰ যিহোচূৱা আৰু যিফুন্নিৰ পুত্ৰ কালেব জীয়াই থাকিল।\nমোচিয়ে ইস্ৰায়েলৰ সন্তান সকলক সেই সকলো কথা যেতিয়া জনালে, লোকসকলে অতিশয় শোক কৰিলে।\nপাছত তেওঁলোকে ৰাতিপুৱাতে ওলাই পৰ্ব্বতৰ টিঙলৈ উঠিবলৈ উদ্যত হৈ ক’লে, “চোৱা, এইয়া আমি আছোঁ, যিহোৱাই যি ঠাইৰ বিষয়ে প্ৰতিজ্ঞা কৰিছিল, আমি সেই ঠাইলৈ যাওঁ; কিয়নো আমি পাপ কৰিলোঁ।”\nতাতে মোচিয়ে ক’লে, এতিয়া যিহোৱাৰ আজ্ঞা কিয় লঙ্ঘন কৰিছা? তোমালোকৰ সেই কাৰ্য সাম্ফল নহ’ব।\nতোমালোকে উঠি নাযাবা, কাৰণ যিহোৱা তোমালোকৰ মাজত নাই; গ’লে শত্ৰুৰ আগত পৰাজয় হ’বা।\nকিয়নো অমালেকীয়া আৰু কনানীয়া লোকসকল সেই ঠাইত তোমালোকৰ আগত আছে আৰু তোমালোক তৰোৱালৰ ধাৰত পতিত হ’বা। তোমালোক যিহোৱাৰ পাছত চলিবলৈ বিমুখ হোৱাত যিহোৱা তোমালোকৰ লগত নাথাকিব।”\nতথাপি তেওঁলোকে কুসাহ কৰি, পৰ্ব্বতৰ টিঙলৈ উঠি গ’ল; কিন্তু যিহোৱাৰ নিয়ম চন্দুক আৰু মোচি ছাউনিৰ পৰা নগ’ল।\nতেতিয়া সেই পৰ্ব্বতত থকা অমালেকীয়া আৰু কনানীয়া লোকসকল নামি আহি তেওঁলোকৰ কিছুমানক বধ কৰিলে, আৰু হৰ্মালৈকে তেওঁলোকক আঘাত কৰি কৰি খেদিলে।\nগণনা পুস্তক 14:1\nগণনা পুস্তক 14:2\nগণনা পুস্তক 14:3\nগণনা পুস্তক 14:4\nগণনা পুস্তক 14:5\nগণনা পুস্তক 14:6\nগণনা পুস্তক 14:7\nগণনা পুস্তক 14:8\nগণনা পুস্তক 14:9\nগণনা পুস্তক 14:10\nগণনা পুস্তক 14:11\nগণনা পুস্তক 14:12\nগণনা পুস্তক 14:13\nগণনা পুস্তক 14:14\nগণনা পুস্তক 14:15\nগণনা পুস্তক 14:16\nগণনা পুস্তক 14:17\nগণনা পুস্তক 14:18\nগণনা পুস্তক 14:19\nগণনা পুস্তক 14:20\nগণনা পুস্তক 14:21\nগণনা পুস্তক 14:22\nগণনা পুস্তক 14:23\nগণনা পুস্তক 14:24\nগণনা পুস্তক 14:25\nগণনা পুস্তক 14:26\nগণনা পুস্তক 14:27\nগণনা পুস্তক 14:28\nগণনা পুস্তক 14:29\nগণনা পুস্তক 14:30\nগণনা পুস্তক 14:31\nগণনা পুস্তক 14:32\nগণনা পুস্তক 14:33\nগণনা পুস্তক 14:34\nগণনা পুস্তক 14:35\nগণনা পুস্তক 14:36\nগণনা পুস্তক 14:37\nগণনা পুস্তক 14:38\nগণনা পুস্তক 14:39\nগণনা পুস্তক 14:40\nগণনা পুস্তক 14:41\nগণনা পুস্তক 14:42\nগণনা পুস্তক 14:43\nগণনা পুস্তক 14:44\nগণনা পুস্তক 14:45


সেও মানিলে জুহি চাওলাই! ন্যায়ালয়ে ২০ লাখ টকাৰ জৰিমনা বিহাৰ পিছতে ক'লে-'আমি 5Gৰ বিৰুদ্ধে নহয়' bollywood-after-being-fined-20-lakhs-juhi-chawla-said-we-are-not-against-5g-gh-hb– News18 Assam\nসেও মানিলে জুহি চাওলাই! ন্যায়ালয়ে ২০ লাখ টকাৰ জৰিমনা বিহাৰ পিছতে ক'লে-'আমি 5Gৰ বিৰুদ্ধে নহয়'\nUpdated:June 10, 2021, 12:46 PM IST\n'আমি ৫জিৰ বিৰুদ্ধে নহয়, আমি ইয়াক স্বাগতম জনাইছোঃ জুহি চাওলা\nLast Updated: June 10, 2021, 12:46 PM IST\nচৰ্চাত আছে বলীউদৰ এগৰাকী অভিনেত্ৰী জুহি চাওলা। 5G প্ৰযুক্তি ৰোলআউটৰ বিৰুদ্ধে ন্যায়ালয়ত আবেদন দাখিল কৰি চৰ্চালৈ আহিছিল বলীউদৰ জনপ্ৰিয় অভিনেত্ৰীগৰাকী। অৱশ্যে দিল্লী উচ্চ ন্যায়ালয়ে তেওঁৰ 5G প্ৰযুক্তিৰ ৰোলআউটৰ বিৰুদ্ধে দাখিল কৰা এই আবেদন খাৰিজ কৰিছিল। লগতে জুহি চাওলাক ন্যায়ালয়ে ২০ লাখ টকাৰ জৰিমনা বিহিছিল। আনকি উচ্চ ন্যায়ালয়ে মাচুল মূল্যায়ন সংক্ৰান্তীয় জুহি চাওলাৰ আবেদনো খাৰিজ কৰিছিল। আদালতে মাচুল এসপ্তাহৰ ভিতৰত জমা কৰিবলৈও নিৰ্দেশ দিছিল। ইফালে, জুহি চাওলাই এতিয়া গোচৰটোৰ সন্দৰ্ভত এটা ভিডিঅ' মুকলি কৰি তেওঁ 5Gৰ বিৰুদ্ধে নহয় বুলিও উল্লেখ কৰে।\nজুহি চাওলাই নিজৰ ইনষ্টাগ্ৰাম একাউণ্টত এটা ভিডিঅ' শ্বেয়াৰ কৰি কৈছিল, 'বিগত দিনবোৰত ইমানেই তৰ্ক-বিতৰ্ক হৈছিল যে, মই নিজেই নিজৰ কথা শুনিব পৰা নাছিলো আৰু এই কোলাহলৰ মাজত মই ভাবিছিলো যে, এটা অতি গুৰুত্বপূৰ্ণ বাৰ্তা হেৰাই গৈছে আৰু সেইটো হ'ল আমি 5Gৰ বিৰুদ্ধে নহয়, আমি ইয়াক স্বাগতম জনাইছো। আপুনি অনুগ্ৰহ কৰি ইয়াক আনিব লাগিব। আমি সকলোৱে মাত্ৰ এইটোৱে কৈছিলো যে, কৰ্তৃপক্ষই স্পষ্ট কৰিব লাগিব যে 5G সুৰক্ষিত।'\nতেওঁ লগতে কয়, 'আমি কেৱল কৈছো যে, অনুগ্ৰহ কৰি আজি প্ৰমাণিত কৰক, ইয়াৰ ওপৰত আপোনাৰ অধ্যয়ন প্ৰকাশ কৰক, ইয়াৰ ওপৰত গৱেষণা কৰক, ৰাজহুৱাকৈ এইবোৰ প্ৰকাশ কৰক যাতে আমাৰ যি ভয় আছিল সেয়া নাইকিয়া হয়। আমি সকলো যাতে আৰামেৰে শুৱ পাৰো। আমি কেৱল ইমানেই জানিব বিচাৰো যে, ই শিশু, গৰ্ভৱতী মহিলা আৰু গৰ্ভজাত শিশুৰ বাবে সুৰক্ষিত। মাত্ৰ আমি সকলোৱে এয়াই জানিব বিচাৰিছো।'\nউল্লেখ্য যে, জুহি চাওলাই এই বিষয়ত কয় যে, যদি টেলিকম উদ্যোগৰ পৰিকল্পনা সম্পূৰ্ণ হয়, তেতিয়া পৃথিৱীত কোনো ব্যক্তি, কোনো জন্তু, কোনো চৰাই, কোনো পতংগ আৰু পৃথিৱীৰ যিকোনো উদ্ভিদেই ইয়াৰ প্ৰভাৱৰ পৰা বাচিব নোৱাৰিব। তেওঁ কয় যে, এই 5G সেৱাসমূহে মানুহৰ ওপৰত গুৰুতৰ, অপৰিৱৰ্তনীয় প্ৰভাৱ আৰু পৃথিৱীৰ পৰিস্থিতিতন্ত্ৰৰ স্থায়ী ক্ষতিৰ শংকা কঢ়িয়াই আনিছে।\nFirst published: June 10, 2021, 12:46 PM IST


উত্তৰ-ঔপনিৱেশিকতাবাদী সমালোচনাঃ চমু আলোকপাত ( সীমা ভূঞা ) - বৌদ্ধিক বিচাৰ\nচ’ৰাঘৰ / কথাশিল্প / উত্তৰ-ঔপনিৱেশিকতাবাদী সমালোচনাঃ চমু আলোকপাত ( সীমা ভূঞা )\nমাৰ্চ 12, 2017\tকথাশিল্প, পৰ্যালোচনা কেৱল এটা মন্তব্য 635 দৰ্শন\n‘উত্তৰ-ঔপনিৱেশিকতাবাদ’ শব্দটো ইংৰাজী ‘Post Colonialism’ শব্দৰ অসমীয়া প্ৰতিশব্দ৷ ব্যুৎপত্তিগত দিশলৈ লক্ষ্য কৰিলে দেখা যায় যে ‘Colonialism’ শব্দটো ৰোমান শব্দ `Colonia` ৰ পৰা আহিছে৷ ইয়াৰ সাধাৰণ অৰ্থ হৈছে, যিসকল লোক ৰোমৰপৰা বাহিৰত থাকি ব্যৱসায় বাণিজ্য কৰে, অথচ নাগৰিকত্ব এৰা নাই, সেইসকলক বুজাবলৈ অৰ্থাৎ ৰোমান মানুহৰ অৱস্থিতিক বুজাবলৈ `Colonia` শব্দৰ ব্যৱহাৰ কৰা হৈছিল৷ তদুপৰি, ইংৰাজী Colony শব্দৰ অৰ্থ হ’ল সাম্ৰাজ্য বা উপনিৱেশ স্থাপন৷ এনেদৰেই পৰৱৰ্তী সময়ত ই বিকশিত ৰূপ লাভ কৰে আৰু ‘ঔপনিৱেশিকতাবাদ’ বুজাবলৈ Colonialism শব্দৰ ব্যৱহাৰ হ’বলৈ ধৰিলে৷ এই দিশৰপৰা চাবলৈ গ’লে উপনিৱেশ বা সাম্ৰাজ্য স্থাপনৰ পিছৰ কালছোৱাই উত্তৰ-উপনিৱেশ আৰু সেই সময়ছোৱাত ৰচিত পূৰ্বৰ সময়ৰ ভাল-বেয়াৰ বিভিন্ন দিশৰ পৰ্যালোচনাই উত্তৰ-উপনিৱেশিকতাবাদী সমালোচনা হিচাপে ধাৰণা কৰিব পৰা যায়৷ কিন্তু, উত্তৰ-উপনিৱেশিকতাবাদী সমালোচনাই এই সংকীৰ্ণতাৰ পৰিধি অতিক্ৰমি বিভিন্ন ক্ষেত্ৰলৈ সম্প্ৰসাৰিত হয় আৰু এই সমালোচনাই এক ব্যাপক পৰিসৰ লাভ কৰে৷ এই আলোচনাত উত্তৰ-উপনিৱেশিকতাবাদী সমালোচনা সম্পৰ্কীয় সম্যক ধাৰণা প্ৰদানৰ উদ্দেশ্যে ইয়াৰ সংজ্ঞা, উত্তৰ-উপনিৱেশিকতাৰ চিন্তা আৰু পৃষ্ঠভূমিৰ লগতে উত্তৰ-উপনিৱেশিকতাবাদী সমালোচনাৰ স্বৰূপ আৰু গতি-প্ৰকৃতিৰ বিষয়ত কিছু আলোকপাত কৰাৰ চেষ্টা কৰা হৈছে৷\nউত্তৰ-ঔপনিৱেশিকতাবাদী সমালোচনাৰ সংজ্ঞাঃ\nউত্তৰ-উপনিৱেশিকতাবাদী অধ্যয়ন বা তত্ত্ব সম্পৰ্কে বিভিন্ন পণ্ডিতে বিভিন্ন সংজ্ঞা আগবঢ়াই গৈছে৷ ইয়াৰ আধাৰতে উত্তৰ-উপনিৱেশিকতাবাদী সমালোচনা সম্পৰ্কে ধাৰণা পাব পৰা যায়৷ সাধাৰণ অৰ্থত পাশ্চাত্যৰ ঔপনিৱেশিক শক্তি আৰু উপনিৱেশসমূহৰ জনসাধাৰণৰ মাজত আদান-প্ৰদান, দ্বন্দ্ব-সংঘাত, সংঘৰ্ষ আদিৰ ফলত উপনিৱেশসমূহত দেখা দিয়া ঐতিহাসিক, অৰ্থনৈতিক আৰু সাংস্কৃতিক পৰিৱৰ্তনৰ বিভিন্ন দিশৰ তাৎপৰ্য সম্পৰ্কীয় তাত্বিক বিচাৰধাৰাই উত্তৰ-ঔপনিৱেশিকতাবাদী তত্ত্ব বা অধ্যয়ন (Post colonial theories/studies)৷ উপনিৱেশবাদৰ দ্বাৰা বিভিন্ন ধৰণে প্ৰভাৱিত সাংস্কৃতিক সৃজনসমূহ অধ্যয়ন কৰাৰ পদ্ধতিয়েই উত্তৰ-উপনিৱেশিকতাবাদী অধ্যয়ন৷ বিল এশ্বক্ৰফট আৰু এলেক বোৱেমাৰৰ সংজ্ঞাও এইক্ষেত্ৰত উল্লেখ কৰিব পৰা যায়৷\n‘বিল এশ্বক্ৰফটে আঙুলিওৱাৰ দৰে ই এটা পদ্ধতিহে, সকলোকে সামৰা তত্ত্ব নহয়৷ ই উপনিৱেশিকতাবাদৰ সূচনা হোৱাৰ পৰা আজিলৈকে সাম্ৰাজ্যবাদী প্ৰক্ৰিয়াৰদ্বাৰা প্ৰভাৱিত হৈ অহা সকলো সংস্কৃতিৰে অধ্যয়ন কৰিব খোজে৷ এলেক বোৱেমাৰৰ মতে, উত্তৰ -উপনিৱেশবাদে উপনিৱেশবাদী কৰ্তৃত্ব, ইয়াৰ জ্ঞানতত্ত্ব, ই জাপি দিয়া হিংস্ৰতা আদি ওফোৰাই পেলাব খোজে৷ উপনিৱেশবাদে জাপি দিয়া অসমতাৰ গাঁথনিক প্ৰত্যাহ্বান জনাই ই সামাজিক ন্যায় ঘূৰাই আনিব খোজে৷’ [শৰ্মাঃ পৃঃ ১৮]\n‘উত্তৰ-ঔপনিৱেশিকতাবাদী সমালোচনা’ বুলিলে পৰম্পৰাগতভাৱে একোটা সাহিত্য পাঠৰ বিস্তৃত অধ্যয়নেৰে কৰা বিচাৰ-বিশ্লেষণক বুজা যায়৷ গতিকে, ‘উত্তৰ-ঔপনিৱেশিকতাবাদী সমালোচনা’ হ’ল পাশ্চাত্যৰ ঔপনিৱেশিক শক্তিৰ দমনৰ বিৰোধিতাকে ধৰি সৰু-বৰ, আভ্যন্তৰীণ-বাহ্যিক সকলোধৰণৰ সমস্যা সম্পৰ্কীয় এনে এক পৰ্যালোচনাৰ ধাৰণা কৰিব পাৰি, য’ত এক ভৱিষ্যৎমুখী দিশো জড়িত হৈ থাকে৷ অৰ্থাৎ লিংগ, বৰ্ণ , ভাষা, আত্মপৰিচয়, সমাজৰ প্ৰান্তীয় বা নিম্নবৰ্গৰ জীৱনৰ সৈতে জড়িত বিভিন্ন দমনৰ বিৰোধিতামূলক পৰ্যালোচনাই ‘উত্তৰ- ঔপনিৱেশিকতাবাদী সমালোচনা৷’ উল্লখযোগ্য যে পৰিৱৰ্তিত সময়ৰ লগে লগে এই সমালোচনাত ন ন বিষয়বস্তুৰ সংযোজনেৰে এক বিস্তৃত পৰিসৰ লাভ কৰিবলৈ সক্ষম হৈছে৷ সি যি কি নহওক, ‘উত্তৰ -উপনিৱেশিকতাবাদী সমালোচনা’ৰ এটা স্পষ্ট সংজ্ঞা নিৰ্ণয় কৰিব নোৱাৰিলেও ইয়াৰ আধাৰতে কিছু ধাৰণা পাব পৰা যায়৷\nউত্তৰ-ঔপনিৱেশিকতাবাদী সমালোচনাৰ চিন্তা আৰু পৃষ্ঠভূমিঃ\nউত্তৰ-ঔপনিৱেশিকতাবাদী সমালোচনাৰ বিকাশ উপনিৱেশৰ পৰৱৰ্তী কালত হ’লেও উপনিৱেশ চলি থকা কালতেই ইয়াৰ চিন্তাৰ সূত্ৰপাত হয়৷ অৰ্থাৎ, উনবিংশ শতিকাত ইউৰোপৰ ঔপনিৱেশিক শক্তিয়ে ভাৰতকে ধৰি কেইবাখনো ৰাষ্ট্ৰত সাম্ৰাজ্য বিস্তাৰেৰে অৰ্থনৈতিক, ৰাজনৈতিক, সামাজিক আদি দিশ নিজৰ অধীন কৰি পেলোৱাৰ সময়ছোৱাতেই উপনিৱেশৰ দমনমূলক নীতিৰ বিৰোধিতাৰ জৰিয়তে এনে চিন্তাৰ সূত্ৰপাত ঘটিছিল৷ কিয়নো, উপনিৱেশীকৃত দেশসমূহৰ সামাজিক, ৰাজনৈতিক, অৰ্থনৈতিক কোনো দিশতেই স্বাধীনতা নাছিল৷ ভাৰতৰ ক্ষেত্ৰলৈ লক্ষ্য কৰিলে দেখা যায়, প্ৰধানকৈ আৰ্থিক দিশত শোষণেৰে বৃটিছে কেঁচা সামগ্ৰীসমূহ নি তাৰ লাভ উঠাইছিল৷ ইংৰাজৰ সেই ঔপনিৱেশিক নীতিৰ বিৰোধিতাৰে ১৯১৫ চনত মহাত্মা গান্ধীৰ নেতৃত্বত পোন প্ৰথমবাৰৰ বাবে উপনিৱেশ বিৰোধী কাৰ্যপন্থা অৱলম্বন কৰিছিল৷ উপনিৱেশ চলি থকা কালতেই জাতিভেদ, অস্পৃশ্যতা নিবাৰণ, নৈতিক, আধ্যাত্মিক আদি দিশত উপনিৱেশৰ বিৰোধিতা আৰম্ভ হৈছিল৷ ভাৰত বৃটিছৰ কবলৰ পৰা মুক্ত হৈ স্বাধীন হোৱাৰ লগে লগে নাইজেৰিয়া, ঘানা আদিকে ধৰি বহু দেশ ইংলেণ্ডৰ কবলৰ পৰা মুক্ত হয়৷ ইয়াৰ পৰাই অনুমেয় যে ভাৰত স্বাধীন হোৱাৰ সময়ৰপৰাই বৃটিছৰ উপনিৱেশৰ দুৰ্গত আঘাত পৰিল৷ বৃটিছৰ উপনিৱেশৰ এক বিশেষ নীতি আছিল, যাৰ ফলত উপনিৱেশিকৃত দেশসমূহৰ স্বকীয়তা বিনষ্ট হৈছিল৷ আনক ৰ্ববৰ হিচাপে গণ্য কৰি সভ্যতা শিকোৱাৰ প্ৰচেষ্টাৰে ‘বগা মানুহৰ বোজা’ (white man image) জাপি দিয়াৰ ফলত প্ৰাচ্যৰ দেশসমূহৰ স্বকীয় সভ্যতা-সংস্কৃতি বিপন্ন হোৱাৰ উপক্ৰম হ’ল৷ তাৰ পৰিৱৰ্তে ইংৰাজী শিক্ষাৰ ব্যাপক প্ৰচাৰ আৰু প্ৰসাৰ ঘটিল৷ বৃটিছৰ এনে ‘ঔপনিৱেশিক দমনমূলক নীতি’ৰ পৰিপ্ৰেক্ষিতত এই দিনবোৰৰ ইতিবাচক- নেতিবাচক বিভিন্ন দিশৰ পৰ্যালোচনাৰ প্ৰয়োজনীয়তা আহি পৰিল৷ স্বাধীনতাৰ পূৰ্বতে অংকুৰিত হোৱা এই চিন্তাৰ বীজ স্বাধীনতাৰ পৰৱৰ্তী কালত বিকশিত হৈ উঠে৷ নিজৰ অতীত আৰু বৰ্তমানৰ সামাজিক, সাংস্কৃতিক, ঐতিহাসিক আদি দিশত নতুনকৈ বিচাৰ-বিশ্লেষণৰ প্ৰয়োজন আহি পৰাত জাতীয়তাবাদেৰে উদ্ধুদ্ধ হৈ দেশে দেশে সাংস্কৃতিক বিপ্লৱ গঢ়ি উঠিল আৰু তাক নতুনকৈ বিশ্বৰ আগত উন্মোচিত কৰাৰ প্ৰয়াস চলিল৷\nস্বাধীনতাৰ পিছত ই অধিক ব্যাপক ৰূপ লৈ এহাতে নিজৰ সাম্প্ৰতিক অৱস্থা উন্নত কৰাৰ চেষ্টা আৰু আনহাতে নিজৰ নিজৰ চিনাকি বিশ্বত তুলি ধৰাৰ প্ৰয়াস চলালে৷ লগে লগে উচ্চ বৰ্ণৰ মানুহৰ বিৰুদ্ধে ই মূৰ দাঙি উঠিল৷ এনে অৱদমনৰ বিৰোধিতাৰে ষাঠিৰ দশকমানৰ পৰাক্ৰমান্বয়ে ৰাষ্ট্ৰীয়, আঞ্চলিক তথা বিভিন্ন প্ৰতিৰোধমূলক দমনৰ সূত্ৰপাত গটিল৷ নতুনকৈ স্বাধীন হোৱা দেশত শিক্ষা, অৰ্থনীতি আদিৰ দিশত ন ন পৰ্যালোচনাই ঠাই পালে৷ অতীতৰ দিনবোৰৰ গৰিমা, ঐতিহ্যৰ সোঁৱৰণ কৰি তাৰ লগত ঔপনিৱেশিকৃত দিনৰ তুলনাৰ আধাৰত বিভিন্ন মতাদৰ্শ উন্মোচনৰো চেষ্টা চলিল৷ তদুপৰি, সাংস্কৃতিক জাতীয়তাবাদৰ প্ৰভাৱত দেশীয় সংস্কৃতিক বিশ্বত তুলি ধৰাৰ প্ৰয়াসেৰে এক সাংস্কৃতিক বিপ্লৱৰ সূচনা হ’ল৷ এনে এক পৃষ্ঠভূমিতে ‘উত্তৰ-উপনিৱেশিকতাবাদী সমালোচনাৰ বাবে এক অনুকূল পৰিৱেশৰ সূচনা হয়৷\nউত্তৰ-উপনিৱেশিকতাবাদী সমালোচনাৰ স্বৰূপ আৰু গতি-প্ৰকৃতিঃ\nইউৰোপীয় ঔপনিৱেশিক শক্তিৰ দমনমূলক নীতিৰ বিৰোধিতাৰ পৃষ্ঠভূমিত গা কৰি উঠিলেও উত্তৰ- উপনিৱেশিকতাবাদী সমালোচনাই কেৱল দমনৰ প্ৰতিবাদৰ আলোচনাকে যে সামৰি লৈছে, এনে নহয়৷ শ্ৰেণী বৈষম্য, জাতিগত বৈষম্য, লিংগ আদিকে ধৰি বিভিন্ন সৰু-বৰ আভ্যন্তৰীণ দিশ বা সমস্যাক এই আলোচনাই সামৰি লয়৷ মূলতঃ ই সংস্কৃতি আৰু সাম্ৰাজ্যবাদৰ মাজত থকা সম্পৰ্কবোৰৰ পৰীক্ষণ, পুনঃৰীক্ষণৰ লগতে লুপ্তপ্ৰায় সাংস্কৃতিক ইতিহাসৰ চৰ্চাত মনোনিৱেশ কৰে৷ ই হৈছে উপনিৱেশিকৃত বিশ্বৰ সৈতে সম্পৰ্কিত সাংস্কৃতিক আচৰণ আৰু প্ৰকাশভংগীবোৰৰ অধ্যয়নত বিশেষভাৱে গুৰুত্ব আৰোপ কৰা এক সাহিত্যিক শৃংখলা প্ৰণালী৷ সেই দৃষ্টিভংগীৰে চালে আফ্ৰিকীয় দেশসমূহৰ লগতে ভাৰত, অষ্টেলীয়া , বাংলাদেশ, কানাডা, কেৰিবিয়ান দ্বীপসমূহ, মালয়েছিয়া, নিউজিলেণ্ড, পাকিস্তান, মাল্টা, ছিংগাপুৰ, শ্ৰীলংকা আৰু দক্ষিণ প্ৰশান্ত মহাসাগৰীয় দ্বীপসমূহৰ সাহিত্যকে উত্তৰ-উপনিৱেশিকতাবাদী সাহিত্য-সমালোচনাৰ অন্তৰ্গত কৰিব পাৰি৷ ঔপনিৱেশিক সাম্ৰাজ্যবাদী শক্তিসমূহৰ লেখকসকলে ঔপনিৱেশিক সংস্কৃতিৰ বিষয়ে লিখা সাহিত্যিক কৰ্মসমূহৰ বিশ্লেষণ কৰা উত্তৰ-ঔপনিৱেশিকতাবাদী সমালোচনাৰ মুখ্য উদ্দেশ্য আৰু কাম৷ এনেধৰণৰ বহুকেইটা বিশ্লেষণে দেখুৱাইছে যে কেনেদৰে তেওঁলোকৰ নিজস্ব মূল্যবোধৰ অত্যধিক প্ৰতিফলন ঘটাই ঔপনিৱেশিকৃত সংস্কৃতিবোৰৰ ভুল প্ৰতিনিধিত্ব কৰে৷ তলত এনেধৰণৰ দিশৰ আলোচনাৰে উত্তৰ-উপনিৱেশিকতাবাদী সমালোচনাৰ গতি-প্ৰকৃতিৰ চমু আভাস দাঙি ধৰা হৈছে৷\nঔপনিৱেশিক শাসন আৰু চিন্তা-দৰ্শনৰ বিৰুদ্ধে যঁজিবলৈ আৰু চিন্তা কৰিবলৈ যিসকল বিপ্লৱীয়ে প্ৰধান ভূমিকা লৈছিল, তাৰ ভিতৰত আফ্ৰিকাৰ ফ্ৰাঞ্জ ফেননৰ নাম বিশেষভাৱে উল্লেখনীয় ৷ এইক্ষেত্ৰত ফেননৰ ‘ব্লেক স্কিন হোৱাইট মাস্কছ’, ‘দ্য ৰেচিড অৱ দ্য আৰ্থ’ গ্ৰন্থ দুখনৰ কথা ক’ব পৰা যায়৷ তদুপৰি, ‘এ ডায়িং কলনিয়েলিজম’ আৰু ‘টুৱাৰ্ড দ্য আফ্ৰিকান ৰিভলু্যছন’ গ্ৰন্থ দুখনো উত্তৰ-উপনিৱেশিকতাবাদী সমালোচনাৰ ক্ষেত্ৰত উল্লেখযোগ্য৷ ফেননৰ মতে, ঔপনিৱেশিক সংস্কৃতিৰ সৈতে উপনিৱেশিকীকৃত সংস্কৃতিৰ স্ৰজনৰ সম্পৰ্কৰ তিনিটা পৰ্যায় দেখা যায়৷ প্ৰথম পৰ্যায়ত ঔপনিৱেশিক সংস্কৃতিৰ সৈতে মিলি পৰিব খোজাৰ এক প্ৰৱণতা লক্ষ্য কৰা যায়৷ দ্বিতীয় পৰ্যায়ত ৰাজনৈতিক সচেতনতা বঢ়াৰ ফলত তেওঁলোকে স্থানীয় সংস্কৃতি আৰু ঐতিহ্যৰ সমল আহৰণ কৰি আত্মপৰিচয়ৰ সন্ধান কৰে৷ আনহাতে, তৃতীয় স্তৰত স্বাধীনতা অৰ্জনৰ বাবে আনকি হিংসাৰ আশ্ৰয় ল’বলৈকো কুণ্ঠাবোধ নকৰে৷ ফেননৰ চিন্তাধাৰাত বৰ্ণবাদৰ অৱসানেৰে কৃষ্ণাংগ-শ্বেতাংগ সকলো স্বাধীন হোৱাৰ মানসিকতা নিহিত আছিল৷ ‘The Wretched of the Earth’ গ্ৰন্থত তেওঁ প্ৰাক্-ঔপনিৱেশিক যুগৰ ইতিহাসৰ লগতে জাতীয় সংস্কৃতিৰ পুনৰুদ্ধাৰত গুৰুত্ব আৰোপ কৰিছিল৷ বিশেষকৈ ফেননৰ ‘The Wretched of the Earth’-এ সংগ্ৰামী আৰু উত্তৰ-উপনিৱেশবাদৰ প্ৰবক্তাসকলক প্ৰভাৱিত কৰিবলৈ ঔপনিৱেশিক আধিপত্যই মানুহৰ চেতন-মননৰ ওপৰত পেলোৱা প্ৰভাৱৰ বিষয়ে বিশ্লেষণ আগবঢ়ায়৷ উল্লেখযোগ্য যে আমেৰিকাৰ আফ্ৰিকান-এমেৰিকান তাত্বিক ডব্লিউ ঈ বি ডু বোৱায়ো উপনিৱেশবাদে মানুহৰ বস্তুগত অৱস্থাৰ লগতে দেহ-মনৰ ওপৰত পেলোৱা প্ৰভাৱ সম্পৰ্কীয় ব্যাখ্যা আগবঢ়ায়৷ ফৰাচী উপনিৱেশিকতাবাদৰ প্ৰত্যক্ষ অভিজ্ঞতাৰ ভিত্তিত উপনিৱেশিকতাবাদক ক’লা ছালৰ মানুহৰ ওপৰত শ্বেতকায়সকলৰ প্ৰভূত্ব বুলি ক’ব বিচাৰে৷\nফেননৰ ১৯৬১ চনত প্ৰকাশিত ‘The Wretched of the Earth’ গ্ৰন্থ প্ৰকাশ পোৱাৰ সোতৰ বছৰৰ পিছত অৰ্থাৎ, ১৯৭৮ চনত এডৱাৰ্ড ছাইদৰ ‘অৰিয়েণ্টেলিজম’ গ্ৰন্থখন প্ৰকাশ পায়৷ এই গ্ৰন্থখন প্ৰকাশৰ সময়ৰপৰাই উত্তৰ-উপনিৱেশিকতাবাদী অধ্যয়নৰ সূচনা হয়৷ সেযে, উত্তৰ- উপনিৱেশিকতাবাদী অধ্যয়ন, সমালোচনাৰ ক্ষেত্ৰত ছাইদক বাটকটীয়া হিচাপে ভিহিত কৰিব পাৰি৷ তেওঁ ‘অৰিয়েণ্টেলিজম’ গ্ৰন্থৰ জৰিয়তে এই কথা প্ৰমাণসহ দেখুৱালে যে ঔপনিৱেশিক সাম্ৰাজ্যবাদী প্ৰথম বিশ্বই কেনেদৰে তৃতীয় বিশ্বৰ অনেক ভুল প্ৰতিচ্ছবি আৰু মিথ আৱিস্কাৰ কৰি উলিয়াইছিল৷ যিবোৰে পূব আৰু মধ্য-পূব অঞ্চলৰ সংস্কৃতি আৰু মানুহৰ ওপৰত পশ্চিমীয়া দমন আৰু শোষণক বিশ্বাসযোগ্যকৈ প্ৰতিপন্ন কৰে৷ ছাইদৰ মতে, পূবৰ জগতৰ সংস্কৃতি, ইতিহাস আৰু মানুহৰ প্ৰকৃত ৰূপ আৱিস্কাৰ কৰাতকৈ প্ৰাচ্যবাদে প্ৰকৃতাৰ্থত পশ্চিমীয়া জগত আৰু ইয়াৰ প্ৰাচ্য সম্পৰ্কিত কাল্পনিক ৰূপবোৰকহে অধিক প্ৰতিফলিত কৰে৷ প্ৰকৃততে প্ৰাচ্যৰ সংস্কৃতি, ইতিহাস আৰু জাতীয়তাৰ পৰিকল্পিত বিস্মৃতি, বিলুপ্তি আৰু বলপূৰ্বক বিনাশৰ জৰিয়তে প্ৰাচ্যক প্ৰতিনিধিত্বহীন ৰূপত প্ৰতিষ্ঠা কৰি সাম্ৰাজ্যবাদী দমন-নিপীড়নৰ বাট সুগম কৰাটোৱেই ঔপনিবেশিক সাম্ৰাজ্যবাদী পশ্চিমীয়া বিশ্বৰ মূল উদ্দেশ্য৷ সেয়ে, প্ৰাচ্যৰ সংস্কৃতি, ইতিহাস আৰু জাতীয়তা সম্পৰ্কীয় ভুল প্ৰতিচ্ছবিবোৰ প্ৰচাৰ কৰা হৈছিল৷\nফেনন আৰু ছাইদৰ উপৰি হোমী ভাবা, গায়ত্ৰী চক্ৰৱৰ্তী স্পীভাক, পাৰ্থ চেটাৰ্জী, লীলা গান্ধী, আইজাজ আহমেদ, ভি,এছ নাইপল, ৰাজা ৰাও, বিল এশ্বক্ৰফট আদিয়েও উত্তৰ-উপনিৱেশিকতাবাদী সমালোচনালৈ প্ৰভূত বৰঙণি আগবঢ়াইছে৷ ইউৰোপীয়ানৰ দৃষ্টিৰে উপনিৱেশিকতাবাদী সমালোচনা কৰাসকলৰ ভিতৰত ই. এম. ফষ্টাৰৰ নাম উল্লেখযোগ্য৷ এইক্ষেত্ৰত তেওঁৰ ‘A Passage to India’ গ্ৰন্থখনৰ নাম উল্লেখ কৰিব পাৰি৷ আনহাতে,১৯৯২ চনত প্ৰকাশিত ‘Post Colonialism Criticism’ শীৰ্ষক বিখ্যাত ৰচনাখনত প্ৰখ্যাত ভাৰতীয়-আমেৰিকান উত্তৰ -ঔপনিৱেশিক তাত্ত্বিক হোমি কে ভাবাহ এই কথা প্ৰতিপন্ন কৰিলে যে কিছুমান সংস্কৃতিয়ে ‘অন্য’ সংস্কৃতিসমূহক ভুলভাৱে প্ৰতিনিধিত্ব কৰে আৰু তাৰ জৰিয়তে আধুনিক বিশ্বদৰবাৰত নিজৰ সামাজিক-ৰাজনৈতিক দমন প্ৰক্ৰিয়া অব্যাহত ৰখাৰ লগতে ইয়াৰ প্ৰসাৰণো ঘটায়৷ ভাবাৰ মতে, পাশ্চাত্যও প্ৰাচ্যৰ দ্বাৰা প্ৰভাৱিত হৈছিল অৰ্থাৎ, শাসক আৰু শাসিতৰ মাজত এক আন্তঃক্ৰিয়া সংঘটিত হৈছিল৷ সেয়ে, ভাবাই শাসক আৰু শাসিতৰ সংস্কৃতিৰ মাজত হোৱা এনে আন্তঃ ক্ৰিয়াৰ ফল বৰ্ণসংকৰ বা ‘সংমিলিত’ সংস্কৃতিৰ ধাৰণাটো দাঙি ধৰিছে৷\nআন এগৰাকী ভাৰতীয় চিন্তাবিদ গায়ত্ৰী চক্ৰৱৰ্তী স্পীভাকে ছাইদ আৰু হোমী ভাবাৰ উত্তৰ-উপনিবেশিকতাবাদী অধ্যয়নৰ অন্যতম বৈশিষ্ট্য ঐতিহাসিক দৃষ্টিভংগীৰ বিপৰীতে উত্তৰ-উপনিৱেশিক তৃতীয় বিশ্বৰ দেশসমূহৰ বাস্তৱ অধ্যয়নত অধিক গুৰুত্ব দিছে৷ সেয়ে, এডৱাৰ্ড ছাইদৰ লেখাত গুৰুত্ব নোপোৱা দিশে স্পীভাৱকৰ লেখাসমূহত গুৰুত্বপূৰ্ণ হৈ ধৰা দিছে৷ তেনে এটা দিশ হ’ল লিংগ ভেদ৷ ছাইদে তেওঁৰ লেখাসমূহত নাৰীৰ লেখাসমূহৰ ওপৰত গুৰুত্ব নিদিয়াৰ বাবে তেওঁৰ সমালোচনা পুৰুষকেন্দ্ৰিক অধ্যয়ন হৈ পৰা বুলি অভিযোগ উত্থাপিত হয়৷ ইয়াৰ বিপৰীতে স্পীভাৱকৰ ৰচনাসমূহত নাৰীৰ সমস্যাসমূহে বিশেষভাৱে প্ৰাধান্য লাভ কৰিছে৷ প্ৰকৃততে তেওঁৰ ৰচনাসমূহত নাৰীবাদে এক কেন্দ্ৰীয় বিষয় হিচাপে গুৰুত্ব লাভ কৰিছে৷ এইক্ষেত্ৰত স্পীভাৱকৰ এখন অতি গুৰুত্বপূৰ্ণ ৰচনা হ’ল -‘কেন দ্য ছাবঅলটাৰ্ণছ স্পিক৷’ তদুপৰি , ‘ফ্ৰেন্স ফেমিনিজম ইন এন ইণ্টাৰনেশ্যনেল ফ্ৰেম’, ‘থ্ৰী উইমেনছ টেক্সট এণ্ড এ ক্ৰিটিক অৱ ইম্পিৰিয়েলিজম’ আদি ৰচনাসমূহতো নাৰীবাদী চিন্তাধাৰাক প্ৰাধান্য দিয়া হৈছে৷ কিন্তু, নাৰী লেখকসকলেও যে পুৰুষ প্ৰাধান্য অথবা পিতৃতান্ত্ৰিক চিন্তা-ধাৰাৰ পৰা ওলাই আহিব পৰা নাছিল আৰু সাম্ৰাজ্যবাদক পৰোক্ষভাৱে হ’লেও সহায় কৰিছিল সেই দিশেও স্পীভাকৰ ৰচনাত ঠাই পাইছে৷ ছাইদ, ভাবা আদি উত্তৰ-ঔপনিৱেশিক তাত্ত্বিকসকলৰ ভিতৰত স্পীভাকেই নিম্নবৰ্গৰ সমাজ-ইতিহাস তত্ত্ব অধ্যয়নক কেন্দ্ৰীয় বিষয় হিচাপে গ্ৰহণ কৰিছিল৷ নিম্নবৰ্গৰ মাজতো তেওঁ ‘স্ত্ৰী- নিম্নবৰ্গ’ৰ অধ্যয়নত গুৰুত্ব প্ৰদান কৰিছে৷ স্ত্ৰী-নিম্নবৰ্গক এনে এক বৰ্গ হিচাপে তেওঁ দেখুৱাইছে, যাক দুবাৰকৈ প্ৰান্তীয়কৃত কৰা হৈছে৷ স্পীভাকৰ মতে, এনে নিম্নবৰ্গৰ কণ্ঠ ৰোধ কৰি দিয়াহৈছে৷ বিভিন্ন পৰিপ্ৰেক্ষিতত সমাজৰ মানৱিক ভাৱনাসমূহৰ প্ৰতিনিধিত্বৰ সমালোচনা আগবঢ়ালেও স্পীভাৱক উত্তৰ-উপনিৱেশিক সমালোচনাৰ মূল লক্ষ্য হ’ল ‘নিম্নবৰ্গৰ অধয়ন’ৰ প্ৰতিনিধিত্বকাৰী লেখকসকলক সমালোচনা কৰা৷\nউত্তৰ-উপনিৱেশিক সমালোচনাৰ আন এগৰাকী প্ৰধান সমালোচক লীলা গান্ধীয়ে তেওঁৰ ‘প’ষ্ট কলনিয়েলিজম থিয়ৰীঃ এ ক্ৰিটিকেল ইনট্ৰডাকছন’ নামৰ গ্ৰন্থত পশ্চিমীয়া উদাৰপন্থী নাৰীবাদক উত্তৰ-উপনিৱেশিক তত্ত্বই এক ধৰণৰ নব্য-প্ৰাচ্যতত্ত্ব হিচাপেহে যে গণ্য কৰিছিল, সেই বিষয়ে উল্লেখ কৰিছে৷ উত্তৰ-উপনিৱেশিকতাবাদী সমালোচনাক বহু পৰিমাণে আফ্ৰিকা, কেৰিবিয়ান অঞ্চল, ভাৰত আৰু অন্য ঔপনিৱেশিক দেশৰ লেখকসকলে ঘাই×কৈ ইংৰাজীত লেখা ৰচনাৰ মাজেৰে ব্যক্ত হোৱা উত্তৰ-ঔপনিৱেশিক অভিজ্ঞতাটো সমৃদ্ধ কৰিছে৷ এইক্ষেত্ৰত ভি. এছ. নাইপল, ঙগি ৱা ত্যোংগো, আমছ তুতুওৱা আদিৰ দৰে লেখকৰ নাম ল’ব পাৰি৷ তদুপৰি, উত্তৰ-উপনিৱেশিকতাবাদী অধ্যয়নৰ প্ৰথম সংহত আৰু প্ৰণালীবদ্ধ উপস্থাপন কৰা হয় এশ্বক্ৰফট, গ্ৰিফিমছ আৰু টিফিন সম্পাদিত ‘‘ The Empire Writes Black -Theories and Practice in Post-Colonial Literatures( 1989)’ নামৰ গ্ৰন্থত৷ ডেনিছ ৱল্ডাৰে ‘Post-Colonial Literature in English, History, Language, Theory (1998) ‘ গ্ৰন্থত উত্তৰ-উপনিৱেশিকতাবাদৰ বিষয়ে কৈছে যে ই অতীতৰ পুনৰ অধ্যয়ন, পুনঃ মূল্যায়ন কৰি ভৱিষ্যতত দৃষ্টি ৰাখে৷ এনেদৰেই প্ৰথমাৱস্থাত ঔপনিৱেশিক শক্তিৰ অৱদমনৰ বিৰুদ্ধে গা কৰি উঠা উত্তৰ-উপনিৱেশিকতাবাদ পৰৱৰ্তী সময়ত বিভিন্ন দিশলৈ সম্প্ৰসাৰিত হয় আৰু উত্তৰ-উপনিৱেশিকতাবাদী সমালোচনাই এক বিস্তৃত আৰু গতিশীল মাত্ৰা লাভ কৰে৷\nউত্তৰ-উপনিৱেশিকতাবাদী সমালোচনা’ৰ বিষয়ে ওপৰত কৰা আলোচনাৰ পৰা দেখা গ’ল যে এই সমালোচনাই ঘাইকৈ পাশ্চাত্যৰ অৱদমনমূলক নীতিৰ বিৰোধিতা কৰি প্ৰাচ্যবাদৰ উত্থানৰ প্ৰচেষ্টা চলায়৷ কিন্তু, পাশ্চাত্যৰ নীতি-আদৰ্শৰ কেতবোৰ দিশৰ বিৰোধিতা কৰিলেও উত্তৰ-উপনিৱেশিকতাবাদৰ বিদ্যায়তনিক চৰ্চাৰ আৰম্ভণি পাশ্চাত্যতে হোৱাটো মন কৰিবলগীয়া দিশ৷ কাৰণ, ইউৰোপীয়ান চিন্তাবিদৰ ছত্ৰছায়াতে উত্তৰ-উপনিৱেশিকতাবাদী অধ্যয়ন গঢ় লৈ উঠিছে৷ ইয়াৰ পৰা সিদ্ধান্ত কৰিব পাৰি যে প্ৰকৃতাৰ্থত এতিয়াও পাশ্চাত্যৰ উপনিৱেশৰ কবলৰপৰা প্ৰাচ্যৰ দেশবোৰ সম্পূৰ্ণৰূপে মুক্ত হ’ব পৰা নাই৷\nৰাজনৈতিকভাৱে স্বাধীন হ’লেও সাংস্কৃতিকভাৱে এই দেশবোৰ পাশ্চাত্যৰ অধীন হৈয়ে আছে বুলি বুজিব পাৰি৷\nসি যি নহওক, এই আলোচনাত ‘উত্তৰ-উপনিৱেশিকতাবাদী’ সমালোচনাৰ বিষয়ে সম্যক আভাস প্ৰদানৰ উদ্দেশ্যে ইয়াৰ সংজ্ঞা, চিন্তা আৰু পৃষ্ঠভূমি, স্বৰূপ আৰু গতি-প্ৰকৃতিৰ দিশত সীমিত অধ্যয়নৰ পৰিসৰত উপস্থাপন কৰা হ’ল৷ ইয়াৰ বিস্তৃত অধ্যয়ন আৰু আলোচনাৰ অৱকাশ নিশ্চিতভাৱে আছে৷\nশৰ্মা,মদন৷ সাহিত্য-তত্ত্বৰ শেহতীয়া ধাৰা আৰু উত্তৰ উপনিৱেশিকতাবাদী তত্ত্ব৷ দত্ত, নেওগ বিভা আৰু নিবেদিতা বড়া সন্দিকৈ৷ সম্পা.৷ সাহিত্যৰ স্বাদ-বৈচিত্ৰ্য৷ ধেমাজিঃ কিৰণ প্ৰকাশন, ২০১৪ ৷ মুদ্ৰিত৷ পৃষ্ঠা-১৮\nসহায়ক গ্ৰন্থপঞ্জী আৰু আলোচনী (অসমীয়া)\nদত্ত নেওগ, বিভা আৰু নিবেদিতা বড়া সন্দিকৈ৷ সম্পা.৷ সাহিত্যৰ স্বাদ-বৈচিত্ৰ্য৷ ধেমাজিঃ কিৰণ প্ৰকাশন, ২০১৪ মুদ্ৰিত৷\nবৰকটকী অৰিন্দম৷ সম্পা৷ প্ৰকাশ৷ গুৱাহাটীঃ অসম প্ৰকাশন পৰিষদ, ২০১২ অক্টোবৰ৷ মুদ্ৰিত৷\nKrishna, Sarkaran: Globalization and Postcolonialism. Jaipur: Rawat Publications, 2009. Print\nYoung, Robert T.C.Postcolonialism: A very short Introduction. New York: Oxford University Press, 2003. Print\nপূৰ্বৱৰ্তী লেখা মাৰ্চ সংখ্যাৰ সম্পাদকীয়\nপৰৱৰ্তী লেখা লৌহ মানৱীলৈ শুভেচ্ছাৰে (দেৱব্ৰত গগৈ দুৱৰী)\nএপ্ৰিল 5, 2018 at 9:54 অপৰাহ্ন


ছেকেন্দ্ৰাবাদ আৰু হায়দৰাবাদৰ অলিয়ে গলিয়ে(-মৃণাল কুমাৰ বৰা) - সাহিত্য ডট অৰ্গ\nছেকেন্দ্ৰাবাদ আৰু হায়দৰাবাদৰ অলিয়ে গলিয়ে(-মৃণাল কুমাৰ বৰা)\n২০১০ চনৰ কথা। অন্ধ্ৰপ্ৰদেশৰ ৰাজধানী চহৰ হায়দৰাবাদত ৮ মাহৰ কাৰণ আছিলোঁগৈ। তাৰে দুটামান তিতা-মিঠা অভিজ্ঞতাৰ সমল এয়া।তাতে লগ পোৱা কেইজনমান বিশেষ মানুহক লৈ এইলানি লিখনি লিখিবলৈ আৰম্ভ কৰিছিলোঁ।\nট্ৰেইনত লগ পালোঁ এইজন ওস্তাদক। আপোনালোকেও নিশ্চয় লগ পাইছে এনেকুৱা ওস্তাদক, ট্ৰেইনৰ বিষয়ে সৰ্বজান্তা, কেইটা বজাত ট্ৰেইন কোনটো ষ্টেচনত আহি পাব সেয়া কাষৰ মানুহকেইজনক উপযাচি শুনাই থকা, ট্ৰেইন কিমান পলমকৈ চলিছে কৈ দিব পৰা ইত্যাদি গুণৰ সমাহাৰ থকা ব্যক্তি এই ওস্তাদ। ৰাতিপুৱা শুই উঠিয়েই টাৱেলখন, মাগটো, চাবোন আৰু Fair and Lovely টো লৈ দৌৰ মাৰে বাথৰুমলৈ। Fair and Lovelyটো কিয় নিয়ে তাৰ ৰহস্যটো ৰহস্য হৈয়েই থাকিল আমাৰ কাৰণে। কাৰণ বাথৰুমৰপৰা ওলাই অহাৰ পাছতহে দাপোণখন উলিয়াই লৈ এসোপামান ক্ৰীম গালে মুখে সানি চিকুণটো হৈ পৰে। তাৰ পাছত কি চাবা ওস্তাদৰ কোব! যিমানকেইটা ফেৰীৱালা আহে চবকে ৰখায় ওস্তাদে। বস্তু-বাহানিৰ দাম-দৰ কৰে। শেহত কয় বোলে এইটো কেমেৰা ভাল নহয় পানী পৰিলে বেয়া হৈ যাব, এইখন কাপোৰ ভাল নহয় ৰ’দত শুকোৱালে ৰং গুছি যাব। Charging pointটো ওস্তাদৰ। ওস্তাদে দিনটো গান লগাই থাকে আৰু ম’বাইলটো charging কৰি থাকে, কুমাৰ চানুৰ উপদ্ৰৱত ৰাইজৰ অৱস্হা যে কাহিল সেয়া চাবলৈ আহৰি নাই ওস্তাদৰ! খানাৰ অৰ্ডাৰ লব’লৈ আহোঁতে ওস্তাদে সোধে muttonবিৰিয়ানি আছেনে নাই, chicken বেয়া; নামেই নুশুনে ওস্তাদে chickenৰ। হিজৰা আহিলে ওস্তাদে টোপনিৰ ভাও ধৰে। গাত হেচুকি থাকিলেও খবৰ নাই ওস্তাদৰ, যেন যমৰাজৰ লগত কিবা বিশেষ আলোচনাতহে ব্যস্ত তেখেত। অৱশেষত ওস্তাদে ফেৰীৱালাৰপৰা বস্তু এটা কিনিলে – এ.টি.এম কাৰ্ড থোৱা বাকচ এটা (বাকচ বুলি ক’মনে?)। ৩০টকাৰ বস্তুটো লাগি লাগি ওস্তাদে কিনিলে ১৫ টকাত, মুখত সন্তুষ্টিৰ হাঁহি। অলপ পাছতে আৰু এজন ফেৰীৱালা আহিল একেই সামগ্ৰীবিধ লৈ। দৰ-দামটো কৰিবই ওস্তাদে। কিমান দাম এইটোৰ? “১৫ টকাত দুটা “- ফেৰীৱালাৰ উত্তৰ। ওস্তাদৰ মুখখন চাবলগীয়া হৈছিল তেতিয়া।\nএওঁৰ নামটোৰ অসমীয়া প্ৰতিশব্দ এটা বিচাৰি হাবাথুৰি খাইছোঁ। আচল নাম কৃষ্ণা, ছোৱালী নহয় আকৌ দেই। এওঁৰ নামাকৰণৰ অৰ্থ হ’ল এয়াই যে এওঁ কৰিব নোৱৰা কাম একো নাই। হায়দৰাবাদৰ এবিডচ(Abids)ত Paying Guest বিচাৰি ঘুৰি ফুৰোঁতে এজন মানুহক লগ পালোঁ। তেওঁ আমাক হোষ্টেল দেখুৱাবলৈ লৈ যাম বুলি ক’লে। আমাৰ হাতত দুই-তিনিটামান বেগ থকাৰ কাৰণে ক’লে যে গাড়ী এখন মাতি দিব হেনো। অলপ পাছতে দেখোঁ যে ভগা-চিগা luna এখন লৈ আমাৰ নায়কৰ প্ৰবেশ, একদম বিবেক অবেৰয়ৰ “ৰক্ত চৰিত্র”ত প্ৰৱেশ ঘটাৰ দৰে। এতিয়া ৩ টা মানুহ কেনেকৈ যাওঁ সেইখনত, লগতে দুটা বেগ! Versatileএ আমাক অভয় দিলে “টেনচন নাক্ক’।” লৈ গ’ল উঠাই আমাক। Lunaই নাটানেহে নাটানে, পাছে Versatile জানোঁ শুদাই এৰা ভকত, লৈ গ’ল টানি আজুঁৰি। হায়দৰাবাদৰ ৰাজপথত গৈ পোৱাৰ প্ৰথম দিনাই lunaত উঠি ভ্ৰমণ, তাকো তেলেগু চিনেমাৰ ভিলেইনৰ দৰে দেখা এজন প্ৰকাণ্ড মানুহৰ লগত। হোষ্টেলত সোমালোঁ। আবেলি দেখিলোঁ যে Versatile গাড়ীৰ চালকৰ ৰূপত, চব্জিৰ বজাৰ লৈ আনিছে সৰু ট্ৰাক জাতীয় গাড়ী এখনত। সন্ধিয়া পুনৰ দেখা পালোঁ আন এটা ৰূপত, চব্জি ৰন্ধাত ব্যস্ত Versatile। মুখত একোমোৰা হাঁহি। আন এদিনা আকৌ দেখা পালোঁ হোষ্টেলৰ ইলেকট্ৰিচিটিৰ কাম কৰাত ব্যস্ত Versatile, মুখত সেই একেই হাঁহি। তাৰ পাছত দেখি থাকিলোঁ এখেতৰ বিভিন্ন ৰূপ। কেতিয়াবা যদি টি.ভি ভাল কৰাৰ কামত আন এদিনা হয়তো গছৰ ডাল কটাৰ কামত, কেতিয়াবা যদি mess dues বিচাৰি ৰূমে ৰূমে ঘুৰাৰ কামত আন এদিনা হয়তো গনেশ পূজাৰ কাৰণে পূজাথলী সজোৱাৰ কামত, কেতিয়াবা যদি ৰুটী বেলি থকাৰ কামত, কেতিয়াবা হয়তো কাগজ-পত্র লৈ কিবা-কিবি হিচাপ কৰাৰ কামত। এইটো নহয় যে হোষ্টেলত কাম কৰিবলৈ মানুহ কম আছে, বেলেগ বেলেগ কামৰ কাৰণে বেলেগ বেলেগ মানুহ আছেই। এদিন ৰাতি আমি চিনেমা চাবলৈ ওলালোঁ, ৰাতি ৯ বজাৰ পৰা show। হোষ্টেলৰ মালিকক ক’লোঁ যে আমি চিনেমা চাবলৈ যাম, ১২ মান বাজিব ৰাতি। মালিকে বোলে তাৰ কাৰণে তোমালোকে হোষ্টেলৰ Security Inchargeৰপৰা written permission ল’ব লাগিব। ৰূম এটালৈ আঙুলিয়াই দিলে। তাত বহি আছে Security In-chargeজন। তাত গৈ দেখোঁ ভীমকায় চেহেৰাৰ Versatile বহি আছে!\n“শৰ্ম্মাজী” ( চৰ্মাজী)!\nআমি থকা হোষ্টেলটোৰ কেয়াৰ-টেকাৰ আছিল শৰ্ম্মাজী। এটা ৰুমত হিচাপৰ ল’ৰা আছেনে নাই, ল’ৰাবিলাকে কোনোবাদিনা দুবাৰ breakfast কৰিছে নেকি, কোনোবাই নিজৰ ৰুমতে সিবিধ গলাধকৰণ কৰা নাইতো, কোনোবাই কোঠাত ‘extra’ মানুহ সুমুৱাই ৰখা নাইতো – এইবোৰ চোৱা-চিতা কৰাটোৱেই হ’ল কেয়াৰ-টেকাৰৰ কাম। শৰ্ম্মাজী নামৰ বিজয়ৱাড়াৰ এই পকামূৰীয়া চুলিৰ ব্যক্তিজনে হোষ্টেলটোত এক গাম্ভীৰ্যতা বজাই ৰখাত অৰিহণা যোগাইছিল যেন মোৰ বোধ হৈছিল। হোষ্টেলৰে এটা কোঠালিত তেখেত থাকিছিল। তেখেতে হিন্দী আৰু ইংৰাজী এটা ভাষাও ভালকৈ ক’ব নাজানিছিল আৰু অন্ধ্ৰপ্ৰদেশৰ বাহিৰৰ ল’ৰাবিলাকৰ লগত ভগা-ভগা হিন্দী আৰু ইংৰাজী মিহলি কৰি কথা কৈছিল।\nপ্ৰথমদিনাখন ৰুম চোৱাৰ পাছত হোষ্টেলৰ ফিজ জমা কৰিবৰ কাৰণে পইছা উলিয়াবৰ কাৰণে এ.টি.এম যাব লগীয়া হ’ল। শৰ্ম্মাজীক সুধিলোঁ ক’ত আছে এ.টি.এম। শৰ্ম্মাজী আমাৰ লগতে ওলাল এ.টি.এম লৈ বুলি। বয়সিয়াল মানুহ, আমি বোলো হ’ব দিয়ক আপুনি নগ’লেও হ’ব আমাক এ.টি.এম লৈ যোৱা ৰাস্তাটো বুজাই-মেলি দিলেই হ’ল। শৰ্ম্মাজীয়ে পকেটৰ পৰা চিগাৰেট এটা উলিয়াই আমাক দেখুৱাই ক’লে, ইংৰাজীতে, “I am coming for this evil actually. It is not allowed to smoke in the hostel premises.”। ইয়াৰ পাছত প্ৰায়েই শৰ্ম্মাজীক দেখা পাইছিলোঁ হোষ্টেলৰ বাহিৰৰ এক বিশেষ ঠাইত থিয় হৈ একান্তমনে চিগাৰেট হুপি থকা।\nম’বাইলৰ চিম-কাৰ্ড উলিয়াবলৈ local addressৰ ইলেকট্ৰিচিটিৰ বিল এখনো লাগে driving license ৰ লগতে। শৰ্ম্মাজীক খুজি আমি ল’লোঁ বিল এখন। ইয়াৰ প্ৰাইভেট হোষ্টেলৰ বেপাৰ দেখিলে আচৰিত হোৱাৰ লগতে খঙো উঠি আহে। বিলখন দিব, কিন্তু ১০০০ টকা জমা দিব লাগিব। উপায় নাপাই আমি পইছা জমা দি বিলখন লৈ তাৰ কেবাটাও আলোক-প্ৰতিলিপি (Photostat) কৰি থৈ দিলোঁ। পাছত যেতিয়া হোষ্টেল এৰাৰ সময়ত পইছা খুজি শৰ্ম্মাজীৰ ওচৰলৈ যাওঁ শৰ্ম্মাজীয়ে কয় ভগা-ভগা হিন্দীত, “তুমতো মেৰা বচ্চা হে’ জী। হাম দে দেগা পেইচা।”, কিন্তু নিদিয়ে কেতিয়াওঁ। (এটা চালাকি কৰিহে পইছাখিনি উলিওৱা হ’ল পাছত, সেইটো এটা বেলেগ অধ্যায়।)\nশৰ্ম্মাজীক ক’লো যে মোৰ mess ফিজ দিয়াত পলম হ’ব দুদিনমান। শৰ্ম্মাজীয়ে মিচিকিয়া হাঁহি মাৰি ক’লে, “টেনচন নেহী লেনে কা। তুম ত’ মেৰা বচ্ছা হে’। মে’ আজ ঘৰ ক’ যাতা’, পৰৰচ’ আতা’। তুম দে দেনা মুঝে তব।” এনেকুৱা এটা সুৰত কথাষাৰ ক’ব যেন পৰহিটো আৰু এমাহমানৰ পাছতহে আছে।\nযি নহ’লেও মানুহজনে হোষ্টেলটোত যি গাম্ভীৰ্য্য বজাই ৰখাত সহায় কৰিছিল তাৰ কাৰণে সকলোৱে তেওঁক যথেষ্ট সন্মান কৰিছিল।\n“বাবে”। এইটো আমাৰ বাবেটো নহয় আকৌ, মানুহৰ নামহে।\nলাহে লাহে হোষ্টেলত অসুবিধা বাঢ়ি অহাত আমি বেলেগকৈ ৰুম লৈ থকাৰ চিন্তা-চৰ্চা কৰিলোঁ। যদি আপোনাৰ দিন-কাল বহুত বেছি ভালে নাথাকে তেন্তে ইয়াত আকৌ ভাৰাঘৰ বিচাৰিবলৈও দালাল বিচাৰিব লাগিব প্ৰথমতে। আৰু যদি আপোনাৰ ফুটা কপাল তেন্তে আপুনি দালাল বিচাৰিবলৈও প্ৰথমে দালাল বিচাৰিবলগীয়া পৰিস্হিতি এটাৰো সন্মুখীন হ’বলগীয়াত পৰিব পাৰে। এদিন ওলালোঁ আমি ৰুম বিচাৰি, দালালক পইছা নিদিওঁ বুলি। প্ৰায় ৫ ঘন্টামান ঘুৰি অৱশেষত লগ পালোঁ এজন মানুহৰ ঠিকনা। কোন সেইজন? তেওঁ হেনো দালালৰ ঠিকনা দিব। তেখেতক তাতে নমস্কাৰ জনাই সেইদিনাৰ যাত্রাৰ সিমানতে পৰিসমাপ্তি ঘটোৱা হ’ল।\nপাছদিনা কোনোমতে দোকানী এজনৰপৰা পালোঁ এজন দালালৰ ঠিকনা। কি নাম? “বাবে”! কি নামটো? “বাবে”। গ’লোঁ বাবেক বিচাৰি। কচাইখানাত বহি আছে বাবে। প্ৰকাণ্ড মানুহ, হাতত তেজলগা দা, প্ৰকাণ্ড পেটটোৰ ওচৰতে ফটা গেঞ্জিটোৰ অ’ত-ত’ত তেজৰ দাগ, সমুখত ওলমি আছে কটা গো-মাংস। আচহুৱা পৰিবেশ মুঠৰ ওপৰত। ঘৰ বিচাৰি অহা বুলি জানিব পাৰি উঠি আহিল বাবে আমাৰ লগত কথা পাতিবলৈ। চোলা এটা পিন্ধি ঘৰ দেখুৱাবলৈ লৈ গ’ল আমাক অটো’ এখনত তুলি। ঘৰ চালোঁ, পচন্দ নহ’ল আমাৰ। আমি ভাবিলোঁ ঘৰটোত নাথাকোঁৱেই যেতিয়া অটো’ৰ ভাৰাটো আমি দি দিয়াই ভাল হ’ব। বাবেই আমাক বিনম্ৰভাৱে ক’লে যে, “হাম মেৰে লিয়ে হি কাম কৰ ৰহে হে’ না, আপলোগ’ চে নেহী লে চকতা মেই পেইছা। আপল’গ তহ পঢ়নে আয়ে হে’ না। অচ্ছে চে পঢ়াই কীজিয়ে।” অলপ আগতে অনুভৱ কৰি থকা ভয়ংকৰ মানুহজনৰ ৰূপটো নিমিষতে সলনি হৈ পৰিল। মনটো ভাল লাগি গ’ল কিবা এটা।\n“মাছুদ ভাই আৰু খান চাহাব”!\nহায়দৰাবাদত থাকোঁতে ভাড়াঘৰ বিচাৰি ঘুৰি ফুৰা দিনৰে কথা এয়া। ঘৰ বিচাৰিবলৈ দালাল লাগে। কাৰণ ঘৰৰ মালিকসকলেও দালালৰ জৰিয়তেহে ঘৰ ভাৰালৈ দিয়াটো পচন্দ কৰে হেনো ইয়াত। কোন এক কুক্ষণত জানো মাছুদ ভাই নামৰ দালালজনৰ খবৰ পাইছিলোঁ আমি। যি কি নহওঁক, এদিনাখন ৰাতিপুৱা ৯ মান বজাতে ফ’ন কৰিলোঁ মাছুদ ভাইক। মাছুদ ভায়ে আমাক ক’লে বোলে ধেৰ ঘৰ আছে হেনো, কেইটা ঘৰ লাগে সেইটো ক’লেই হ’ল তেখেতক, ঘৰ একেবাৰে ভেটিৰে সৈতে উঠাই আনি তেওঁ পাৰিলে আমাৰ মুখৰ আগতে পোৱাই দিবহি। আমাক মাতিলে লগ কৰিবলৈ ১০ বজাত, হাই-লাইন হোটেলত। গ’লোঁ সময়মতে। বহি আছোঁ মই আৰু মোৰ লগৰজন। মাছুদৰ ছাঁটোকে দেখিবলৈ নাই, ফ’ন কৰাত কয় আহি আছোঁ। গৰম বহুত। আমি দুটাকৈ cold-drinks ৰ বটল খালী কৰিলোঁ তেতিয়ালৈকে। অৱশেষত ১০.৪৫ মান বজাত Royal Enfield ৰ বাইক এখনত উঠি প্ৰকাণ্ড, ওখ-পাখ, পালোৱান মানুহ এজন আহি ওলালহি, চকুত Ray-Ban ৰ চানগ্লাছ। আমি আইদিয়া কৰিলোঁ এইজনেই হ’ব লাগিব মাছুদ ভাই। হয়, আমাৰ অনুমান নিৰ্ভুল, এৱেই আমাৰ আজিৰ কাহিনীৰ অন্যতম নায়ক মাছুদ ভাই। মাছুদ ভায়ে নিজৰ পৰিচয়পৰ্ব আৰম্ভ কৰিলে, মই এইটো এলেকাৰ সকলোতকৈ ডাঙৰ দালাল, মোক ইয়াত সকলো মানুহে সমীহ কৰি চলে, মোৰ এইটো বিজনেছত ২০ বছৰৰ experience আছে, বাকী যিসকল দালাল আছে সিহঁতে মোৰ তলতে কাম কৰে ইত্যাদি ইত্যাদি। মাছুদ ভাইৰ কায় দেখি আমি অলপ থ’তমত খায়েই আছিলোঁ, কথাবোৰ শুনি আমি বুজিলোঁ যে আজি আমাক ঘৰত সুমুৱাইহে এৰিব ভায়ে।\nভাইৰ বাইকৰ পাছফালে উঠি হায়দৰাবাদৰ ৰাজপথত দেখা পোৱা গ’ল অলপ পাছত আমাক। ৰাস্তাত লগ পোৱা যথেষ্টসংখ্যক মানুহে ভাইক দেখি “চালাম ভাই” বুলি মাত লগাই যায়, ভায়েও প্ৰতি চালাম কৰে। মই মাজত, মোৰ লগৰজন একেবাৰে পাছত। আমাৰ দুটাৰ মুখত টু শব্দ এটাও নাই। ভায়ে বুজায়েই আছে আমাক, “য়ে চব হামৰা ইলাকা হ্যায়। য়হা চবল’গ চালাম থ’কতে হে’ হামে। হামাৰা বাত চলতা হ্যায় পুৰা ইলাকা মে’।” আমি দুটাই “হা ভাই”, “আচ্চা ভাই” জাতীয় দুটামান কথাৰ বাহিৰে একো কথা কোৱা নাই। চুপ-চাপ গৈ আছোঁ।\nঅৱশেষত বাইক থমিল। নামি গ’লোঁ। বাইকৰ দোকান এখনৰ সমুখত। (হায়দৰাবাদত ভাৰতৰ ভিতৰতে অন্যতম ডাঙৰ এখন বাইকৰ বজাৰ আছে, পুৰণি বাইকৰ, এবিদছৰ ওচৰত। ইয়াত ৰাস্তাৰ দাঁতিতে থিয় হৈ বাইকৰ দৰ-দাম কৰি ৫ মিনিটতে বাইক বেচা-কিনা হৈ যোৱা নিজ চকুৰে দেখা পাইছোঁ।) দোকানতে অলপ ডাঙৰ চকী এখনত বহি আছে এজন তপা ব্যক্তি, যথেষ্ট বয়সিয়াল। ভায়ে আমাক ক’লে, “য়ে খান চাহাব হে’, চালাম ব’ল’ চাহাব ক’।” ভায়ে খান চাহাবৰ ভৰি চুই প্ৰণাম কৰাৰ দৰেই কৰিলে প্ৰায়। আমাৰ বুজিবলৈ বাকী নাথাকিল যে খান চাহাবেও নিজৰ এক গৌৰৱোজ্বল সময় পাৰ কৰি থৈ আহিছে এই এলেকাত। আমিও চালাম জনালোঁ চাহাবক। লৈ গ’ল ভায়ে আমাক ঘৰ দেখুৱাবলৈ। ঘৰ মানে ডাঙৰ হ’ল ঘৰ এটা, কাষৰ ৰুমকেইটাত মানুহ আছেই। আমি যদি তাত থাকোঁ, আমাৰ থকা ৰুমটোৱেই ৰাইজৰ কাৰণে ফুটপাথ বা ৰাষ্ট্ৰীয় ঘাইপথ যিয়েই নকওঁক হৈ পৰিব। আমি ভাইক ক’লোঁ যে আমাক নিজাকৈ ৰুম এটাহে লাগে আচলতে। ভাইৰ চিধা কথা, “য়হা ক’ই problem নেহী হ’গা তুমক’। অগৰ কিচিনে ভি কুচ ব’লা তহ মে’ হু না।” যথেষ্ট সময় বুজোৱাৰ পাছতহে ভায়ে আমাৰ কথা বুজি পালে আৰু বেলেগ এটা ঘৰ দেখুৱাবলৈ লৈ গ’ল। যোৱাৰ আগে আগে আমি পুনৰ খান চাহাবক চালাম কৰিব লগা হ’ল আৰু তেখেতকো বুজাব লগা হ’ল যে তেখেতৰ হ’লটো আচলতে এটা হ’লহে, ৰুম নহয়। তাৰ পাছতো দুই তিনিবাৰ সেইটো ৰাস্তাৰে পাৰ হৈ যাওঁতে দেখা পাই থাকোঁ “খান মটৰচ” নামৰ দোকানখনৰ সেই বিশেষ চকীখনত বহি থকা খান চাহাবক, ধৰিব নোৱাৰি দূৰণিৰপৰা সেয়া খান চাহাব নে ফিৰোজ খান।\nএইবাৰ মাছুদ ভায়ে লৈ গ’ল আমাক আন ঠাইত ঘৰ দেখুৱাবলৈ। এইবাৰ মাছুদ ভাইৰ যেন মুখ বন্ধই নহ’ব। “মোক দেখিলে কেই বছৰীয়া যেন লাগে বাৰু”, “মই এতিয়াও কলেজত পঢ়িব পৰা হৈ আছোনে”, “ছোৱালীবোৰে মোক হিৰ’ বুলি ক’বনে” – আঃ। অৱস্হা বেয়া আমাৰ মাছুদ ভাইৰ বাইকৰ পাছফালে বহি থাকি। এটা চুবুৰী পাৰ হৈ আন এটা চুবুৰীত সোমালোঁ। ভায়ে ক’লে, “য়ে posh ইলাকা হ্যে য়হা কে।” আমাৰে দুৰ্দশা। আমি দুয়োটাই আকৌ posh শব্দটো সেইদিনাহে শুনিলোঁ প্ৰথম। ময়েই ভাইক সমৰ্থন জনাবলৈ ক’লোঁ, “হা ভাই। ross ইলাকা।” এইবাৰ ভাই অকঁৰা মৈত উঠাদি লাগিল। শব্দটো শুদ্ধকে কোৱাইহে এৰিব আমাক। ভায়ে বাৰে বাৰে কয় posh আৰু আমি ক’বলৈ চেষ্টা কৰি থাকোঁ posh শব্দটোৰ বাহিৰে সেই শব্দটোৰ দৰে একে উচ্চাৰণৰ হোৱাই নোহোৱাই এগালমান শব্দ। অৱশেষত বাইক ৰখাই লৈ আমাক শব্দটো শিকাইহে ভাই ক্ষান্ত হ’ল।\nদুই-তিনিটা ঘৰ দেখুৱালে ভায়ে। অৱশেষত এটা ঘৰ পচন্দ হ’ল আমাৰ। ভাড়া ৮০০০ টকা মাহে। ভাইক ক’লোঁ যে ঘৰ পচন্দ হৈছে আমাৰ। আমি শুনি আহিছিলোঁ যে ইয়াত দালালে ২০০০/২৫০০ টকা বা এমাহৰ ঘৰভাড়াৰ আধা টকা অৰ্থাৎ এইক্ষেত্রত ৪০০০ টকা, ফিজ হিচাপে লয়। এতিয়া মাছুদ ভাইক যেতিয়া সুধিলোঁ বোলো প্ৰথমতে কিমান দিব লাগিব আমি ঘৰটোত সোমাওঁতে তেতিয়াহে উত্তৰটো শুনি আমাৰ মুখৰ মাত হৰিল। ২ মাহৰ ঘৰভাড়া আৰু লগতে মোৰ ফিজ ৮০০০ টকা। ফিজ ৮০০০ টকা? কিয় ইমান বেছি ফিজ? বাকীসকলে দেখোন ২০০০/২৫০০ টকাহে লয়। “হা। মেৰা ফিজ জ্যাদা হ্যে। ২০চাল কা experience হ্যে হমাৰা। ঔৰ, ৱহ ল’গ ত’ মেৰা জুনিয়ৰ হ্যে, ইচীলিয়ে কম লেতা হ্যে ৱহ ল’গ।” চালা, ৩৫০০ টকাত এতিয়া থকা-খোৱা সকলো হৈ আছে। তোক আকৌ ঘৰটো চাই দিয়াৰ কাৰণেই ৮০০০ টকা দিব লাগে। ভাইৰ মুখৰ আগত কোৱা নাই আকৌ দেই, আমি দুয়োটাই মনে মনেহে ক’লোঁ সেইষাৰ কথা। ভাইক ক’লোঁ যে আমি ৬ জন ল’ৰা থাকিবলৈ আহিম , গতিকে বাকীকেইজনকো সুধি-মেলি আপোনাক জনাম কেতিয়াৰপৰা আমি আহিম। ভায়ে সোনকালে জনাবলৈ কে গ’ল আৰু ক’লে যে বেছিদিন খালী হৈ নাথাকে ঘৰ। আমি হ’ব বুলি বিদায় মাগিলোঁ। তাৰ পাছত আৰু আমি ভাইক যোগাযোগ কৰাৰ দুঃসাহস কোনোদিনেই নকৰিলোঁ।\n(বি: দ্ৰ: বিশেষ ধন্যবাদ জনাইছোঁ হায়দৰাবাদত মোৰ ৰুমমেট হিচাপে থকা মিৰজাউল কৰিম হুছেইন আৰু আনৱাৰ হাবিব শ্বেখক।)\n← গোলোকৰ সংসাৰ পতা নহ’ল (টুৱাৰাম দত্ত)\nমনোমোহা লাডাখ(-ৰুমী বৰা) →\nলোকচক্ষুৰ আঁৰত প্ৰকৃতিৰ মাজত লুকাই থকা কিছু আশ্চৰ্য্য (দক্ষিণ গাৰো পাহাৰ জিলা) — ৰঞ্জনা দত্ত


বিবাহ পাশত আবদ্ধ হ'ল মালালা ইউছুফজাই - VOICE 24x7\nবিবাহ পাশত আবদ্ধ হ’ল মালালা ইউছুফজাই\nতালিবানৰ অত্যাচাৰত অতিষ্ঠ দুৰ্দশাময় জীৱন কটোৱা ১৫ বছৰীয়া পাকিস্তানৰ মালালা ইউছুফ জায়ে শান্তিৰ নোবেল বঁটা লাভ কৰিছিল। মহিলাৰ সৰ্বাঙ্গীন উন্নয়ন তথা সৱলীকৰণৰ সপক্ষে কাম কৰা মালালা ইউছুফ জাই বৰ্তমান ২৪ বছৰীয়া।\nঅলপতে মালালা বিবাহ পাশত আবদ্ধ হোৱাৰ খবৰ আহে। বৰ্তমান ব্ৰিটেইনৰ নিৱাসী মালালাই টুইটাৰত তেওঁৰ জীৱন সংগীৰ সৈতে থকা এখন ফটো প্ৰকাশ কৰে। হঠাৎ মালালাৰ বিবাহৰ ছবি দেখি সামাজিক মাধ্যমত চাঞ্চল্যৰ সৃষ্টি হয়।\nমালালাৰ জীৱন সংগীৰ বিষয়ে এতিয়ালৈকে বিশেষ একো জানিব পৰা নাই। কেৱল তেওঁৰ নাম আশেৰ বুলি মালালাই উল্লেখ কৰিছে।\nকিছু দিন পূৰ্বে আমেৰিকাৰ ভগ আলোচনীৰ এটা সাক্ষাৎকাৰত মালালাই তেওঁ বিবাহ প্ৰক্ৰিয়াত বিশ্বাস নাই আৰু এহাল মনৰ মিল থকা ব্যক্তি একেলগে থাকিবলৈ বিবাহৰ দৰে বান্ধোনৰ কোনো প্ৰয়োজন নাই বুলিও উল্লেখ কৰিছিল। এই কথাই পাকিস্তানত বিতৰ্কৰ সৃষ্টি কৰিছিল।\nবিবাহ প্ৰথাত বিশ্বাস নথকা মালালা ইউছুফ জাইৰ বিবাহৰ খবৰে সকলোকে আচৰিত কৰি তুলিছে।\nপদ্মশ্ৰী সন্মান লাভ কৰা প্ৰথম অসমীয়া মহিলা বেংকাৰ লখিমী বৰুৱা\nবিশ্বত প্ৰথমবাৰৰ বাবে জলবায়ু পৰিৱৰ্তনৰ বাবে গুৰুতৰভাবে অসুস্থ হৈ চিকিৎসাধীন হৈছে এজন ব্যক্তি\nআমাৰ শৰীৰৰ এপেণ্ডিক্সটো ভালে ৰাখিবলৈ কি কৰিব লাগে জানেনে বাৰু?\nধূমপান স্বাস্থ্যৰ বাবে ক্ষতিকাৰক। ধূমপান কৰা ব্যক্তিৰ কেঞ্চাৰ প্ৰতিৰোধৰ বাবে আছে উপায়। জানো আহক\nপত্নীৰ বাবে বিমানৰ ভিতৰত এক আচৰিত ঘোষণাৰে হৃদয় জয় কৰিলে এজন পাইলটে\nবাগিছাখনত পোক-পতঙ্গই অনিষ্ট কৰিছে নেকি? কেনেকৈ আঁতৰাব পোক-পৰুৱা। জানো আহক\nহায়দৰাবাদ বিমানবন্দৰত উষ্ম আদৰণি বক্সিং চেম্পিয়ন নিখাত জাৰীনক\nবাপু-চর্দাৰৰ ভাৰত নির্মাণ কৰিবলৈ চেষ্টা কৰিছো –গুজৰাটত প্ৰধানমন্ত্ৰী মোদী\nস্কুলৰ নিৰাপত্তাতকৈ ইউক্ৰেইনৰ যুদ্ধক গুৰুত্ব দিছে বাইডেন চৰকাৰে , কিয় ক’লে ট্ৰাম্পে ?


নৰেন্দ্ৰ মোডীক ধন্যবাদ জনাই ইজৰাইলৰ প্ৰধানমন্ত্ৰীয়ে কৰিলে টুইট... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nআকাশত ওলাল ঈদৰ জোনঃ আজি পবিত্ৰ ঈদ-উল-ফিতৰ…\nকোভিড-১৯ঃ ভাৰতত দেওবাৰে আক্ৰান্ত সৰ্বাধিক লোক, ৭১১১জনৰ দেহত…\nডিমৌৰ কোৱাৰেণ্টাইন চেণ্টাৰ আৰু শিৱসাগৰ প্ৰাথমিক স্বাস্থ্য…\nমন্ত্ৰী প্ৰমিলাৰাণী ব্ৰহ্মই বিপিএফৰ সলনি ইউপিপিএলক ভোট…\nসৰুসজাইৰ পৰা ঘৰলৈ যোৱা ২টা দিনৰ পিছত হোজাইৰ চাইদুলৰ দেহত ধৰা…\nনেমকেয়াৰ হাস্পতালত চিকিৎসাধীন ৰোগীৰ দেহত কোভিড-১৯…\nসৰুসজাই কোৱাৰেন্টাইন চেন্টাৰৰ আৰু ৩জনৰ দেহত কোভিড-১৯, ৰাজ্যত…\nঅসমত নতুনকৈ ৬জন লোকৰ দেহত কোৰোনা ভাইৰাছ\nমণিপুৰত নতুনকৈ ৩ জন লোকৰ দেহত কোৰোনা…\nকোৰোনাৰ মানচিত্ৰত সোমাল ছিকিম! আক্ৰান্ত হ’ল প্ৰথমগৰাকী…\nত্ৰিপুৰাত নতুনকৈ কোৰোনাত আক্ৰান্ত হৈছে ১৬ গৰাকী\nবোকাজানত কৰ্তব্যৰত আৰক্ষীক প্ৰহাৰৰ অভিযোগ! স্বামীৰ সৈতে আটক…\nপুনৰ ১৪জনৰ দেহত কোভিড-১৯, ৰাজ্যত ৩৯২জনলৈ বৃ্দ্ধি কোৰোনাত…\nভাল খবৰঃ অসমত ওলাইছে সহস্ৰাধিক চাকৰি, পঢ়ক কোন বিভাগত…\nকৰৈয়নীত অচিনাক্ত মহিলাৰ মৃতদেহ উদ্ধাৰ…\nহ’ব লাগে ফাঁচী! যাব নোৱাৰিব সনাতন ডেকাৰ হত্যাকাৰী…\nমিষ্টাৰ মিনিষ্টাৰ, মে’ আই আস্ক এ কুৱেশ্যন প্লিজ…\nছাত্ৰ-ছাত্ৰীৰ বাবে কোৰোনাত আক্ৰান্ত শিক্ষকৰ চিন্তা,…\nহোণ্ডাইৰ প্লেন্টত ৩ কৰ্মচাৰী কোৰোনাত আক্ৰান্ত…\nগৃহাভিমুখী প্ৰসুতিয়ে শ্ৰমিক ৰে’লেতেই জন্ম দিলে ২০টাকৈ…\nদিল্লীত ফেব্ৰুৱাৰীত ‘কা’ৰ বিৰুদ্ধে প্ৰতিবাদঃ ৩…\nদিল্লীত কোৰোনাত আক্ৰান্ত লোকৰ সংখ্যা ১৩,৪১৮ জনলৈ…\nচীনক পিছ পেলাই আগবাঢ়িল ভাৰত…\nকোৰোনা ভাইৰাছৰ সংক্ৰমণৰ ক্ষেত্ৰত চীনক অতিক্ৰম কৰাৰ দিশে…\nকেন্দ্ৰীয় বিত্তমন্ত্ৰী নিৰ্মলা সীতাৰমণৰ সংবাদমেল\nনৰেন্দ্ৰ মোডীক ধন্যবাদ জনাই ইজৰাইলৰ প্ৰধানমন্ত্ৰীয়ে কৰিলে টুইট…\nবোকাজানত কৰ্তব্যৰত আৰক্ষীক প্ৰহাৰৰ অভিযোগ! স্বামীৰ সৈতে আটক পত্নীক...VIDEO • ভাল খবৰঃ অসমত ওলাইছে সহস্ৰাধিক চাকৰি, পঢ়ক কোন বিভাগত... • কোভিড-১৯ঃ ভাৰতত দেওবাৰে আক্ৰান্ত সৰ্বাধিক লোক, ৭১১১জনৰ দেহত ধৰা পৰিল কোৰোনা... • কৰৈয়নীত অচিনাক্ত মহিলাৰ মৃতদেহ উদ্ধাৰ... • পুনৰ ১৪জনৰ দেহত কোভিড-১৯, ৰাজ্যত ৩৯২জনলৈ বৃ্দ্ধি কোৰোনাত আক্ৰান্ত লোকৰ সংখ্যা... • ছাত্ৰ-ছাত্ৰীৰ বাবে কোৰোনাত আক্ৰান্ত শিক্ষকৰ চিন্তা, কোৱাৰেন্টাইন চেন্টাৰৰ পৰাই অনলাইনযোগে দিছে শিক্ষা... • হ’ব লাগে ফাঁচী! যাব নোৱাৰিব সনাতন ডেকাৰ হত্যাকাৰী বাচি... • গৃহাভিমুখী প্ৰসুতিয়ে শ্ৰমিক ৰে'লেতেই জন্ম দিলে ২০টাকৈ সন্তানৰ... • হোণ্ডাইৰ প্লেন্টত ৩ কৰ্মচাৰী কোৰোনাত আক্ৰান্ত... • অৰুণাচলত আন এজন লোকৰ দেহত কোভিড-১৯...\nঅসমীয়া প্ৰতিদিন ৰ দ্বাৰা Apr 10, 2020 ত শেষ সম্পাদনা কৰা হৈছে\nডিজিটেল ডেস্কঃ সমগ্ৰ বিশ্বত প্ৰতিদিনাই বৃদ্ধি পাবলৈ ধৰিছে কোৰোনা ভাইৰাছত আক্ৰান্ত হোৱা লোকৰ সংখ্যা। ভাৰততো COVID-19ত বৰ্তমানলৈ প্ৰায় ৭হাজাৰ লোক আক্ৰান্ত হৈছে। ইয়াৰ মাজতে খবৰ প্ৰকাশ পাইছে যে- মেলেৰীয়াৰ ঔষধ ‘হাইড্ৰোক্সী ক্ল’ৰোকোৱাইন’ৰ কোৰোনা ভাইৰাছৰ ভেকচিন হিচাপে ব্যৱহাৰ কৰাৰ এক ইংগিত লাভ ৰা হৈছে। আৰু কোৰোনাৰ বিৰুদ্ধে যুঁজ দিবলৈ ই অতি গুৰুত্বপূৰ্ণ বুলিও মনা হৈছে।\nইফালে, আমেৰিকাকে ধৰি বহু কেইখন দেশে ভাৰতৰ পৰা ‘হাইডোক্সী ক্ল’ৰোকোৱাইন’ বিচাৰিছে। তাৰপাছতেই এয়া ভাৰতৰ পৰা আমেৰিকাৰ লগতে ইজৰাইনলৈও পঠিওৱা হৈছে। ‘হাইডোক্সী ক্ল’ৰোকোৱাইন’ পঠিওৱা বুলি খবৰ লাভ কৰাৰ পাছত ইজৰাইলৰ প্ৰধানমন্ত্ৰী বেঞ্জামিন নেতন্যাহুৱে ভাৰতৰ প্ৰধানমন্ত্ৰী মোডীক এই সহায়ৰ বাবে ধন্যবাদ জ্ঞাপন কৰে।\nইজৰাইলৰ প্ৰধানমন্ত্ৰীগৰাকীয়ে টুইটাৰত লিখিছে- ‘হাইডোক্সী ক্ল’ৰোকোৱাইন’ ইজৰাইললৈ পঠিওৱাৰ বাবে মোৰ বন্ধু তথা ভাৰতৰ প্ৰধানমন্ত্ৰী নৰেন্দ্ৰ মোডী আপোনাৰ ধন্যবাদ। ইজৰাইলৰ প্ৰতিগৰাকী নাগৰিকৰ তৰফৰ পৰাও আপোনাক ধন্যবাদ জনালো।’\nঅসম চৰকাৰৰ আৰোগ্য নিধিলৈ কুঁজি সত্ৰৰ টেট শিক্ষকৰ বৰঙণি…\nদেশত COVID-19ত আক্ৰান্ত লোকৰ সংখ্যা ৭হাজাৰলৈ বৃদ্ধি…\nপাকিস্তানৰ বিমান দুৰ্ঘটনাঃ নিশ্চিত মৃ্ত্যুৰ পৰা বাচিল বিমান কৰ্মী মদীহা ইমন…\nনিশা ১২ বজালৈ বিশ্বত ৪৮,৫৮,৯৭৬জন আক্ৰান্ত কোভিড-১৯ত, পঢ়ক সবিশেষ…\nভাৰতৰ সৈতে লগ লাগি আমেৰিকাই প্ৰস্তুত কৰিব কোৰোনাৰ ভেকচিন! ভাৰতক আমি ভেণ্টিলেটৰ দান…\nকোৰোনা ভাইৰাছঃ বিশ্বত ৪৬,০২,৯০০লৈ বৃদ্ধি আক্ৰান্তৰ সংখ্যা, পঢ়ক সবিশেষ তথ্য…\nকোৰোনা ভাইৰাছৰ সংক্ৰমণৰ ক্ষেত্ৰত চীনক অতিক্ৰম কৰাৰ দিশে ভাৰত…\nআগৰ\tপিছৰ 1 of 5,879